Liverpool ah molheh, Di Maria PSG salaamaiykohdheefi | Mihaaru\n25 އޮކްޓޯބަރ 2018 - 08:59\nގްރޫޕް ސީގެ ފުރަތަމަ ތިން މެޗަށް ފަހު ލިވަޕޫލް އެއް ވަނައިގައި އޮތީ ހަ ޕޮއިންޓާ އެކު އެވެ. ދެ ވަަނައިގައި އޮތް ނަޕޯލީ އަށް ފަސް ޕޮއިންޓް ލިބިފައިވާއިރު، ޕީއެސްޖީ ތިން ވަނައިގައި އޮތީ ހަތަރު ޕޮއިންޓާ އެކު އެވެ. އެންމެ ފުލުގައި އޮތް ރެޑް ސްޓާގެ އޮތީ އެއް ޕޮއިންޓެވެ.\nއެންމެ ފަހުން ކުޅުނު މެޗުން ރަށުން ބޭރުގައި ނަޕޯލީ އަތުން ބަލިވުމުން އަމިއްލަ ދަނޑުގައި ރޭ ރެޑް ސްޓާއާ ދެކޮޅަށް ލިވަޕޫލް ނުކުތީ ކޮންމެ ގޮތަކުން ވެސް މޮޅެއް ހޯދާށެވެ. އެއީ ގްރޫޕްގައި ކުރިއަށްދާން ރޭގެ ތިން ޕޮއިންޓް ވަރަށް މުހިއްމުވުމުންނެވެ.\nރޭގެ މެޗު ފަށައިގެން 20 ވަނަ މިނިޓްގައި ލިވަޕޫލަށް ލީޑުނަގައިދިނީ ރޮބާޓޯ ފިރްމީނޯ އެވެ. ފުރަތަަމަ ހާފު ނިމުމުގެ ކުރިން މުހައްމަދު ސަލާހު ލިވަޕޫލްގެ ދެ ވަނަ ލަނޑު ޖެހީ ޒެރްޑަން ޝަގީރީ ދިން ބޯޅައަކުންނެވެ. ދެ ވަނަ ހާފުގެ ކުުޅުން ފެށިތާ ހަ މިނިޓް ތެރޭ ސަލާހު ވަނީ ލިބުނު ޕެނަލްޓީ އަކުން އިތުރު ލަނޑެއް ޖަހައިދީފަ އެވެ. މި ދެ ލަނޑާ އެކު ސަލާހު ވަނީ ލިވަޕޫލަށް ކުޅެދިން 65 މެޗުން 50 ގޯލު ހަމަކޮށްފަ އެވެ.\nސަލާހު ފޭބި ފަހުން ލިބުނު ޕެނަލްޓީ ސަޑިއޯ މާނޭ އަށް ކާމިޔާބު ނުކުރެވުނެވެ. ލިވަޕޫލްގެ ހަތަރު ވަނަ ލަނޑު ޖެހީ ބަދަލު ކުޅުންތެރިއެއްގެ ގޮތުގައި ކުޅެން އެރި ޑެނިއަލް ސްޓަރިޖް ދިން ބޯޅައަކުން މާނޭ އެވެ. އިތުރު ލަނޑެއް ޖަހަން މާނޭ އާއި އެޑަމް ލަލާނާ އަށް ލިބުނު ފުރުސަތުތަކުގެ ބޭނުމެއް ނުހިފުނެވެ.\nލިވަޕޫލްގެ ކޯޗު ޔާގެން ކްލޮޕް ވަނީ މި މެޗުގައި ސަލާހުގެ ދެ ގޯލު ފެނުމުން ހިތްހަމަ ޖެހޭ ކަމަށް ބުނެފަ އެވެ. އަދި ލިވަޕޫލާ މި ފަހަރު އަލަށް ގުޅުނު ޝަގީރީ އާއި ފަބީނިއޯ އޭނާ ބޭނުންވާ ސިސްޓަމަށް ހޭނެމުން އަންނަކަން ފާހަގަކުރި އެވެ.\nމި ގްރޫޕްގެ އަނެއް މެޗުގައި ނަޕޯލީ އާއި ޕީއެސްޖީ ބައްދަލުކުރި މެޗު ނިމުނީ 2-2 އިން އެއްވަރުވެގެންނެވެ. ފުރަތަމަ ހާފުގައި ނަޕޯލީ ލީޑުނެގީ ލޮރެންޒޯ އިންސީނިއޭ ޖެހި ގޯލުންނެވެ. ދެ ވަނަ ހާފްގެ ކުޅުން ފަށައިގެން ޕީއެސްޖީން ގާތްގާތުގައި ކުރި އެޓޭކްތަކުގެ ނަތީޖާ އަކަށްވީ ނަޕޯލީގެ މާރިއޯ ރުއީ އަތުން ބައިކޮޅަށް ގޯލެއް ވަދެ މެޗުގެ ނަތީޖާ ހަމަހަމަވުމެވެ.\nނަޕޯލީ އަށް އަލުން ލީޑުނަގައިދިނީ ބެލްޖިއަމްގެ ފޯވާޑް ޑްރީސް މާޓެންސް އެވެ. ނަޕޯލީ ކުރީގައި އޮވެ މެޗު ނިމޭނެ ކަމަށް އެ ޓީމުން ނިންމައިގެން ތިއްބާ ހުރިހާ ކަމެއް ބަދަލުވީ އިތުރު ވަގުތުގައި ޕީއެސްޖީން ލަނޑު ޖެހުމުންނެވެ. ޑި މާރިއާ ޕީއެސްޖީ އަށް މި ގޯލު ޖަހައިދިނީ އޭރިއާ ބޭރުން ފޮނުވާލި ހަމަލާއަކުންނެވެ.\nގްރޫޕް ޑީގައި ރޭ ތުރުކީގެ ގަލަސަތަރާއި އާއި ޖަރުމަނުގެ ޝާލްކާ ކުޅުނު މެޗު ނިމުނީ ލަނޑެއް ނުޖެހި އެއްވަރުވެގެންނެވެ. އެ ގްރޫޕުގެ އަނެއް މެޗުން ޕޯޓޯ ވަނީ ރަށުންބޭރުގައި ލޮކޮމޯޓިވް މޮސްކޯ އަތުން 3-1 އިން މޮޅުވެފަ އެވެ.\nއިތުރު ލިޔުންތައް ޗެމްޕިއަންސް ލީގު ލިވަޕޫލް ޕީއެސްޖީ


Live: Bidheyseenge massala ah aharegge therey natheejaa fennaane: Raees | Mihaaru\nބިދޭސީންގެ މައްސަލަ އަށް އަހަރެއްގެ ތެރޭ ނަތީޖާ ފެންނާނެ: ރައީސް\nރައީސް އޮފީހުގައި މީގެ ކުރިން ބޭއްވި ނޫސްވެރިންގެ ބައްދަލުވުމެއްގައި ރައީސް އިބްރާހިމް މުހައްމަދު ސޯލިހު ވާހަކަދައްކަވަނީ.-- ފޮޓޯ: ހުސެއިން ވަހީދު/ މިހާރު\nރައީސް އޮފީހުގައި މިހާރު ކުރިއަށްދާ ނޫސްވެރިންގެ ބައްދަލުވުމުގައި ރައީސް ވިދާޅުވީ އެސެޓް ރިކަވަރީ ކޮމިޝަނުން އެ ފައިސާ ހޯދަން މަސައްކަތް ކުރާނެ ކަމަށާއި ނުއަގުގައި ދޫކޮށްފައިވާ ރަށްރަށުން ހަމަ އަގު ހޯދަން ވެސް މަސައްކަތް ކުރައްވާނެ ކަމަށެވެ.\nމީޑިއާ ރައީސް އޮފީސް ރައީސް އިބްރާހިމް މުހައްމަދު ސޯލިހް\n52 ކޮމެންޓް, 81 ރިއެކްޝަންސް\nއެކުވެރި ސުވާދީބު އިމާރާތް\nޓުއަރިސްޓެއްގެ ގޮތުގައި ރާއްޖެއައިސް ބޮޑުކަންނެއްޔަށްގޮސް ރާނާ ސިމެންތިޖަހަންއުޅޭމީހާ ގަވައިދަށް ފައްތަން އޭނައަށް ވޯކުވިސާއެއްނޫން ދޭންޖެހޭނީ، އޭނަ ރިސޯޓެއްގަ ބަހައްޓާފަ ރެއަކަށް ހާހެއްހާ ޑޮލަރު އަތުލަންޖެހޭނީ، ނުދެއްކެންޏާ ޑީޕޯޓުކުރަންޖެހޭނީ.\nސީރިއާ މީހުން ގެންނާނެ ކަމެއްނެތް\nބަންގާޅީންނަށް ފުރުސަތުނުދިނުމަކުން ޤައުމުން ބޭރުންވެގެން ދާ ފައިސާ އަށް ޙައްލެއް ނުވާނެ، ، ނިސްބަތުން، ދިވެހި ރާޖޭގެ ރިސޯޓުތަކުގަ ބޮޑެތިމަޤާމް ތަކުގަ ތިބި 10 ވަރަކަށް ބިދޭސީން ބޭރުކުރާ ފައިސާމާގިނަ، ރަނގަޅު ސިޔާސަތުތަކެއް ހެދުން، ވަޡީފާގެ ދަފުތަރެއް ހެދުން، ވަޡީފާނުލިބި ތިބި ދިވެހިންގެ ދަފުތަރެއްހަދައި ބޭރުން ގެނަން މީހާއަށް ވިސާދިނުމުގައި، އެދަފުތަރުގައި، އެބޭނުން ވާ ދިވެއްސަކު ނެތީޔާމުން މެނުވީ ، ވިސާދިނުން ވަދަ ސިޔާސަތުތަކާއި، ޤާނޫނަކުން،\nހައްލުކުރާށޭ، ހިއްޕުޅައް ފެނިވަޑައިންނަވާގޮތަކައް ކުރާށޭ. އެކަމަކު އެތައްމަހެއްވެއްޖެ ވިސާކެންސަލްކޮއްފަ މީހުންތައް ރަށައްފޮވުނާލިފަހުން އަދި ޑިޕޮސިޓުގެގޮތުގާ ބަހައްޓާފަ ހުރި ލާރި ހޯދަން އިމިގްރޭސަނާ، އިކޮނޮމިކް މިނިސްޓްރީއާ ދޭތެރޭ ހިންގާތާމިވީ4މަސް. ބަޖެޓުން ވީނުވީނޭގި ގެއްލުވާލި ލާރިގަނޑުތެރޭ މިލާރިކޮޅުވެސް ދަވާލީއުތަ1\nގަވާއިދާ ހިލާފައް ހުރި މީހުން ގަވާއިދައް ފައްތަނީއެވެ. ދިވެހި ބަސް އެނގޭ މީހުނާ ހިތާވެގެން އުޅޭ އަދި ވިޔަފާރި ކުރާ މީހުންނަށް ފުރުސަތު ހުޅުވާލީއެވެ. ގަވާއިދާ ހިލާފު މީހުން ޑިޕޯޓް ކޮށް އާ މީހުން ގެންނަން ވީ އެވެ.\nކޮބާ ޕީޕީއެމް އާއި ޕީއެންސީ؟؟؟\nމި ލިޓުގާ ޓެރަރިސްޓު ޖަމާއަތްތައް ހިމެނުނުއިރު ޓެރަރިސްޓު ދައުލަތްތައް ނެތީތީ ހިތާމަކުރަން. މިސާލަކަށް، އިޒްރޭލު، އެމެރިކާ، އިނގިރޭސިވިލާތް.....\nއެމެރިކާ އަކީ ޓެރަރިސްޓު ޖަމާއަތެއް ކަމަށް ކަނޑައަޅައިފިނަމަ ދިވެހިރާއްޖޭގައި ޔޫއެސް ޑޮލަރު ބޭނުން ކުރުން މަނާ ވާނެ. ސުވާލަކީ ޔޫއެސް ޑޮލަރާ ނުލާ ދިވެހިރާއްޖެ ސަވައިވް ވާނެހޭ؟\nsurvive ވާނެ.ކަލެއަށް ހީވަނީ ގޮތް ހުސްވީ ކަމަށްތަ؟ Sterling Pound ވެސް ބޭނުންކުރެވޭނެ.\nއޮނަރަބަލް އެންމެ އިނގޭ\nއިނގިރޭސިވިލާތަކީވެސް ޓެރަރިސްޓު ޖަމާޢަތެއް. އަނެއްކާ ބްރެކްސިޓްގެ ކަންތައްތައް ކުރުމުގެ ތެރޭގައި ޕައުންޑުގެ އަގުދަނީ ދަށްވަމުން. ދުނިޔޭގެ ގިނަ ޤައުމުތަކުގައި ޕައުންޑަށްވުރެ ބޮޑަށް ޑޮލަރަށް މާ ޑިމާންޑް ބޮޑު.\nގާތްގަނޑަކަށް ދެލައްކަ ބަންގާޅީން މިހާރު ރާއްޖޭގައި. އަނެއްކާ އިތުރު ދެލައްކަ. އޭރުން އެވީ ހަތަރު ލައްކަ. ރާއްޖޭގެ އާބާދީއާ އެއްހަމަވީ. ނުރައްކާތެރިކަމުގެ ރަނގަބީލު އަޅާއަޅާ ރަނގަބީލިގަނޑު ހަލާކުވަނީ. ކަހާތަން ހިރުވާލާނެމީހަކު ނެތް. އަނެއްކޮޅުން މިހާރު އެބަދެކެވޭ އެމީހުންނަށް ރައްވެހިކަންދޭންއުޅޭ ވާހަކަވެސް. ނުރައްކަލުގެ މައްޗަށް ނުރައްކާ! ބަޔަކު ތެދުވާކަށްނުވޭތޯ؟\n"...... އަޅުގަނޑު ގަބޫލު ކުރާ ގޮތުގައި ރާއްޖޭގެ ތަރައްގީ އަށް ދެ ލައްކައެއްހާ ބިދޭސީން އެބަ ބޭނުންވޭ. އެހެންވެ، އަޅުގަނޑުމެން ފުރަތަމަ މި ބަލަނީ ގަވައިދާ ހިލާފަށް އުޅޭ ބިދޭސީން ގަވައިދަށް ފައްތަން." މިގޮތަށް ހައްލުކުރެވިދާނެ ހުރިހާކަމެއްވެސް..... ހުރިހާކަމެއްގައިވެސް އޮޅުވާލުމާއި މަކަރާއި ދޮގު.\nހެހެހެހެހެ.މުޅި ދުނިޔެ ގަބޫލުކުރޭ ތި ޖަމާއަތްތައް އެއީ ޓެރެރިސްޓްޖަމާއަތްތައްކަން.ރާއްޖެއިން މިއަދު މިކަން އިއުލާންކުރުން އެއީ ޖޯކެއް.\nރަދަފަތު ބޮލުރޮދި ރަދީފު\nކޮކީ އެއީ ޖޯކެއް ނޫން. އެއީ ރާއްޖޭގެ ޓެރަރިޒަމްގެ ގާނޫނުގެ ދަށުން ސަރުކާރުން ކުރުން ލާޒިމް ކަމެއް. އެ ގާނޫނުގެ ދަށުން ކުށްވެރިވާނީ އެ އިއުލާނު ކުރި ޖަމާއަށްތަކާ ގުޅުން ބާއްވާ މީހުން. އެބަ ވާނުވާ ސާފުވޭ؟


Maavashuge Covid Haalathu Vidhaalhuve Dhehvumah Fahu Saeed Govaalevvee Sarukaarun Zinmaadhaaruvumah - Vaguthu\nމާވަށުގެެ ކޮވިޑް ހާލަތު ވިދާޅުވުމަށްފަހު، ސައީދު ގޮވާލެއްވީ ސަރުކާރުން ޒިންމާދާރުވުމަށް\nމިހާރު ފެތުރެމުން އަންނަ ނުރައްކާތެރި ވައިރަސް ކޮވިޑް-19 އާއި ގުޅިގެން ލ. މާވަށުގެ ހާލަތު ބަޔާންކޮށް ސަރުކާރުން ޒިންމާދާރުވުމަށް އެ ދާއިރާގެ މެންބަރު މުހައްމަދު ސައީދު ގޮވާލައްވައިފިއެެވެެ.\nސައީދު ކުރެއްވި ޓްވީޓެއްގައި ވިދާޅުވެފައި ވަނީ، މާވަށުން ކޮވިޑް ޖެހި މާލެެ ގެންދިޔަ މާބަނޑު އަންހެނެއްގެ ހާލު ވަރަށް ސީރިއަސް ކަމަށާއި، ބަނޑަށް ހަމަހުގައި ދަރިފުޅު ނަަގައި ދެމައިންނަށް ވެންޓިލޭޓަރުގައި ފަރުވާ ދެމުން އަންނަ ކަމަށެވެ. އަދި މި ބައްޔަށް ފައްސިވި އުމުރުން ދުވަސްވީ ދެ އަންހެެނަކު އެރަށުން ލ. ގަމު ރީޖަނަލް ހޮސްޕިޓަލަށް ގެންދިޔަ ކަމަށާއި، އެއިން އެކަކު ނިޔާވެފައިވާކަންވެސް އޭނާ ފާހަގަކުރެއްވިއެވެ.\nސައީދު ވިދާޅުވީ، މިހާތަނަށް މާވަށުން ނަގާފައިވާ ސުންކު (ސާމްޕަލް)ތަކުގެ ތެރެއިން 125 ސުންކެެއްގެެ ނަތީޖާ ނުލިބި އެެތައް ދުވަހެއް ވެފައިވާކަމަށެވެ. މިހާތަނަށް މާވަށުން ފައްސިވެެފައި ވަނީ 60 މީހުންނެވެެ.\nނަތީޖާ ނެރުމުގައި ސަރުކާރުން މިއަށްވުރެެ ޒިންމާދާރުވާން ޖެހޭ ކަމަށާއި، މިހާތަނަށް ރައްޔިތުންގ ފައިސާއިން އެތައް ބިލިއަނެއް ވަނީ ކޮވިޑަށް ހޭދަކޮށްފައި ކަމަށް ސައީދު ވަނީ ވިދާޅުވެފައެެވެ.\n2/2. މާވަށުން 125މީހުންގެ ސާމްޕަލް ނެގުމައްފަހު ނަތީޖާނުލިބިއެތައްދުވަސް. ޖުމްލަ 60 މީހުން މިވަގުތު ޕޮޒިޓިވް. ނަތީޖާނެރުމުގައި ސަރުކާރު މިއަށްވުރެ ޒިންމާދާރުވާންޖެހޭ. ރައްޔިތުންގެ ފައިސާއިން އެތައްބިލިއަން ވަނީކޮވިޑަށްހަރަދުކޮށްފަ. @KerafaNaseem @HPA_MV\n— Mohamed Saeed (@em_saeed) May 19, 2021\nލ.އަތޮޅުގެ ގިނަ ރަށްތަކެއްގައި މިހާރު ކޮވިޑް ބަލި މީހުން އެބަތިއްބެވެ. އެންމެ ގިނަ މީހުން ފައްސިވެފައި ވަނީ މަސް ފެކްޓްރީއެއް ހުންނަ މާންދޫންނެވެ. މާންދޫ އާއި ގަން އަދި ފޮނަދޫން ފައްސިވި މީހުންގެ އަދަދު މިހާރު 300 އަށްވުރެ ގިނައެވެ. އޭގެ އިތުރުން މާބައިދޫ، ދަނބިދޫ އަދި އިސްދޫން ވެސް ވަނީ ކޮވިޑަށް މީހުން ފައްސިވެފައެވެ.\nލ.އަތޮޅުން ގިނަ ބަޔަކު ކޮވިޑަށް ފައްސިވަމުން ދާއިރު ވެސް ކޮވިޑް ޓެސްޓް ލ.އަތޮޅުން އެކަށީގެންވާ ގޮތެއްގައި ނުކުރެވޭތީ އެމްޑީޕީއަށް ނިސްބަތްވާ ލ.ގަމު ދާއިރާގެ މެންބަރު މުހައްމަދު ވިސާމާއި ލ.ފޮނަދޫ ދާއިރާގެ މެންބަރު މޫސާ ސިރާޖު ވަނީ ކަންބޮޑުވުން ފާޅުކުރައްވާފައެވެ.\nމެއި 20, 2021 11:40\nޢަވަށް 10މިލިއަން ރުފިޔާއަށް ޕާޓީ ބަދަލު ކޮއްލާ.ފިނިފެންސައީދު ލަދުކޮބާތޯ؟؟؟؟\nމެއި 20, 2021 22:58\nކަލޭމެން 13 ގަ ކަރުންހަންދާވަރައް ތިބެގެންކިޔާ ކޮވިޑްމީ ސަރުކާރު ދަމަހައްޓަން ކިޔާ އެއްޗެކޭ އެކަމަކު ފިނިފެންމާ ސައީދު ތިދައްކާވާހަކަދިމަލެއްނުވޭ


ކުންފުނި ބޮޑުވީވަރަކަށް ، ރައްޔިތު މީހާގެ ޖީބަށް ބާރުބޮޑުވަނީ؟ - Kihaadhoo Live\nކުންފުނި ބޮޑުވީވަރަކަށް ، ރައްޔިތު މީހާގެ ޖީބަށް ބާރުބޮޑުވަނީ؟\nލިޔުނީ: އަޙްމަދު ފަޔާޟް | ޖުލައި 3, 2016 ޚަބަރު\nބ. އަތޮޅު ފެރީގެ ޚިދުމަތް މޯލްޑިވްސް ޓްރާންސްޕޯޓް ކޮންޓްރެކްޓިން ކޮމްޕެނީ (އެމްޓީސީސީ) އިން ދޭން ފަށައިފި އެވެ.\nއެމްޓީސީސީ އިއްޔެ ފެރީގެ ހިދުމަތް ދޭން ފެށިއިރު ޓިކެޓްގެ އަގުތައްވަނީ ކުރިން ޓިކެޓް ވިއްކި އަގަށްވުރެ ބޮޑުކޮށްފަ އެވެ.\nޖޫން 30 ވަނަ ދުވަހާއި ހަމައަށް މި އަތޮޅުގައި ފެރީގެ ހިދުމަތް ދިފައިވަނީ އިކޮނޮމިކް މިނިސްޓްރީގެ ބެލުމުގެ ދަށުންނެވެ. އެފަރާތުން ފެރީގެ ހިދުމަތް ދިންއިރު ދަތުރުތަކަށް ނަގަނީ ކުރު ދަތުރަކަށް 20ރ އަދި ދިގު ދަތުރަކަށް 25ރ އެވެ. ނަމަވެސް ދަތުރުތަކުގެ ދިނުމިނަށް ބަލައިގެން އެމްޓީސީސީން ވަނީ އަގުތަކަށް ބޮޑެތި ބަދަލުތަކެއް ގެނެސްފަ އެވެ. އެގޮތުން ކުރު ދަތުރަކަށް މިހާރު 30 ރ، ނަގާއިރު އެންމެ ދިގު ދަތުރަކަށް މިހާރު ނަގަނީ 55ރ، އެވެ. އަދި އެމްޓީސީން މި ހިދުމަތް ފެށިއިރު ދަތުރުގެ ޝެޑިއުލަށްވެސް ވަނީ ބަދަލުތަކެއް ގެނެސްފަ އެވެ.\nމުޅި ރާއްޖޭގައި ފެރީގެ ހިދުމަތާއި ބަހުގެ ހިދުމަތް ދިނުމަށް އެމްޓީސީސީއާ ހަވާލުކުރުމަށް މިދިޔަ ހަފްތާގައި ބޭއްވި ބައްދަލުވުމުގައި ނޫސްވެރިންނާ ވާހަކަ ދައްކަވަމުން އިކޮނޮމިކް މިނިސްޓަރު ވިދާޅުވީ ރާއްޖޭގެ އެކިކަންކޮޅުތަކުގައި މީގެ ކުރިން އޮތް ފެރީގެ ނިޒާމަކީ ރައްޔިތުންނަށް ބޮޑު ތަކުލީފެއް ކުރިމަތިވާ ހިދުމަތެއް ކަމަށެވެ.\nމިނިސްޓަރު ވިދާޅުވީ އެމްޓީސީސީއާ މި ހިދުމަތް ދިނުމަށް ހަވާލު ކުރީ ޒަމާނީ ފެންވަރަށާއި ހަލުވި ދުވެއްޔެއްގައި ހިދުމަތް ދޭން ކަމަށް ވިދާޅުވި ނަމަވެސް ބ.އަތޮޅުގެ ރައްޔިތުންނަށް ފެރީގެ ހިދުމަތް ލިބެމުން މިދަނީ ހަމަ ކުރިންވެސް ދަތުރުކުރި ފެރީގައި ހަމަ އެސުޕީޑްގައި، ޓިކެޓްގެ އަގު 10.00ރ ބޮޑުކޮށް އަދި އަރުވާ ކޮންމެ ފޮށިގަނޑަކަށް 5.00ރ ދައްކަންޖެހޭގޮތަށެވެ.\nއެހެން ކަމުން ބ.އަތޮޅުގެ ރައްޔިތުންނަށް ކުރިން އިކޮނޮމިކްސް މިނިސްޓްރީގެ ބެލުމުގެ ދަށުން ލިބެމުންދިޔަ ފެރީގެ ހިދުމަތް މާރަގަޅުވެފައި ޖީބަށް ބާރުކުޑައެވެ.


މޭ މަހުގެ އާމްދަނީގެ ގޮތުގައި މީރާއަށް 1.2 ބިލިއަން ރުފިޔާ ބަލައިގެންފި\nފާއިތުވި މޭ މަހު މީރާ އަށް 1.2 ބިލިއަން ރުފިޔާ ބަލައިގެންފައިވާކަމަށް އެ އޮތޯރިޓީން ހާމަ ކޮށްފިއެވެ.\nއެ އޮތޯރިޓީން ބުނީ މިއީ މިދިޔަ އަހަރުގެ މޭ މަހާ އަޅާ ބަލާއިރު 5.9 އިންސައްތަ އިތުރު ޢަދަދެއް ކަމަށެވެ. އަދި މީގެ މައިގަނޑު ސަބަބަކީ ޖީ.އެސް.ޓީ، ވިތުހޯލްޑިންގ ޓެކްސް، އެއަރޕޯޓް ސަރވިސް ޗާޖް އަދި ގްރީން ޓެކްސްގެ ގޮތުގައި ލިބިފައިވާ ޢަދަދު މިދިޔަ އަހަރުގެ މޭ މަހަށްވުރެ އިތުރުވުން ކަމަށެވެ.\nމި އަހަރުގެ މޭ މަހު ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ %49.0 ނުވަތަ 598.2 މިލިއަން ރުފިޔާ އެވެ. ދެން އެންމެ ބޮޑު އާމްދަނީއެއް ލިބިފައިވަނީ ބޭންކް ޕްރޮފިޓް ޓެކްސް (317.1 މިލިއަން ރުފިޔާ ނުވަތަ %26.0) އިންނެވެ.\nމީގެ އިތުރުން ބީ.ޕީ.ޓީ (72.4 މިލިއަން ނުވަތަ %5.9) ގްރީން ޓެކްސް (63.1 މިލިއަން ރުފިޔާ ނުވަތަ %5.2) އަދި އެއަރޕޯޓް ސަރވިސް ޗާރޖް (49.1 މިލިއަން ރުފިޔާ ނުވަތަ %4.0) ގެ ގޮތުގައި ލިބިފައިވާ އާމްދަނީ ފާހަގަ ކުރެވެއެވެ.\nމެއި މަހު މީރާއަށް ބަލައިގަތް އާމްދަނީގެ ތެރޭގައި 35.2 މިލިއަން އެމެރިކާ ޑޮލަރު ހިމެނޭ ކަމަށްވެސް އެ އޮތޯރިޓީން ބުނެއެވެ.


BREAKING | Covid-19: Spain In Ithuru 1623 Meehaku Maruvi Kamah Record Kohfi - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 ޖެހިގެން ސްޕެއިން އިން އިތުރު 1623 މީހަކު މަރުވި ކަމަށް ރެކޯޑްކޮށްފި އެވެ.\nމިކަން ހާމަކޮށް ސްޕެއިންގެ ހެލްތު މިނިސްޓްރީން ވިދާޅުވެފައި ވަނީ އެޤައުމުން އެއްދުވަހެއްގައި މަރުވި ކަމަށް ރެކޯޑް ކުރެވުނު މީހުންގެ އަދަދު މިހައި ބޮޑަށް އިތުރުވެފައި ވަނީ، ކޮވިޑް-19 ގެ މަރުތައް ކަނޑައެޅުމުގެ އުސޫލަށް ގެނައި ބަދަލެއްގެ ސަބަބުން ކަމަށެވެ.\nއެހެންކަމުން އިއްޔެ ސްޕެއިން އިން ރެކޯޑް ކޮށްފައިވާ ކޮވިޑް-19 ގެ މަރުގެ ގިނަ ވޭދަނަތަކަކީ އެޤައުމުގައި ބަލި ފެތުރެން ފެށިފަހުން މިހާތަނަށް ރެކޯޑްނުކުރެވި ހުރި ވޭދަނަތަކެއް ކަމަށް އެ މިނިސްޓްރީން ވަނީ ވިދާޅުވެފައެވެ.\nސްޕެއިންގެ ހެލްތު މިނިސްޓްރީން ވިދާޅުވީ އިއްޔެ އެކަނިވެސް އެޤައުމުން އިތުރު 297 މީހަކު ކޮވިޑް-19 ޖެހިގެން މަރުވި ކަމަށެވެ. މިއާއެކު އެޤައުމުން މި ބަލީގައި މަރުވި މީހުންގެ ޖުމްލަ އަދަދު މިހާރު ވަނީ 38,118 އަށް އަރާފައެވެ.\nސްޕެއިންއަކީ މިވަގުތު ދުނިޔެއިން ކޮވިޑް-19 ގެ ނުރައްކާ އެންމެ ބޮޑުވަމުން އަންނަ އެއް ޤައުމެވެ. މިގޮތުން އެޤައުމުގައި ފާއިތުވެދިޔަ ދުވަސްތަކުގައި ބަލި ފެތުރޭ މިންވަރު ވަނީ ކުރިޔާއި އަޅާބަލާއިރު ވަރަށް ބޮޑަށް އިތުރުވެގެން ގޮސްފައެވެ.\nކޮވިޑް-19 ގެ މަޢުލޫމާތުތައް ހާމަކުރާ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު އިއްޔެ އެކަނިވެސް ސްޕެއިން އިން އިތުރު 25,042 މީހަކު މި ބައްޔަށް ފައްސިވެފައިވާ ކަމަށް ރެކޯޑް ކުރެވިފައި ވެއެވެ. މިއާއެކު އެޤައުމުން މި ބަލި ޖެހުނު މީހުންގެ ޖުމްލަ އަދަދު މިހާރު އުޅެނީ 1.3 މިލިއަންގައެވެ.\nސްޕެއިން އަކީ މިވަގުތު ދުނިޔެއިން ހަވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވެ، މި ބަލީގައި ދުނިޔެއިން 8 ވަނައަށް އެންމެ ގިނަ ބަޔަކު މަރުވި ޤައުމެވެ.\nސްޕެއިން ހިމެނޭހެން ދުނިޔޭގެ ބޮޑެތި ބައެއް ޤައުމުތަކުގެ ހާލަތު، ކޮވިޑް-19 ގެ ބަލިމަޑުކަމުގައި ދުވަހެއް ދުވަހަކަށް ގޯސްވަމުން އަންނައިރު، މިހާރު ޔޫރަޕުގެ ޤައުމުތަކަށް އަރަމުން ދަނީ މި ބަލިމަޑުކަމުގެ ދެވަނަ ރާޅު ކަމަށް ދުނިޔޭގެ ސިއްޙަތު ޖަމިއްޔާއިން ވަނީ ވިދާޅުވެފައެވެ. މި ރާޅުގެ ނުރައްކާ ފުރަތަމަ ރާޅަށްވުރެ ބޮޑުވާނެ ކަމަށް ސިއްޙި މާހިރުން ވިދާޅުވެއެވެ.\nސްޕެއިން އިން އެންމެ ފުރަތަމަ ކޮވިޑް-19 ފެނިފައި ވަނީ ޖެނުއަރީ މަހުގެ 31 ވަނަ ދުވަހުއެވެ. އެޤައުމުގެ ހާލަތު މިދިޔަ މޭއި މަހުން ފެށިގެން ރަނގަޅުވެފައި އޮތުމަށްފަހު ނުރައްކާ ކުރިޔަށްވުރެ ބޮޑުވާން ފަށާފައި ވަނީ ޖުލައި މަހުގެ ފަހުކޮޅުން ފެށިގެންނެވެ. އެއާއެކު އެޤައުމުގައި ބަލި ފެތުރޭ މިންވަރު ވަނީ ރެކޯޑް މިންވަރަކަށް އިތުރުވެގެން ގޮސްފައެވެ.\nސްޕެއިން ހިމެނޭހެން މިހާތަނަށް ދުނިޔޭގެ 216 ޤައުމަކުން ނުވަތަ ސަރަޙައްދަކުން ޖުމްލަ 48 މިލިއަން މީހުން ކޮވިޑް-19 އަށް ފައްސިވެ އޭގެތެރެއިން 1.2 މިލިއަން މީހަކު ވަނީ މަރުވެފައެވެ.


Loagandu - 10 | Vaahaka ލޯގަނޑު – 10 – Vaahaka\nލޯގަނޑު - 10\n2k 17 2\tMarch 18, 2021\n"ލިލީ.." އަޑުކޮޅަށް އޭނާ ގޮވައިލީ ކައިލީ ފެންނަން ނެތުމުންނެވެ.\n"އައިކޫ.." ފަހަތުގައި އޮތް ބޮޑު ލޮރީ ފެނިފައި ކައިލީ ހުއްޓިފައި ގޮވައިލިއެވެ. އޭނާއަށް އައިކިން ގެއްލުނީއެވެ.\nލޮރީގެ އަނެއް ފަރާތުން އައިކިން ގޮތް ހުސްވެގެން އެނބުރޭތަން ފެނިފައި ކައިލީ ފުންނޭވާއެއް ލިއެވެ. އައިކިން އުޅޭ ގޮތުން ހިނިވެސް އައެވެ. މޫނުމަތީގައި ހުރި ފެންތައް އަތުގެ ނުފުށުން ފޮހެލުމަށް ފަހު ގެއަށް ހިނގައިގަތެވެ.\nއިސްޖަހައިގެން ހުރެ ގޭގެ ދޮރާށިން ވަދެފައި ކައިލީ ހުއްޓުން އެރީ ފެނުނު މަންޒަރަކުންނެވެ. ގޭގެ ތެރެއަށް ވަންނަ ދޮރު ކުރިމަތީގައި ފުދޭ ވަރަކަށް ކުޑަ ކުއްޖަކު ހުއްޓެވެ. ގާތްގަނޑަކަށް ތިން ވަރަކަށް އަހަރުގެ މިކުއްޖާ ހުރީ ވާރޭ ގަނޑަށް އަތް ލައިގެންނެވެ.\nގަބޫލު ނުކުރެވިގެން ކައިލީ ދެލޯ ފޮހެލިއެވެ. އެގޭގައި ކުޑަކުއްޖަކު ހުންނަންވީ ކީއްވެ ހެއްޔެވެ. ދެން ދެލޯ ހުޅުވައިލިއިރު އެތަން ހުރީ ފަޅަށެވެ. އެއްވެސް ކުއްޖަކު ނެތެވެ.\nކުޑަ ނަމަވެސް ބިރުވެރިކަމެއް ކައިލީގެ ބޮލުގައި އުފެދުނެވެ. އަނބުގަސްދޮށާއި ދިމާ އޮތީ ވަރަށް ނާމާންކޮށް އަނދިރިކޮށެވެ. އެތާގައި މީހަކު ފާރަލަން ހުންނަހެން ވެސް ހީވެއެވެ.\nބަޑިތަޅަމުން ކައިލީ ގޮސް ގޭތެރެއަށް ވަނެވެ. ނަމަވެސް ތެމިފައި ހުރުމުން ދޮރުކައިރީގައި މަޑުކޮށްލައިގެން ހުރެވުނީއެވެ.\n"ދަރިޔާ.. ތެމިގެން ތަ؟ އަވަހަށް ދޭ ފެންހިއްކަން މާ ބޮޑަށް ފިނި ނުވަނީސް." ޓީވީ އަށް ގެއްލިފައި ހުރެ ހައްވަދައިތަ ގޮވައިލިއެވެ. ފައިގެ ކޮޅު ޖައްސައިގެން ދުވަމުން ކައިލީ ކޮޓަރިއަށް ވަނެވެ.\nމަޑުފިޔާތޮށި ކުލައިގެ ތުވާލި ހިފައިގެން ފާހާނާއަށް ވަދެ ތެތް އެއްޗެހި ބޭލިއެވެ. މާގަނޑުން އަންނަމުން ދިޔަ ފެން ފިނި ކަމުން ހީޓަރ ޖައްސައިލިއެވެ. ފުދޭ ވަރަކަށް ހޫނު ވުމުން ފެންވަރައިގެން ނިކުތެވެ.\n"އައްސަލާމް އަލައިކުމް." ދޮރުމަތިން ކުއްޖަކު ގޮވައިލިއެވެ.\n"ވަޢަލައިކުމުއް ސަލާމް." ހިންދީ ސީރީޒް އަށް ގެއްލިފައި ހުރެ ހައްވަދައިތަ ޖަވާބުދިނެވެ.\n"މީ އަނޭ.. ކަ.. ކައި.ލީ.. އޭނަ އަތަށް މީތި ދީބަލަ." އައިކިން އަތުގައި އޮތް ކޮތަޅަށް އިޝާރާތް ކޮށްލިއެވެ. ބޭރުން ބޯދިއްކޮށްގެން އޭނާ ހުރީ ތެމިފައި ވުމުން އެތެރެއަށް ނުވަންނާށެވެ.\n"ކައިލީ ދޯ.. އޭނަ އެބަ އުޅޭ ކޮޓަރީގަ.. ކޮއްކޮ ދޭބަލަ." ޓީވީއަށް ގެއްލިފައި ހުރުމުން ހައްވަދައިތަ ބުނެލިއެވެ.\n"އަމް.. މަ މިހިރީ ތެމިގެން." އައިކިން އަށް ފަސްޖެހެވުނެވެ.\n"ކައިލީ ވެސް އެދިޔައީ ތެމިގެންނޭ.." ހައްވަދައިތަ މިފަހަރު ބަލައިލައިފައި ހިނިތުން ވެލިއެވެ. ލޫކް މެން ވަރުގެ ކުއްޖަކު ފެނުމުން ދެރަވިއެވެ. އެކުއްޖާ މިހާރު ހުރި ނަމައޭ ހިތަށް އެރިއެވެ.\nލަދުން ބޯ ކަހައިލައިފައި އައިކިން ކޮޓަރިތައް ހުންނަ ގޯޅިގަނޑަށް އެޅިއެވެ. އޭނާގެ ހިތް ތެޅެމުން ދިޔައެވެ. ކުރިން ޝަޔަކް އާއި އެކީ އައިސް ވަދެ އުޅޭ ކޮޓަރީގެ ދޮރުމަތީގައި ހުއްޓިލީ ޓަކި ދޭން ޖެހިލުން ވެފައެވެ. ކައިލީ އާއި އެކީގައި ހިނގި އެ ކަމުގެ ސަބަބުން އޭނާ ލަދުގަންނަނީއެވެ.\nފުން ނޭވާއެއް ނަގައިފައި ދެތިން ފަހަރު ޓަކި ދިނެވެ. އެކޮޅުން ކައިލީ ވާހަކަ ދައްކާތީ އައިކިން ދޮރުގައި ކަންފަތް ޖަހައިލިއެވެ.\n"ވެއިޓް ވެއިޓް… ހެދުން ލައިގެން މި ހުޅުވަނީ އޭ ދައްތާ.. ނޫނީ ޝަޔާ.. ޝަޔާތަ؟" ކައިލީ އެތެރެއިން ވާހަކަ ދައްކަމުން ދިޔަ ގޮތުން އައިކިން އަށް ހެވުނެވެ. އިރުކޮޅަކުން ކައިލީ އައިސް ތަޅުގައި ހިފައި އަނބުރައިލިއެވެ.\nއައިކިން ހުރީ ކައިލީ ގެ މޫނު ބަލަން ޖެހިލުން ވެފައެވެ. ކައިލީ އައީ ރުޅިއަރައިގެންނެވެ. ނޫނީ ލަދު ގަނެގެންނެވެ.\n"އޯހް.. އިޓްސް ޔޫ އެގެއިން.." މަޑުމަޑުން ކައިލީ އަށް ބުނެވުނެވެ.\n"މަޑުކޮށްބަލަ.. މަ އައީ މި ދޭން.. އެހެން ކަމަކު ނޫން.. މަށަށް އިނގޭ ޔޫ ވޯންޓް އަ ކަލްކީ ސޯ ބޭޑްލީ." ވިސްނައިދޭން އުޅޭހެން އައިކިން ބުނެލިއެވެ.\n"ވަދޭ އެތެރެއަށް." އައިކިން އަށް ފިނި ވާކަން އިހްސާސް ވުމުން ކައިލީ ބުނެލިއެވެ. ސިހިފައި ހުރެ އައިކިން އެތެރެއަށް ވަދެގެން ދިޔައެވެ. ދޮރުލައްޕައިލައިފައި ކައިލީ ގޮސް ތުވާލި ނަގައިގެން އައިކިން އާއި ދިމާއަށް އެއްލިއެވެ. "ފެން ހިއްކާ."\nއައިކިން ތުވާލިން އޭނާގެ މޫނު ފޮހެލިއެވެ. އައިކިންގެ މޫނަށް ބަލައިލުމާއިއެކު ކައިލީއަށް ހީވީ ލޫކް ސިފަވި ހެންނެވެ. އައިކިން ގެ އިސްތަށިގަނޑު ތެމިފައި އޮތުމުން އޮތީ ލޯމައްޗަށް ވެއްޓިފައެވެ. ޓީޝާޓު އޮތީ ގައިގައި ތަތްލުވާފައެވެ.\n" ހޭ.. މިހާރު ވާރޭ ހުއްޓައިފި.." ކުޑަދޮރު ހުޅުވައިލަމުން ކައިލީ ގޮވައިލިއެވެ.\n"ތޭންކްސް ފްލޭޝް." ތުވާލި އެނދު މައްޗަށް ޖަހައިފައި އައިކިން އައިސް ކުޑަދޮރު ކައިރީގައި ހުއްޓިލިއެވެ.\nކައިލީ ހިނިތުން ވެލިއެވެ. އޭނާ އެ ރަށަށް އައި ތަނާ ހެން އައިކިން އެހެން ގޮވި އަޑު އިވުނެވެ. މިރެއާއި ހަމައަށް ކައިލީ އުޅުނީ އައިކިން ދެކެ ފޫހިވެގެން ނެވެ. އައިކިން އުޅުނީ 'ހޭޓް-ލަވް' ވެގެންނެވެ.\n"އޯހް ތޭންކްސް ޓޯޓޯ.. ދެން މިވަރަށް އެހެން މީހަކަށް ހެލްޕެއް ވެސް ނުވެވޭނެ ދޯ." ރަކި ގޮތަކަށް ކައިލީ ކުޑަދޮރުން ބޭރު ބަލައިލިއެވެ. އައިކިން ކުޑަދޮރު މައްޗަށް އަރައިގެން ބޭރަށް ފުންމައިލިއެވެ.\nވަކި ހަމައަކަށް ގޮސްފައި އަތުން ބައި ކިޔައިލައިފައި ކުރިއަށް ހިނގައިގަތެވެ. އޭރު އޭނާގެ ހިތް އުފަލުން ތެޅި ފޮޅެނީއެވެ.\nކައިލީ ކުޑަދޮރު ކައިރީގައި އައިކިން އަށް ބަލަހައްޓައިގެން ހުއްޓައި ޝަޔަކް ވަދެގެން އައެވެ. ކައިލީ ސިހުނެއް ކަމަކު ހިންދައިލިއެވެ.\n"ކާކުތަ ތިތާގަ ހުރީ؟" ޝަޔަކް ސަމާސާ ކޮށްލީ އެއްވެސް ވަރަކަށް ވިސްނައިވެސް ނުލައެވެ.\n"އައިކް…" ފިލްމީ ގޮތަކަށް ކައިލީ ޖަވާބު ދިނެވެ.\n"އޭނ؟؟؟" ޝަޔަކް ގެ އަތުން ފޮތްތައް ދޫވެގެން ވެރުނެވެ. ހިތުގައި ގަދަޔަށް ރިއްސައިލިއެވެ. ހިތުން ބާރު ބާރަށް 'ނޫނެކޭ' ގޮވަން ފެށިއެވެ. ފޮތްތައް ދޫކޮށްލައިފައި އޭނާ އައިސް ކުޑަދޮރުން ބޭރު ބަލައިލިއެވެ.\nއައިކިން ހިނގައިފައި އެގޭ ދޮރާށިން ނިކުންނަނީއެވެ. ކައިލީ ހެދީ ތެދެއް ކަން ޔަގީން ވުމުން އޭނާ ގެ ހިތުގައި އެތަކެއް ސުވާލު ތަކެއް އުފެދުނެވެ. ދެރަވެ ރުޅިވެސް އައެވެ. އޭނާ ވިސްނާ ގޮތުގައި އައިކިން އަށް އޭނާ ލޯބިން ގޮވާ ނަމަކުން އެހެން މީހަކަށް ނުވެސް ގޮވައިލެވޭނެއެވެ. އޭނާ ގެ ހިތުގައި ރޯވެފައިވާ ހަސަދަ ވެރިކަމުގެ އަލިފާންގަނޑު ދުރަށް ފެތުރިލިއެވެ.\n"އައިކިން… އޭނާ ކީއްކުރަން މިގޭ ގޯތި ތެރޭގަ އެއުޅެނީ؟" އަޅައިގަންނަމުން ޝަޔަކް އައިސް ބިންމަތީގައި ހުރި ފޮތް ތައް ހޮވަން ފެށިއެވެ.\n"އޭނާ ދެންމެ މި ކޮޓަރީގަ ހުރީ.. ތެމިގެން އައިމަ ކައި އޭނަ ފެން ހިއްކަ ދިނީ.. ދެން ސްވީޓްކޮށް ޓޯކް ކޮށްލާފަ ކުޑަދޮރުން އަރައިގެން އެ ދިޔައީ." ޝަޔަކް ގެ އިޙްސާސް ތައް ނޭނގި ހުރެ ކައިލީ ބުނެލިއެވެ.\nޝަޔަކް އައި ރުޅީގައި އަތުގައި އޮތް ފޮތް ބާރަށް ފިއްތައިލިއިރު ހީވީ ކަރުދާސް ގަނޑެއް ހެން ބޮޑި ކޮށްލަން އުޅޭހެންނެވެ. ބުމަ ގޮތް ޖަހައިލިއިރު ދެލޮލަށް ކަރުނަ ޖަމާވަމުން ދިޔައެވެ.\nއޭނާ ތެދުވީ އިސްޖަހައިގެން ހުރެއެވެ. ކަރުނަތައް ފޮރުވަމުން ފޮތްތައް މޭޒުމަތީގައި ބަހައްޓާފައި އަވަހަށް ފާހާނާއަށް ވަދެ ތަޅުލިއެވެ. މޫނު ދޮންނަ ތަށި ކައިރިއަށް ދެވުނު އިރު ރޮވިއްޖެއެވެ.\n"ކަމް އޯން ޝަޔާ.. ޕޮޒިޓިވް ކޮށް ތިންކް ކޮށްބަލަ.. ވެދާނެ.. ވެދާނެ އެ އައިކު ޝަޔާ ހޯދަން އައީ ކަމަށް ވެސް... ... ނޫން ނޫން… އޭނަ ހަމަ ކައިލީ އާއެކު…" ޝަޔަކް އޭނާގެ އަމިއްލަ ނަފުސާއި ވާހަކަ ދައްކަމުން ދިޔައެވެ. ". އާހްހް ވަޓް އެވަރ.. އެކަމް ވެސް އައިކް އެއައީ ހަމަ ޝަޔާ ހޯދަން.. ދެން.. ދެން ކައިލީ އޭނަ ސްޓީލް ކޮށްލީ."\nޝަޔަކް މޫނު ދޮވެ ލައިގެން ފާހާނާއިން ނިކުތް އިރު ކައިލީ ފިލާވަޅު ހަދަނީއެވެ. އޭނާ އައީ ކައިލީ ކައިރީގައި އެކަން އޮޅުން ފިލުވަން ހިތުއަޅައިގެންނެވެ.\n"އޭ ކައިލީ.. އަނޭ.. އައިކް އައީ ޝަޔާ ހޯދަން ދޯ." އާދައިގެ ގޮތަކަށް އަހައިލައިފައި ޝަޔަކް ގޮސް އެނދުގައި އިށީނެވެ.\n"ނޫން… އައިކް އައީ ކައި ހޯދަން ކޯޒް މީ އެކްޓެޑް ލައިކް ކިޑްސް އިން ޝޮޕް." ކައިލީ ޖަވާބު ދިނީ ފިލާވަޅަށް ގެއްލިފައި ހުރެގެންނެވެ.\nހިތަށް ހަމަޖެހުމެއް ހޯދަން ކުރި ސުވާލުން ވެސް ހިތަށް ތަދުވުން ނޫންކަމެއް ނުވިއެވެ. ޝަޔަކް ބެލީ އަވަހަށް ބެޑުޝީޓު އަޅައިގެން އޮވެވޭތޯ އެވެ. އޭރުން އޭނާ ދަންވަރުގައި އެކަކަށް ވެސް ނޭނގޭނެ ހެން ރޮއިލީމައި ފުދޭނެއެވެ.\nކައި ނިންމައިގެން ކައިލީ ވެސް އެނދަށް އަރައި ދެލޯ މަރައިލިއެވެ. އައިކިން އާއެކު ހިނގި ކަންތައްތައް ހަނދާން ކޮށްލައިފައި ލަދުގަނެއެވެ. މަޑުމަޑުން އޭނާގެ ހިތް ލެބެން ފެށިއެވެ.\nނިދިފައި އޮވެ ކައިލީ އުނދަގޫ ވެގެން ފުރޮޅެން ފެށިއެވެ. އެވަގުތު ތޫލި އަޑެއް ކިޔައިފައި މޭޒު މަތީގައި ހުރި ލޯގަނޑު ތެޅުނެވެ. ދެލޯ ބޮޑު ކޮށްލައިފައި ޝަޔަކް ތެދުވިއެވެ. ތަޅައިގެން ގޮސްފައިވާ ލޯގަނޑަށް ވުރެ ބޮޑަށް އޭނާ ގެ ސަމާލު ކަން ލިބެނީ ކޮޓަރީގެ ދޮރުދަށަށެވެ.\nބޭރުގައި މީހެއް ހުއްޓިގެން ހުރިހެން ދޮރުދަށަށް ހުރީ ހިޔަނި އެޅިފައެވެ. ޝަޔަކް ބިރުގަތެވެ. އޭނާ އެ ގިލަންވެރިކަމާއި އަލުން ކުރިމަތިލަނީއެވެ. މިގެއަށް ސަވާރު ވެގެން އުޅޭ ޝައިތާނެއްގެ ނުބައި ކަމާއެވެ.\nކުޑަކުޑަ އިރުގެ ހަނދާން ތައް ހިތް ކިލަނބު ކުރަމުން ދިޔައެވެ. އެ ނުބައި ތޫފާނީ ކޮޅިގަނޑު އައިސް މުޅި މީހާ ވަށައިލައިފިއެވެ. އެއާއެކު ޝަޔަކް ގެ ހަނދާނަށް އެކަން ސިފަވަމުން ދިޔައެވެ.\nބިންމަތީގައި އަޅައިފައިވާ ކުނަލުގައި އިށީނދެގެން އިން ކުޑަ ކުޑަ ޝަޔަކް އިނީ ބިރުން މާނޭވާ ލެވި ލެވި އެވެ. ހިތްތެޅެމުން ދިޔައިރު ހީވަނީ މޭ ފަޅައިލައިފައި އުދުއްސައިގެން ހިނގައިދާނެ ހެންނެވެ. ދަލުން ތެމި ދަތްދޮޅިން ތިކި ޖަހަމުން ދިޔައިރު ވެސް އެ އަޒުމަކަށް ބަދަލެއް ނާދެއެވެ.\nހައަހަރުގެ ހިތަށް ވަމުންދާ ތަދު ބަލައިލި ކޮންމެ މީހަކަށް ވެސް ނަގައިގަނެވޭނެއެވެ. ނަމަވެސް އެކުއްޖާގެ ވަށައިގެންވާ ޝައިތާނުންނަކީ ހިތެއް ވެސް ހުރި ބައެއް ނޫނެވެ.\nދޮރުގައި ޓަކި ދިނުމުން އެކުއްޖާއަށް ރޮވެން ފެށިއެވެ. ތުންފަތް ފަޅައިލައިފައި މަޑު ގިސްލުމެއްގެ އަޑު އިވެން ފެށިއެވެ. އަނދިރި ކޮށް އޮތް ކޮޓަރީގައި އެކުއްޖާ ވަށައި ބަލަން ފެށީ ހިތަށް ސަވާރު ވަމުން ދިޔަ ބިރަކުންނެވެ.\n"ޝަޔަކް… ހަމަ މިހާރު މި ދޮރު ހުޅުވާ.. ނޫނީ ދެގުނައަށް އިތުރު ވާނެ. މި ބުނީނު ހުޅުވާށޭ." އެ ރުޅިވެރި އަޑު ޖެހުމުން އެކުއްޖާ ފިތްކަނޑައިގެން ދިޔައެވެ. ގައިގެ ވާގި ދޫވާން ފެށުމުން މަޑުމަޑުން ކުނަލުގައި ބޯ އަޅައިލިއެވެ. އެ ވަގުތު ދޮރު ދަށުން ފެންނަމުން ދިޔަ ފައިގެ ހިޔަނި ފެނި ބިރުން ރޮއިގަނެވުނެވެ.\nފަތިސް ނަމާދުގެ ބަންގި ދިން އިރު ވެސް ޝަޔަކް ކަރުނަ އަޅަ އަޅައި އިނީއެވެ. އައްތަޙިއްޔާތަށް އިށީނދެގެން އިންނަ ގޮތަށް އިން އިރު ހަށިގަނޑުން ފެންނަމުން ދިޔައީ ވަރުބަލި ކަމެވެ.\nކައިލީ ހޭލާ ހެން ހީވުމުން ޝަޔަކް ގޮދަޑި އަށް ވެއްޓިގަތެވެ. އޭނާ ބޭނުންވަނީ މިއަދު ސުކޫލަށް ނުގޮސް މަޑު ކުރާށެވެ. ކައިލީ ތެދުވެފައި ނިދާ އެކްޓް ޖައްސައިގެން އޮތް ޝަޔަކް އަށް ބަލައިލިއެވެ. ޝަޔަކް ގެ މޫނުން ކަރުނަ ނުހިކި ހުއްޓެވެ.\n"ޝަޔާ…" ކައިލީ ގޮވައިލަން ހަދައިފައި ޝަޔަކް ގެ ގައިގައި އަތްޖައްސައިލިއެވެ. އޭނާ ސިހުނީ ޝަޔަކް ގެ ހަށިގަނޑު ހޫނު ކަމުންނެވެ. އާވި އަރާ ހެން ވެސް ހީވެއެވެ.\nފަތިސް ނަމާދު ކޮށްގެން ކައިލީ ގޮސް އެ ހަބަރު ހައްވަދައިތަ އަށް ދިނެވެ. އޭނާ ސުކޫލަށް ދާން ރެޑީ ވަމުން ދިޔައިރު ހައްވަދައިތަ އައިސް ހުން މަޑު ކުރެވޭތޯ އުޅުނެވެ.\nޝަޔަކް ސުކޫލަށް ނުދާތީ މިއަދު ކައިލީ ދިޔައިރު އެކަނި ވިއެވެ. ނަސީބަކުން ކުލާހަށް ވަތް އިރު ފަޅު ފިލުވައިދޭން ނަވާލް ހުއްޓެވެ. މަލްކާ އުޅެނީ ގްރޭޑް ނުވައެއްގައެވެ. އެހެން ކަމުން ބޭރަށް ދާ ގަޑި ތަކުގައި ނޫނީ މަލްކާ އާއި ދިމައެއް ނުވެއެވެ.\n"ހުވާ އެ އެކައުންޓް ޓެސްޓް ހާދަހާ ވާ އުނދަގުލޭ." ނަވާލް ކުސް ތަޅައިލިއެވެ. "ޝަޔަކް އެހުރީ ސަލާމަތް ވެގެން."\n"ދެން ކީކޭ ދޯ ބުނާނީ؟ ތަ އަމިއްލަ އަކަށް ބިޒަނަސް ސްޓްރީމް ނެގީއެއްނު." މަލްކާ ދެފަރާތަށް ބޯ ހޫރުވައިލިއެވެ. ތިން ކުދިން ސްކޫލް ނިންމައިފައި ގެއަށް އަންނަ މަގުމަތީގައެވެ.\n"ދެން ދަނީ އޭ.. ޝަޔާއަށް ސަލާމް ބުނެދެއްޗޭ." މަގުގެ ވަކި ހަމައަކުން ވަކި ވެގެން މަލްކާ ހިނގައިގަތެވެ. ނަވާލް އާއި އެކު ދިޔައިރު ނަވާލް އެއްވެސް ވާހަކައެއް ނުދައްކައެވެ.\nނަމަވެސް ގެއަށް ވަނުމުގެ ކުރިން ވަދާއީ ސަލާމް ކޮށްލިއެވެ. ކައިލީ ގެއަށް ވަތް އިރު ޝަޔަކް އުޅެނީ ޑޮކްޓަރަށް ދައްކަންދާން ރެޑީ ވާށެވެ. ހުންގަނޑު މައިތިރި ނުވާތީ ހައްވަދައިތަ ވެސް ކިޔަން ފެށިއެވެ.\nޝަޔަކް އާއި ހައްވަދައިތަ ކާރަކަށް ގުޅައިގެން ދިއުމުން ކައިލީ އެކަނިވިއެވެ. އެއްޗެހި ބަދަލު ކޮށްލައިގެން ހަމަޖެހިލި ތަނާހެން މީހަކު ވަދެގެން އައި ކަމުގެ އިހްސާސެއް ކުރެވުނެވެ.\n"ކާކު؟" ހައިރާން ވެފައި ކައިލީ ކޮޓަރިން ނިކުމެގެން ދިޔައެވެ. ސިޓިން ރޫމުގެ ސޯފާގައި އިށީނދެގެން ލޫކް އިނެވެ. "ހޭ ލޫކް."\n"ލިލް… މިހާރު ހަބަރެއް ވެސް ނުވެޔޭ ދޯ. ހުސް އައިކިން އާއެކު އުޅެނީ ލޫކް މަތިން ފޫހިވީ." ސަކުވާ ތައް އަމުނައިލައިފައި ލޫކް ތުން އޫކޮށްލިއެވެ.\n"ހާދަހާ ގިނަ ދުވަހެއް ކޮށްފަ ތި ފެނިލީ.. އައި މިސްޑް ޔޫ.. މި ބުނީ ފްރެންޑްޝިޕް މަތިން މިސްވި ވާހަކަ." ކައިލީ ތުއި ވެލަމުން ގޮސް ލޫކް އާއި ޖެހިގެން އިށީނެވެ. "އެހާ ގިނައިރު ވަންދެން ލޫކް އަކަށް ނީނދެވޭނެ. ކޮޒް ދައްތަ އެހާ އެހާއެއް ނޫން ކަން ނޭނގެ ހުއްދަ ނުހޯދާ ގޭތެރެއަށް ބޯއިސް ވައްދަން."\n"ރޭގަ އައިކިން ވެއްދީމެއްނު ކޮޓަރިއަށް. ލޫކް ވައްދަން ވީމަ މައްސަލަ އަކަށް ވަނީ. " ކިތަންމެ ކުޑަކޮށް ނަމަވެސް ނުރުހުމުގެ އަސަރު ލޫކްގެ މޫނުމަތިން ފެނުނެވެ. އެހެން ކަމުން ކައިލީ ފާޑަކަށް ދެރަވިއެވެ.\n"ކިހިނެއް އެނގުނީ އައިކިން ވެއްދިކަން؟" އަޖައިބު ވެފައި ކައިލީ އަހައިލިއެވެ.\n"ލޫކް އަށް އެނގޭ ހުރިހާ އެއްޗެއް.. ހެހެ އެއީ މަޖާ.. އެނގޭނެ ގޮތްގޮތް ހުންނާނެ ދޯ.." ލޫކް މާބޮޑު ކަމަކަށް ނަހަދައި ހިނިގަނޑެއް ޖަހައިލިއެވެ.\n"ދެން… އަސްލު ލޫކް ތި އައީ ކީއްކުރަންތަ؟ ކޮންރަށަކު އުޅެފަ ތިއައީ؟" ކައިލީ މޫނުމައްޗަށް ވެއްޓިފައިވާ އިސްތަށިކޮޅު ރީތި ކޮށްލިއެވެ.\n"ކުރިން ވެސް ބުނީމެއްނު ލޫކް އުޅެނީ އެހެން ރަށަކު އޭ.. ކޮބާ ޝަޔާ؟" ފަރިތަކޮށް ޖަވާބުދެމުން ލޫކް ކައިލީގެ މޫނަށް ބަލައިލިއެވެ.\n"ޝަޔާ ބަލިވެ ގޮސް… އެކަމް ރޭގަ ވެސް ވަރަށް ރަނގަޅަށް ހުރީ ހެނދުނު ހޭލިއިރު އެއްގޮތް ހުނު ސައިކުރައެކޭ."ކައިލީ ކަންބޮޑުވެފައި ހުރެ ބުނެލިއެވެ. ޝަޔަކް މެން ލަސްވާތީ ގުޅަންވީ އޭ ހިތަށް އެރިއެވެ. ނަމަވެސް އޭނާގެ އަތުގައި ފޯނެއް ނެތީތީ ދަތި ވާ ތަންވަޅުތައް ވެސް އާދެއެވެ.\n"ލޫކް.. ޔޫ ގެ ފޯނު ދީބަލަ. ޝަޔާ މެން މިހާރު އުޅޭ ގޮތެއް ވެސް ނޭނގެ.. ހޮސްޕިޓަލުގަ އެޑްމިޓް ކުރީ ކަންނޭނގެ." ކައިލީ ލޫކް ގެ ޖީބަށް އިޝާރާތް ކޮށްލިއެވެ.\n"ނެ ނެތޭ ފޯނެއް… ގޭގަ ބޭއްވި… ނޫން ނޫން.. ނުގެންގުޅެން ފޯނު.. ފޯ.. ފޯނު ތެޅިއްޖެ." ފާޑަކަށް ލޫކް ޖަވާބު ދިނެވެ.\n"އޯކޭ… އަންނާނެއްނު.. ލޫކް ބަނޑުހައިތަ؟ ހިނގާ ކާން." ކައިލީ ލޫކް ސޯފާއިން ނެގިއެވެ.\n"ބަނޑު ހައެއް ނޫން.. ފުލްކޮށް މިހިރީ.. ދެން ދަނީއޭ.. ލިލް ދޭ ކޮޓަރިއަށް. މަން— ނޫން މިގޭ ދައްތަ އެބަ އާދޭ." ކަންބޮޑުވެފައި ލޫކް ބެލީ ފިލޭނެ ގޮތެކެވެ. ކައިލީ އިރުކޮޅަކު ހުއްޓުން އަރާފައި ހުއްޓެވެ.\n"ޔޫ އޯކޭ ތަ؟ ލޫ… ކިހިނެއް އެނގުނީ ދައްތަ އެބަ އަންނަ ކަން؟" ލޫކް ގެ ބަސްމަގު ހުންނަ ގޮތުން ކައިލީ ބައެއް ފަހަރު ސިހޭ ގޮތް ވެއެވެ. ލޫކް އުޅުނީ ގަޔަށް ހިނިއަރައިގެން އުޅޭހެންނެވެ.\n"ސީރިއަސް ލީ… ލޫކް އޯކޭ.. ލިލް ހިނގާބަލަ ކޮޓަރިއަށް ވަރަށް އަވަހަށް." ކައިލީ ގެ އަތުގައި ހިފައިގެން ދަމައިފައި ކޮޓަރިއަށް ވެއްދިއެވެ. އަތް އުރައިލައިގެން ކައިލީ ހުރީ ސުވާލު މާކުތަކެއް އުފެދިފައެވެ.\nގައިގައި އަލިފާން ރޮއިވެގެން އުޅޭ ހެން ލޫކް ތެޅެމުން ދިޔައެވެ.\n"ސޮރީ ލިލް." ލޫކް ކައިލީ ގެ މޭގައި އަތްއަޅައި އެނދަށް ކޮއްޕައިލިއެވެ. ނުވިސްނައި ހުރުމުން ކައިލީ ހަޅޭއްލަވައިގެންފައި އެނދަށް ވެއްޓުނީއެވެ.\nލޫކް ހަމަ ނޭވާއެއް ލީ ވެއްޓުނު ގޮތަށް ކައިލީ ދެލޯ މަރައިގެން އޮތުމުންނެވެ. ކައިލީ އަށް އޮތީ ނިދިފައި އޮތް ހެންނެވެ. އެއް ފަހަރު ކައިލީ އަށް ބަލައިލުމަށް ފަހު ލޫކް ކޮޓަރިއިން ނިކުމެގެން ދިޔައީ އެވެ.\nދެތިން އިންޖެކްޝަން ޖަހައިފައި ހުރުމުން ޝަޔަކްގެ ހުން ވަނީ މައިތިރި ވެފައެވެ. ގަޔަށް ކުޑަކޮށް ވަރުޖެހެމުން ދިޔައެވެ.\nމަޑު މަޑުން ހިނގައިފައި ޝަޔަކް އައިސް ކޮޓަރިއަށް ވަނެވެ. ހިއްކަން އަޅައިފައި އޮތް އެއްޗެއް ހެން އެނދުމައްޗަށް އެއްލައިލެވިފައި ކައިލީ އޮތެވެ. ކައިލީ އަށް ނުގޮވައިލައި ޝަޔަކް ބަލައިލީ މޭޒާއި ދިމާއަށެވެ. ތެޅިފައި އޮތް ލޯގަނޑު މިހާރު ނުވެސް ނެތެވެ.\nކައިލީ އަށް ހޭލެވުނީ ހަވީރު ވާން ގާތްވެފައި ވަނިކޮށެވެ. އޭރު ޝަޔަކް ބަންޑުން އެނދުމަތީގައި އޮތެވެ.\n"ޝަޔާ؟ ރަނގަޅު ތަ؟" މޯޅިއަކަށް ދެމިލަމުން ކައިލީ ޝަޔަކްގެ ބުރަކަށީގައި ކޮއްޓައިލިއެވެ.\n"ރަނގަޅު.. ކުޑަކޮށް ބޮލަށް ތަދުވެފަ ހުރީމަ މިއޮތީ.. ދައްތަ ވެއްޖެ ޕެއިން ކިލާރ ގަންނަން ގޮސް." ކުޑަކޮށް ބޯ ހިތްލައިލައިފައި ޝަޔަކް ޖަވާބު ދިނެވެ\nފާހާނައަށް ވަދެ މޫނު ދޮވެ ހަދައިގެން ކައިލީ ބޭރަށް ނިކުތެވެ. ގޯތިތެރެ އޮތީ ވަރަށް ހަޑިކޮށެވެ. ފަތްތައް އެތަން މިތަނަށް ވެރިފައެވެ. ހިތަށް އުނދަގޫ ވެގެން އެންމެ ފަހުން އިލޮށިފަތި ހިފައިގެން ކުނިކަހަން ހިނގައިގަތެވެ.\nއޭނާ ކުނިތައް ޑަސްބިނަށް އަޅަން ހުއްޓައި މަލްކާ އާއި ހޫދު ވަދެގެން އައެވެ. މަލްކާގެ އަތުގައި ދެތިން ފޮތެއް އޮތެވެ.\n"ކޮބާ ޝަޔާ؟ ރަނގަޅު ދޯ މިހާރު.." މަލްކާ އައީ ގެއްލުނު ފިލާވަޅުތައް ހިފައިގެންނެވެ. ކައިލީ އަވަސްކޮށްލައިފައި އެ ދެކުދިން ގޮވައިގެން ކޮޓަރިއަށް ދިޔައެވެ. ޝަޔަކް އިނީ ތެދުވެއެވެ.\nމަލްކާ ފެނުމުން ނޯށް ދަމައިލުމަށް ފަހު އުނދަގޫ ގޮތަކަށް ހީލިއެވެ.\n"އަނހަ މަލް.. ކޮބާ ހޫޑީ؟" ޝަޔަކް ވަށްކަޅިން ދޮރަށް ބަލައިލުމަށް ފަހު އަހައިލިއެވެ. މަލްކާ އަކީ ދާ ކޮންމެ ތަނަކަށް ކަހަލަ ގޮތަކަށް ހޫދު ގެންދާ ކުއްޖެކެވެ. އެ ދެކުދިންނަކީ 'ބެސްޓްފްރެންޑްސް' ކަމުގައި ބުންޏަސް ދޮގަކަށް ނުވާނެއެވެ.\n"ހޫޑީ ވަނީ ބޭރަށް ގޮސް ދެތިން ނޫޑްލްސް ޕެކެޓު ގަންނަން.. މަންމަ ކައިރި ބުނެފަ މިރޭ ދިހައެއް ހާއިރު ގެއަށް ދާން ކަމަށް އައީ." މަލްކާ އެނދުގައި އިށީނދެލިއެވެ. "ލިލީ އާ މާކުރިން ޑިސްކަސް ކޮށްފީމޭ.. މިރޭ ޝަޔާ ބަލިވެ އުޅޭތީ ރަނގަޅު ވާނީ ސޫޕް ކޮޅެއް ވިއްޔަ."\n"ވަރަށް ފޫހި ދޯ.. ހިނގާ ލެޕުން މާރކް އޭންޖަލް ކޮމެޑީސް ބަލަން." ޝަޔަކް ގޮސް އަލަމާރި އިން އަޅިކުލައިގެ އެޗްޕީ ލެޕްޓޮޕް ނެގިއެވެ.\n"އަސްލު ހާދަ ރަނގަޅޭ ދޯ ޝަޔާގެ މަންމަ މެން.. ލެޕެއް ވެސް ފޮނުވައިފި ވިއްޔަ." މަލްކާ ކައިލީގެ އަތުގައި އުޅަބޮށިން ކޮއްޓައިލިއެވެ. އެވަގުތު ހަތަރު އުދަރެސް ފެނު ޖެހުނު ހެން ބަލަން ޝަޔަކް ހުއްޓެވެ.\n"ތި މީހުން ރަނގަޅު ވަކި ކުރަނީ އެހެން ގޮތަކަށް ދޯ.." ޝަޔަކް މޫނުމަތީގައި ވާ ކުލަވަރު ފޮރުވައިލުމަށް ފަހު މާނަ ފުން ގޮތަކަށް ބުނެލިއެވެ.\n"ބޭނުން އެއްޗެހި ގަނެދެންޏާ މަށަށް ޔަގީން ނުލާހިކު ރަނގަޅު ވާނެކަން. ނުލާހިކު ކެއާ ކުރާނެކަން." މަލްކާ އަށް ޝަޔަކް ގެ މާޒީ އާއި ބެހޭގޮތުން އެކައްޗެއް ވެސް ނޭނގެއެވެ. އެ ސިއްރު ވަނީ ޝަޔަކް ގެ ހިތުގެ އެންމެ ފުނުގައި ވަޅުލައިފައެވެ.\n"އޯހް.. ވަޓް އެވަރ.." ޝަޔަކް ލެޕްޓޮޕުގެ ކޯޑު ޖަހައިލުމަށް ފަހު ކޮމެޑީ އެޕިސޯޑެއް އަޅުވައިލިއެވެ.\nތިންކުދިން ފައި ދަމައިލުމަށް ފަހު ފިލްމެއް ބަލަން އުޅޭހެން ރެޑީ ވެލިއެވެ. ދެތިން އެޕިސޯޑް ނިމިގެން ދިޔައިރު އޭގަ އުޅޭ ކުޑަކުއްޖާ ސްމާޓް ކަމުން ތިން ކުދިން ތިބީ ހީހީ ވަރުބަލިވެފައެވެ.\nލީ🐼 March 18, 2021\nޕްލީޒް ސެންޱް ދި އޮތާރް ޕާރްޱް\nއައި ލަވް ޔޯ ސްޱޯރީޱް އަލޮޱް\nއައި ވިލް އަޕްލޯޑް އިޓް ވެރީ ސޫން އިނގޭ ސްވީޓީ...\nލިޒް March 18, 2021\nhun ais gen meehaku dhe thin injection jahaatha..? Varah gaboolu kuran dathi\nހެއި ހަނީ... ސަޔަކް ވޯޒް ވެރީ ސިކް..\nމިޕާޓް ވެސް ވަރަށް ރީތި❤❤❤\nއާން ކޭން ވީ ބީ ފްރެންސް؟؟؟؟؟\nofcourse dearr ....😆😆\nސައުތު ކޮރެއަން ފޭން އަދި ބީޓީއެސް ފޭން ޓޫ April 7, 2021\nސޯ ޔުއާރ މައި ފްރެންޑް ފްރޮމް ނައު އޯން\nއަމްމް ހައު ކޭން ވީ ޓޯކް\nYun Jiaan7March 20, 2021\nތޭންކްސް ޑޫޑް... އައި މީން ގްރޭސިއަސް\nކޮންމެސް އިންސާނެއް March 21, 2021\nsaunia March 21, 2021\ncutie youare daaa bestttt !!!!😀😊☺😆😀😇\nގްރޭސިއަސް އަ ލޮޓް ލަވް...ދެޓް މީންސް ލައިކް ދަ ވޯރލްޑް\nAal Vara Boy March 24, 2021\nAnn Curie avahah up kurey anihbai u r my favourite! da best😆☺😊\nކޮންމެސް އިންސާނެއް April 5, 2021\nއައި އޭމް އަ ބިގް ފޭން ވެން ނެކްސްޓް


Ras Online - އަލީ ވަހީދާއި ދެކޮޅަށް ރޭޕްކުރަން އުޅުނުކަމުގެ ދައުވާއާއެކު 6ދައުވާއެއް ކޮށްފި\nއަލީ ވަހީދާއި ދެކޮޅަށް ރޭޕްކުރަން އުޅުނުކަމުގެ ދައުވާއާއެކު 6ދައުވާއެއް ކޮށްފި\nޓުއަރިޒަމް މިނިސްޓަރުކަމުން ވަކި ކުރި އަލީ ވަހީދާއި ދެކޮޅަށް ރޭޕް ކުރަން އުޅުނު ކަމުގެ ދައުވާ އާއިކު ދައުލަތުން ހަ ދައުވާއެއް އުފުލައިފިއެވެ.\nޕީޖީ އޮފީހުން ބުނީ އަލީ ވަހީދުގެ މައްޗަށް6ދައުވާ އެއް އުފުލައި އެމައްސަލަތައް ކްރިމިނަލް ކޯޓަށް ހުށައަޅާފައިވާ ކަމަށެވެ. އަލީ ވަހީދުގެ މައްޗަށް ދައުވާ ކޮށްދިނުމަށް އެދި ޕްރޮސެކިއުޓަރ ޖެނެރަލްގެ އޮފީހަށް ފުލުހުން ފޮނުވާފައިވަނީ މިއަހަރުގެ އޮކްޓޯބަރު މަހުގެ7ވަނަ ދުވަހުއެވެ.\nޕީޖީ އޮފީހުން ބުނީ އަލީ ވަހީދު މިނިސްޓަރުކަމުގެ މަގާމުގައި ހުރިއިރު، އޭނާގެ މައްޗަށް ތުހުމަތުކުރެވުނު ޖިންސީ ފުރައްސާރަކުރުމާއި، ޖިންސީ ގޯޯނާކުރުމުގެ މައްސަލަތަކުގައި ދައުވާ ކުރުމަށް 18 ނޮވެންބަރު 2020 ވަނަ ދުވަހު ކްރިމިނަލް ކޯޓަށް ހުށަހަޅާފައިވާ ކަމަށެވެ.\nއޭނާގެ މައްޗަށް ދައުލަތުން އުފުލާފައިވާ ދައުވާތަކުގެ ތެރޭގައި ޖިންސީ އަނިޔާ ކުރުމުގެ ކުށުގެ ދައުވާ އާއި، ރޭޕްކުރަން އުޅުމުގެ ކުށުގެ ދައުވާ އާއި، ބޭއަދަބީ ގޮތުގައި ޖިންސީ ގުނަވަން ހާމަކުރުމުގެ ކުށުގެ ދައުވާ ހިމެނެއެވެ. އަދި ޖިންސީ ގޯނާކުރުމުގެ ކުށުގެ ދައުވާ އާއި ޖިންސީ ގޯނާކުރަން އުޅުމުގެ ކުށުގެ ދައުވާގެ އިތުރުން، ހުއްދަނޫން ޖިންސީ މުޢާމަލާތެއް ހިންގުމަށް އެދުމުގެ ކުށުގެ ދެ ދައުވާ އަލީ ވަހީދުގެ މައްޗަށް އުފުލާފައިވެއެވެ.\nއަލީ ވަހީދު ޖިންސީ ގޯނާ ކުރި ކަމަށް ބުނާ މުވައްޒަފުން ބުނެފައިވަނީ އެ މުވައްޒަފުންނަށް ޖިންސީ ގޯނާކުރާތާ ގިނަ ދުވަސްތަކެއް ވެފައިވާ ކަމަށެވެ. ޖިންސީ ގޯނާ ކޮށްފައިވަނީ މިނިސްޓްރީގެ ދަތުރުތަކުގައި ރިސޯޓުތަކަށް ގެންގޮސްގެން ކަމަށް ވެސް މިނިސްޓްރީގެ މުވައްޒަފުން ބުނެފައިވެއެވެ.\nއެ އަމަލުތައް ތަހައްމަލު ނުކުރެެވިގެން އެވާހަކަ ރައީސް ސޯލިހާއި ހިއްސާ ކުރެއްވުމުން އެމަނިކުފާނު ވަނީ އަލީ ވަހީދަށް އިސްތިއުފާ ދޭން އަންގަވައި އެގޮތަށް އަމަލު ނުކުރުމުން މަގާމުން ވަކިކުރައްވާފައެވެ.\nއަލީ ވަހީދަށް ކުރެވޭ ތުހުމަތުތަކާއި ގުޅިގެން ފުލުހުން ވަނީ މީގެ ކުރިން އޭނާ ދިރިއުޅުއްވަމުން ގެންދަވާ އެޕާޓްމަންޓް ބަލާ ފާސްކޮށް އޭނާގެ ފޯނާއި ލެޕްޓޮޕް ފުލުހުންގެ ބެލުމުގެ ދަށަށް ގެންގޮސްފައެވެ. އަދި އަލީ ވަހީދުގެ ޕާސްޕޯޓް ހިފަހައްޓާ ރާއްޖެއިން ފުރުން ވެސް ވަނީ މަނާކޮށްފައެވެ. އަލީ ވަހީދަށް ކުރާ ޖިންސީ ގޯނާގެ ތުހުމަތުތަށް އޭނާ ވަނީ ދޮގުކުރައްވާފައެވެ.


Yameen ge supporterun control kuran pepper spray jahaifi | Mihaaru\nއައިޖީއެމްއެޗުގައި ފުލުހުން ޕެޕަ ސްޕްރޭ ޖެހުމުން މީހެއްގެ މޫނު ދޮންނަނީ. --ފޮޓޯ/ސޯޝަލް މީޑިއާ\nޔާމީންގެ ސަޕޯޓަރުން ކޮންޓްރޯލްކުރަން ޕެޕަ ސްޕްރޭ ޖަހައިފި\n20 ފެބުރުއަރީ 2019 - 19:44 80 comments\nޔާމީން، އައިޖީއެމްއެޗަށް ގެނައުމުން ޕީޕީއެމްގެ އިސް ބައެއް ބޭފުޅުންނާއި އެމަނިކުފާނުގެ ސަޕޯޓަރުން ހޮސްޕިޓަލަށް ޖަމާވި އެވެ. ކާޑިއެކް ސެންޓަރު ކުރިމަތީގައި ޕެޕަ ސްޕްރޭ ޖެހީ ހޮސްޕިޓަލްގައި ސަލާމަތީ ކަންކަން ބަލަހައްޓަމުން ދިޔަ ފުލުހުންނާ ޒުވާބުކޮށް، ހިތްހަމަނުޖެހުން ފާޅުކުރަން ފެށުމުން ކަމަށް މަންޒަރު ދުށް ބައެއް މީހުން ބުންޏެވެ.\nMi sarukaaru havaaluvifahun dhemeehaku evveli furathama evvelun\nIGMH ge Cardiac Centeen kurimathee gai balineehun ves thibbaa polihun pepper spray jahaifi\nInsaanee hagguthah himaayaiy kureveynee mihaakah haa varah\nKihaavarakun dhaane baa pic.twitter.com/uM3zPJkStG\n— MOHAMED ASAD🇲🇻 #freePresidentYameenNow (@asad_mv) February 20, 2019\nފުލުހުން ޕެޕަ ސްޕްރޭ ޖެހުމުން މީހަކު ކުރި ޓުވީޓެއް.\nޕީޕީއެމާ އެކު ކޯލިޝަން ހަދާފައިވާ ޕީއެންސީގެ ރައީސް އަބްދުއްރަހީމް އަބްދުﷲ އާއި ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަހްމަދު ނިހާންގެ މޫނަށް ޕެޕަ ސްޕްރޭ ޖަހާފައިވާ ފޮޓޯތަކެއް ވަނީ ސޯޝަލް މީޑިއާގައި އާއްމުކޮށްފަ އެވެ. އަދި އަބްދުރަހީމްގެ އަތް ކަނޑައިގެން ދިއުމުން، ފަރުވާ ދޭ ފޮޓޯއެއް ވެސް ވަނީ އާއްމުވެފަ އެވެ. އެކަމަކު، އެކަން ހިނގައިދިޔަ ގޮތް އަދި ސާފެއް ނުވެ އެވެ.\nއައިޖީއެމްއެޗުގައި ބަލި މީހުންނަށް އުނދަގޫވާ ގޮތަށް އަޑުގަދަކޮށް ހެދުމަކީ މަނާ ކަމެކެވެ. ޔާމީންގެ ސަޕޯޓަރުންގެ އެންމެ ބޮޑު ހިތްހަމަނުޖެހުމަކަށް ވީ، ފަރުވާ އަށް އެމަނިކުފާނު ގެނައީ ކުރިން އެންގުމަކާ ނުލައި ކަމަށް ބުނެ އެވެ.\nހޮސްޕިޓަލް ތެރޭގައި ހިނގި ކަންކަމާ ގުޅޭ ގޮތުން ފުލުހުން އަދި އެއްޗެކޭ ނުބުނެ އެވެ.\n#BreakingNews:- Raees Yameen mivaguthu vee IGM Hospital gai! RaeesYameen ah ekasheegenvaa beys faruvaa liben jehey!#FreePresidentYameen pic.twitter.com/z66BP4jkzt\n— Azhart #FreePresidentYameen (@Azhartu) February 20, 2019\nފުލުުހުން ޕެޕަ ސްޕްރޭ ޖެހި މައްސަލައިގައި، ޕީޕީއެމްގެ ސަޕޯޓަރުން އަންނަނީ ވަރަށް ބޮޑަށް ފާޑުކިއަމުންނެވެ. އެއް ބަޔަކު ސިފަކޮށްފައިވާ ގޮތުގައި، އެއީ، ފުލުހުން ހިންގި އަނިޔާވެރި އަމަލެކެވެ.\nޕެޕަ ސްޕްރޭ ޖެހުމުން ހިތްހަމަޖެހިވަޑައިނުގެން ހޮސްޕިޓަލް ތެރޭގައި ހުންނަވައި ކެލާ ދާއިރާގެ މެމްބަރު އަލީ އާރިފް، ރައީސް އިބްރާހިމް މުހައްމަދު ސޯލިހް އާއި އެމަނިކުފާނުގެ ކެބިނެޓުގެ ބައެއް ވަޒީރުންނަށް ބޮޑެތި ތުހުމަތުތަކެއް ކުރާ ވީޑިއޯއެއް ވެސް ވަނީ އާއްމުވެފަ އެވެ.\nއިތުރު ލިޔުންތައް ފުލުހުން އައިޖީއެމްއެޗު ޕީޕީއެމް ރައީސް އަބްދުﷲ ޔާމީން ޕީޕަލްސް ނެޝަނަލް ކޮންގްރެސް


Maradona ge maraa gulhigen 8 meehehge mahchah thahugeegu hinganee - One Online\nޑިއޭގޯ މަރަޑޯނާ --- ފޮޓޯ/ ސްކައި ސްޕޯޓްސް\nއާޖެންޓީނާގެ ފުޓުބޯޅަ ލެޖެންޑް، ޑިއޭގޯ މަރަޑޯނާގެ މަރާ ގުޅިގެން ސިއްހީ ދާއިރާގައި މަސައްކަތްކުރާ އަށް މީހެއްގެ މައްޗަށް "ގަސްދުގައި މީހެއް މެރިކަމުގެ ތަހުގީގު" ހިންގަން ކޯޓުން އަމުރު ކޮށްފިއެވެ.\nދުނިޔެ ދުށް އެންމެ މޮޅު އެއް ފުޓްބޯޅަ ކުޅުންތެރިޔާ މަރަޑޯނާ މަރުވެފައިވަނީ 2020 ވަނަ އަހަރުގެ ނޮވެމްބަރު މަހުގައެވެ. މަރަޑޯނާގެ ކެރިއަރުގައި ކާމިޔާބު، އުފާވެރި ގިނަ ވަގުތުތަކެއް ހޭދަކުރި ނަމަވެސް، އޭނާގެ ކެރިއަރުގައި ކަޅު، ބަނަ ދުވަސްތަކެއް ވެސް ފެނިފައިވެއެވެ. 1986 ވަނަ އަހަރުގެ ވޯލްޑް ކަޕް އާޖެންޓީނާއަށް ކާމިޔާބުކޮށްދީ، މުޅި މުބާރާތުގެ މޮޅު ކުޅުންތެރިޔާގެ މަގާމު ހޯދި މަރަޑޯނާ ސްޕެއިންގެ ބާސާއަށް ކުޅުނު ދުވަސްވަރު ވެސް އޭނާއަށް ކުރިމަތިވީ ޑްރަގުގެ މައްސަލަތެކެވެ.\nސިއްހީ ހާލަތު ވަރަށް ބޮޑަށް ގޯސްވެ މަރަޑޯނާގެ ހަޔާތުގެ ފަހު ދުވަސްތައް ހޭދަކުރީ ހޮސްޕިޓަލުގައެވެ. ހިތުގެ މައްސަލަތައްވެސް ކުރިމަތިވި މަރަޑޯނާ މަރުވެފައިވަނީ އުމުރުން 60 އަހަރުގައި އާޖެންޓީނާގެ ބުއޭނޯސް އެއަރެސްގެ ހޮސްޕިޓަލެއްގައެވެ. މަރަޑޯނާ މަރުވި ކަމަށް ބުނެފައިވަނީ ހާޓް އެޓޭކެއްގައެވެ.\nމަރަޑޯނާގެ މަރަށް ކުޑަ ދުވަސްކޮޅެއް ވީތަނާ އާޖެންޓީނާގެ ޕްރޮސެކިއުޓާ ޖެނެރަލް ވަނީ މަރުގެ ތަހުގީގު ކުރިއަށް ގެންދަން ނިންމައިފައެވެ. އެ ތަހުގީގުގައި 20 ތަޖުރިބާކާރުން ހިމެނެއެވެ. އެ ތަޖުރިބާކާރުން ނެރުނު ރިޕޯޓުން ބުނެފައިވަނީ މަރަޑޯނާގެ މަރާ ގުޅިގެން "މެޑިކަލް ޓީމުން ގަވާއިދާ ހިލާފު ގޯސްތަކެއް، އަވަސް އަރުވާލައިފައި،" ކޮށްފައިވާ ކަމަށެވެ.\nއެ ރިޕޯޓުގައިވާ މައްސަލަތަކަށް ބަލައި، ކޯޓުން ތަހުގީގު ހިންގަން އަންގާފައިވާ މީހުންތަކުގެ ތެރޭގައި މަރަޑޯނާގެ ނިއުރޯ ސާޖަންއާއި ޕާސަނަލް ޑޮކްޓަރު ލެއޮޕޯލްޑޯ ލޫގޭ އާއި ސައިކެޓްރިސްޓެއްގެ އިތުރުން ސައިކޮލޮޖިސްޓް ދެ ޑޮކްޓަރުންނާއި ދެ ނަރުހެއް އަދި އެ ޑޮކްޓަރުންގެ މެނޭޖަރުވެސް ހިމެނެއެވެ. މަރަޑޯނާގެ މަރާ ގުޅިގެން އުފައްދާ ސުވާލުތަކަށް އެ ހުރިހާ ފަރާތްތަކަކުންވެސް ވަނީ އިންކާރު ކޮށްފައެވެ.\nމަރަޑޯނާގެ މަރާ ގުޅިގެން ތަހުގީގު ހިންގާ ފަރާތަކަށް ގަސްދުގައި މީހަކު މަރާލި ކަމުގެ ތުހުމަތާއި، މީހެއް މަރުވުމުގައި އިހުމާލުތަކެއް އޮތް ކަމަށް ސާބިތު ވެއްޖެނަމަ، 25 އަހަރާ ގާތްކުރާ އަދަދަކަށް ޖަލު ހުކުމް އަންނާނެއެވެ. އާޖެންޓީނާގެ ޕީނަލް ކޯޑުގައިވާ ގޮތުން އެ ތަހުގީގުގެ އަޑު އެހުންތައް ފެށޭނެ ތާރީހެއް އަދި ނޭނގެއެވެ.\nގުޅޭ ޓެގު ފުޓްބޯޅަ ޑިއޭގޯ މަރަޑޯނާ އާޖެންޓީނާ\nވޯލްޑްކަޕްގެ ތާރީޚު: ވޯލްޑްކަޕްގެ ޖާރޒީއެއްވެސް9މިލިޔަން ޑޮލަރަށް ވިކިދާނެއެވެ.\nއިންގްލެންޑް ކޮޅަށް އަތުން ގޯލު ޖެހިއިރު، މަރަޑޯނާ ލައިގެން ހުރި ޖާޒީ ނީލަން ކިޔަނީ\nމަރަޑޯނާ ކަޕަށް ތައްޔާރުވަނީ\nމަރަޑޯނާގެ ނަމުން ނަން ދިން މުބާރާތުގެ ތަށި ބޮކަ ޖޫނިއާސްއަށް\nމަރަޑޯނާގެ އޮޓޮޕްސީ ރިޕޯޓް ދައްކާ ގޮތުން ރަލާއި ޑްރަގުގެ އަސަރެއް ހަށިގަނޑުގައި ނެތް


ޑޮކްޓަރުން ދެއްވާ ސިއްހީ ލަފާގެ ފަހަތަށް ސިޔާސީ ބޭފުޅުން އެރުއްވީމަ ޑޮކްޓަރުން ސިހިދާނެކަމަށް މަޖިލީހުގެ ރައީސް ވިދާޅުއްޖެ - DhiDaily\nޑޮކްޓަރުން ދެއްވާ ސިއްހީ ލަފާގެ ފަހަތަށް ސިޔާސީ ބޭފުޅުން އެރުއްވީމަ ޑޮކްޓަރުން ސިހިދާނެކަމަށް މަޖިލީހުގެ ރައީސް ވިދާޅުއްޖެ\nޑޮކްޓަރުން އަބަދުވެސް ދެއްވާނީ ސިއްހީ ލަފާކަމަށާއި އެކަމުގައި ސިޔާސީ ބޭފުޅުން ބައިބައްސަވައިގެން ނުފޫޒު ފޯރުވަން މަސައްކަތް ކުރެއްވީމަ ޑޮކްޓަރުން ސިހިދާނެކަމަށް މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nސިއްހީ ނުރައްކަލުގެ ހާލަތު އިއުލާންކޮށް ނެރޭ ގަރާރަށް މަޖިލިހުން ރުހުން ހޯދަން ޖެހޭ ގޮތަށް ހަދަން އާންމު ސިއްހަތު ރައްކާތެރިކުރުމުގެ ގާނޫނަށް ހުށަހެޅި އިސްލާހަށް ބަޚުސް ކޮށް ރުހުން ހޯދުމުގެ ގޮތުން މިދިޔަ އާދީއްތަ ދުހަގެ ރޭ ބޭއްވި މަޝްވަރާ ބައްދަލުވުމެއްގައި ވާހަކަ ދައްކަވަމުން ޑރ.އަލީ ނިޔާފް ވިދާޅުވީ ކުއްލި ހާލަތުގެ ނުރައްކާ ގޯސްވެދާނެކަމަށް ބަލާފައި މިސްކިތްތައް ބަންދުކުރަން ޖެހޭނަމަ މަޖިލިސް ވެސް ހުޅުވާފައި ބެހެއްޓުމަކީ ލާޒިމް އަދި ބުއްދިވެރިގޮތެއްނޫންކަމަށެވެ. އަދި މިފަދަ ބަލިމަޑުކަމެއް ފެތުރިގެންދާ ހާލަތެއްގައި، ރައްކާތެރިކަމުގެ ފިޔަވަޅު އެޅިފައި ނެތްނަމަ އެތަންތަނުގައި އެއްވެ އުޅެ އެއްވެސް ބަޔަކު މަޖިލީސްތައް ބޭއްވުމަކީ ބުއްދިވެރިކަމެއްގެ ގޮތުގައި ގަބޫލުފުޅުނުކުރައްވާކަމަށެވެ.\nޑރ.ނިޔާފް ގެ މިވާހަކަތަކާއި ހަވާލާ ދެއްވާ މަޖިލީހުގެ ރައީސް މިއަދު ވިދާޅުވީ ޑރ. ނިޔާފް ވެސް އެދިވަޑައިގަންނަވަނީ ސިއްހީ ނުރައްކަލެއް އިއުލާނުކޮށް ނެރޭ ގަރާރާއި މެދު މަޖިލީހުން ގޮތެއް ނިންމެވުމަށް ކަމަށާއި އެކަމުގައި ސިއްހީ ބޭފުޅުންގެ މަޝްވަރާ ހޯއްދެވުމަކީ ޑރ.ނިޔާފް އެދިވަޑައިގަންނަވާ ގޮތްކަމަށެވެ. އަދި އެހެންކަމުން ޑރ. ނިޔާފްގެ އެ ވާހަކަތައް މަޖިލީހުގެ މަސައްކަތާއި ފުށު ނާރާކަމަށް ވެސް އެމަނިކުފާނު ވިދާޅުވިއެވެ. އަދި ހަމައެހެންމެ ޑޮކްޓަރުން ދައްކަވާ ވާހަކައަކީ ބައެއް ފަހަރު އެހާ ސީދާ ވާހަކަތަކަށް ނުވި ނަމަވެސް، އެއީ ފަންނީ ލަފާ ދެއްވާ ބައެއް ކަމަށް ރައީސް ނަޝީދު ވަނީ ވިދާޅުވެފައެވެ.\nޑރ.ނިޔާފް ގެ މިވާހަކަތަކަށް ބައެއް މެމްބަރުން ތާއީދުކުރެއްވިއިރު އަނެއްބައި މެމްބަރުން ވަނީ ފާޑުވިދާޅުވެފައެވެ. އެގޮތުން ސަރުކާރަށް ނިސްބަތްވާ ބައެއް މެމްބަރުންގެ ދެމެދުގައި މިކަމާއި ޚިލާފުވުންތަކެއް އުފެދި މީސްމީޑިއާ މެދުވެރިކޮށް އެއްބޭފުޅުން އަނެއްބޭފުޅުންނަށް ވަނީ ވަރަށް ބޮޑަށް ބަހުގެ ހަމަލާތައް އަމާޒުކޮށްފައެވެ.


Ray-Ban aa gulhigen Facebook in smart ainu nerenee | Mihaaru\n21 ސެޕްޓެމްބަރ 2020 - 07:322comments\nއިޓަލީގެ މަޝްހޫރު އައިނު ބްރޭންޑް ރޭ ބެންގެ ބެލެނިވެރި ކުންފުނި އެޒިލޯރް ލަގްޒޮޓިކާއާ ގުޅިގެން ސްމާޓް އައިނު ނެރެން ފޭސްބުކުން ނިންމައިފި އެވެ.\nއަންނަ އަހަރު ނެރެން ނިންމާފައިވާ އައިނު ކަލެކްޝަނާ ބެހޭ ގޮތުން ފޭސްބުކްގެ ވެރިޔާ މާކް ޒަކަބާގް ވިދާޅުވީ ލަގްޒިޓާއާ ގުޅިގެން ސްމާޓް އައިނު ނެރެން ނިންމީ އެ ކުންފުންޏަކީ ފޭސްބުކް ބޭނުންވާ ކޮލީޓީގައި އައިނު އުފައްދާނެ ކުންފުންޏެއްކަން ކަށަވަރުވާތީ ކަމަށެވެ.\n"ވަރަށް ފަހުން އެ މީހުންގެ ފެކްޓަރީ އަށް ޒިޔާރަތްކޮށް ލަގްޒަޓިކާގެ ޓީމާ ބައްދަލުކޮށް، މަސައްކަތްކުރާ ގޮތް ވެސް ވަރަށް ގާތުން ބަލައިލުމުގެ ފުރުސަތު ލިބުނު. އެ ހިސާބުން އެނގިއްޖެ ލަގްޒަޓިކާ އަކީ އަހަރެމެން ބޭނުންވާ ފެންވަރުގެ ކުއްފުންޏެއްކަން." ކެލިފޯނިއާގައި ބޭއްވި ފޭސްބުކް ކަނެކްޓްގައި ޒަކަބާގް ބުންޏެވެ. "އަހަރެމެންގެ އަމާޒަކީ މިހާރު މާކެޓްގައި ހުރި ސްމާޓް ސަންގްލާސްތަކަށް ވުރެ ޓެކްނޮލޮޖީގެ ގޮތުން ފުރިހަމަ އުފެއްދުމެއް ގެނެސް ދިނުން."\nފޭސްބުކް ސްމާޓް އައިނު ވެސް ނެރޭނީ ރޭ-ބަން ބްރޭންޑްގެ ދަށުންނެވެ. އަދި މި އުފެއްދުމުގައި ވާޗުއަލް އަދި އައުގްމަންޓެންޑް ރިއަލިޓީ ހިމަނާނެ އެވެ. ފޭސްބުކްގެ ސްމާޓް އައިނު ވާނީ ފެޝަނެއްގެ ގޮތުގައި ވެސް އަދި ޓެކްނޮލޮޖީގެ ގޮތުން ތަފާތުތަކެއް ތަޖުރިބާކުރެވޭނެ އުފެއްދުމަކަށެވެ.\nލަގްޒޮޓިކާއާ ގުޅިގެން ފޭސްބުކުން ސްމާޓް އައިނު ނެރެން މަސައްކަތް ކުރަމުން އަންނަ އިރު، "ޕްރޮޖެޓް އަރިއާ" ގެ ދަށުން އުފެއްދި އައިނު ފޭސްބުކްގެ މުވައްޒަފުން މިހާރު ވެސް އަންނަނީ ޓެސްޓްކުރަމުންނެވެ. އެކަމަކު މިއީ ވިޔަފާރީގެ އުސޫލުން މާކެޓަށް ނެރޭނެ އައިނެއް ނޫނެވެ. އައުގްމަންޓެޑް ރިއަލިޓީ ނުހިމެނޭ މި އައިނަކީ އޯޑިއޯ އާއި ވީޑިއޯ ކެޕްޗާކޮށް ލޮކޭޝަން ޑޭޓާ ރައްކާކޮށްދޭ އުފެއްދުމެކެވެ.\nސްމާޓް އައިނާ ގުޅޭ ގޮތުން ފޭސްބުކާއި ލަގްޒޮޓިކާ ގުޅިގެން ނެރުނު ބަޔާނުގައި ބުނީ އައިނު ނެރޭނެ ތާރީހާއި އަގާއި އައިނާ ގުޅޭ ވަރަށް ގިނަ ތަފުސީލުތައް ފަހުން އާންމުކުރާނެ ކަމަށެވެ.\nއިތުރު ލިޔުންތައް ފޭސްބުކް އިޓަލީ ސޯޝަލް މީޑިއާ މާކް ޒުކަބާގް އެމެރިކާ


Bale ge satheyka vana landaaeku Madridge gadha dhe baaruge kurimathilun Real kaamiyaabukohfi\nބޭލްގެ ސަތޭކަވަނަ ލަނޑާއެކު މެޑްރިޑްގެ ގަދަ ދެ ބާރުގެ ކުރިމަތިލުން ރެއާލް ކާމިޔާބުކޮށްފި\nމެޑްރިޑްގެ ގަދަ ދެ ބާރު ކަމަށްވާ ރެއާލް މެޑްރިޑް އަދި އެޓްލެޓިކޯ މެޑްރިޑް ބައްދަލުކުރި މެޗް 3-1 ކުން ރެއާލް ކާމިޔާބުކޮށްފިއެވެ.\nރެއާލް ހޯދި މި މޮޅާއެކު އެޓީމްވަނީ އެޓްލެޓިކޯ މެޑްރިޑް ތިންވަނައަށް ވައްޓާލުމަށްފަހު ތާވަލުގެ ދެވަނަ މަގާމް އަތުލާފައެވެ.\nފުރަތަމަ ލަނޑު މެޗުގެ 16 ވަނަ މިނެޓުގައި ޖަހާ ކަސެމީރޯ ރެއާލްއަށް ލީޑް ނަގައިދިންއިރު ގްރިޒްމަންވަނީ އޭގެ އިރުކޮޅެއް ފަހުން އެޓްލެޓިކޯއަށް ނަތީޖާ ހަމަހަމަކޮށްދީފައެވެ.\nރެއާލްއަށް ކުރި ލިބުނީ ވިންސިއަސްއަށް ކުރި ފައުލަކައި ގުޅިގެން ލިބުނު ޕެނަލްޓީއަކުން ކެޕްޓަން ސާޖިއޯ ރާމޯސްއެވެ. ރެއާލްގެ ފަރާތުން ޑޮމިނޭޓިންގ ފުޓްބޯޅައެއް ފެނިގެން ދިޔަ މި މެޗުގައި އެޓީމުގެ ތިންވަނަ ލަނޑު ކާމިޔާބުކޮށްދިނީ ބޭލްއެވެ. ބޭލްގެ މި ލަނޑަކީ އޭނާ ރެއާލް މެޑްރިޑަށް ކާމިޔާބުކޮށްދިން 100 ވަނަ ލަނޑެވެ.\nމި މެޗުގައި ފާހަގަވެގެން ދިޔަ އަނެއްކަމަކީ ކުރިން އެޓްލެޓިކޯއަށް ކުޅުނު އަދި މިހާރުގެ ރެއާލްގެ ކީޕަރު ކޯޓުއާއަށް އެޓްލެޓީކޯ ސަޕޯޓަރުންގެ ފަރާތުން ކުރިމަތިވި ފުރައްސާރައެވެ. އެޓްލެޓިކޯއަށް ކުޅުމަށްފަހު ވާދަވެރި ރެއާލްއަށް ބަދަލުވި ކޯޓުއާ މިކަމައި ގުޅޭ ގޮތުންބުނީ އޭނާއަށް ކުރާ ފުރައްސާރައިގެ ސަބަބުން އެނާއަށް އެއްވެސް އަސަރެއް ނުކުރާނެ ކަމަށައި އެކަހަލަ ކަންކަމުން ލިބެނީ އިތުރު ހިތްވަރެއް ކަމުގަ ކަމަށެވެ.\nމި ނަތީޖާއަށްފަހު ރެއާލް ތާވަލުގެ ދެވަނައަށް އަރާފައިވަނީ 45 ޕޮއިންޓް ހަމަކޮށްގެންނެވެ. އެއް ޕޮއިންޓް މަދުން ލިބިގެން އެޓްލެޓިކޯ އޮތީ ތިންވަނައިގައެވެ. ބާސެލޯނާ ލީގް ތާވަލުގެ އެއްވަނައިގަ އޮތީ 50 ޕޮއިންޓާއެކީއެވެ.


Ahusan maru matheegai ove dhekki vaahaka gabool kureveyne: Dhaulaiy | Mihaaru\nހައި ކޯޓު: އަހުސަންގެ މަރުގެ މައްސަލާގައި ދައުލަތުން ވަނީ ދެ މީހަކަށް ދައުވާ ކޮށްފައި -- ފޮޓޯ/މިހާރު\nއަހުސަން މަރު މަތީގައި އޮވެގެން ދެއްކި ވާހަކަ ބަލައިގަނެވޭނެ: ދައުލަތް\n16 ސެޕްޓެމްބަރ 2019 - 15:30 15 comments\nމީގެ އަހަރުތަކެއް ކުރިން މާލޭގައި ތޫނު އެއްޗެހިން ހަމަލާދީ މަރާލި އަހުސަން ބަޝީރު، އޭނާއަށް ދައުވާ ލިބޭ މީހުން ހަމަލާދިން ކަމަށް ބުނެ، މަރު މަތީގައި ދެއްކި ވާހަކަތައް ބަލައިގަނެވޭނެ ކަމަށް ދައުލަތުން ހައި ކޯޓުގައި މިއަދު ބުނެފި އެވެ.\nމީގެ އަށް އަހަރު ކުރިން، 2011 ގައި މަޖީދީމަގާއި އަލިކިލެގެފާނު މަގާ ގުޅުނު ހިސާބުގައި ސ. ހިތަދޫ ވަރުދީގޭ، އަހުސަނަށް ތޫނު އެއްޗެހިން ހަމަލާދީ މަރާލި މައްސަލާގައި ދައުލަތުން ދައުވާކުރަނީ އިބްރާހިމް ޝަހުމް އާދަމް، ގ. ކޯޒީ އާއި ހަސަން ޝިމާޒް މުހައްމަދު ސުވާދު، މއ. ވީނަސްތަރިގެ މައްޗަށެވެ.\nއެ ދެ މީހުންގެ މައްޗަށް ކުށް ސާބިތުނުވާ ކަމަށް ކްރިމިނަލް ކޯޓުން ހުކުމް ކުރުމުން ދައުލަތުން ވަނީ އެ މައްސަލަ ހައި ކޯޓުގައި އިސްތިއުނާފްކޮށްފަ އެވެ.\nހައި ކޯޓުގައި މިއަދު ބޭއްވި އަޑުއެހުމުގައި ދައުލަތުން ބުނީ ހަމަލާގައި އޭނާ މަރުވުމުގެ ކުރިން، އޭނާއަށް ހަމަލާދިނީ ޝަހުމް ކަމަށް ދެ ތަނެއްގައި އަހުސަން ބުނި ކަމަށް ދަށު ކޯޓުގައި މީހުން ހެކިބަސް ދީފައި އެބަ އޮތް ކަމަށެވެ. އެގޮތުން ހޮސްޕިޓަލަށް ގެންދިއުމުގެ ކުރިންނާއި ހޮސްޕިޓަލްގައި އޮވެގެން ވެސް އަހުސަން އެގޮތަށް ބުނެފައިވާ ކަން ހެކިންގެ ބަހުން އެނގޭ ކަމަށް ދައުލަތުން ބުންޏެވެ.\nހައި ކޯޓުގައި ދައުލަތުން ބުނީ ޝަހުމާއި ޝިމާޒްގެ މައްޗަށް ކުށް ސާބިތުނުވާ ކަމަށް ދަށު ކޯޓުން ނިންމިއިރު އަހުސަން މަރު މަތީގައި އޮވެގެން ދެއްކި އެ ވާހަކަތައް ގަބޫލުނުކުރެވޭނެ ކަމަށް ކަނޑައަޅާފައި ނެތް ކަމަށެވެ.\nމަރު މަތީގައި އޮވެގެން ދައްކާ ވާހަކަ (ޑައިން ޑިކްލަރޭޝަން) އަކީ މަރުވި މީހާ އެހެން މީހަކު ކައިރީގައި ބުނި ބުނުމެއްގެ މައްޗަށް ބިނާކޮށްދޭ ހެކިބަހެކެވެ. އެކަމަކު އެފަދަ ހެކިބަސް ގަބޫލުނުކުރެވޭނެ ކަމަށް އެއްވެސް ގާނޫނެއްގައި ނެތް ކަމަށް ދައުލަތުން ބުންޏެވެ.\nމައްސަލައަކާ ގުޅިގެން ނުސީދާ ގޮތެއްގައި ދެވޭ ހެކިބަސް ވެސް ބަލައިގަނެވިދާނެ ކަމަށް ސުޕްރީމް ކޯޓުން ނިންމާފައި އެބަ އޮތް ކަމަށް، ދައުލަތުން ފާހަގަކުރި އެވެ. އެހެންވެ މަރު މަތީގައި އޮވެގެން މީހަކު ބުނާ ބުނުމަކާ ގުޅިގެން އެހެން މީހަކު ދޭ ހެކިބަސް ވެސް ރާއްޖޭގައި ބަލައިގަނެވިދާނެ ކަން އެނގޭ ކަމަށް ދައުލަތުން ބުންޏެވެ.\nބޭރު ގައުމުތަކުގެ ކޯޓުތަކުގެ ބައެއް ނިންމުންތަކާ ހަވާލާދީ ދައުލަތުން ބުނީ މަރުން ސަލާމަތްވާނެ ކަމުގެ އެއްވެސް އުއްމީދެއް ނެތި އޮންނަ މީހަކު މަރު މަތީގައި އޮވެގެން ދައްކާ ވާހަކަތައް ޝަރީއަތަށް ގަބޫލު ކުރެވޭނެ ކަމަށެވެ. އަދި މަރު މަތީގައި އޮވެގެން ދައްކާ ވާހަކައަށް ބިނާކޮށް ދޭ ހެކިބަހުގެ މައްޗަށް އެކަނި ބިނާކޮށް ވެސް ގަސްދުގައި މީހަކު މަރާލުމުގެ ކުށް ސާބިތު ކުރެވިދާނެ ކަމަށް އިންޑިއާގެ ސުޕްރީމް ކޯޓުން ނިންމާފައި އެބަ އޮތް ކަމަށް ދައުލަތުން ބުންޏެވެ.\nދައުލަތުގެ ޕޮއިންޓް އިތުރަށް ވަރުގަދަކުރަން ހައި ކޯޓުގައި ބުނީ އަހުސަން މަރުވިއިރު އޭނާއަކީ އޭނާގެ ހެކިބަސް ގަބޫލުނުކުރެވޭނެ ފަދަ އަދުލުވެރިކަން ގެއްލިފައިވާ މީހެއް ނޫން ކަމަށެވެ. އެހެންވެ، އޭނާ މަރު މަތީގައި އޮވެގެން ދެއްކި ވާހަކަތަކަށް ރިއާޔަތް ކުރެވޭނެ ކަމަށް ދައުލަތުން ބުންޏެވެ.\nދައުލަތުން ބުނި ގޮތުގައި އަހުސަނަކީ އަދުލުވެރިކަން ގެއްލިފައިވާ މީހެއް ކަމަށް ބަހުސްގެ ބޭނުމަށް ބެލިޔަސް، އޭނާގެ ބަހަށް ބާރު ދޭ އިތުރު ހެކިތަކެއް ހުރެއްޖެ ނަމަ އޭނާގެ ބަސް ބަލައިގަނެވޭނެ އެވެ. އަދި މަރުގެ މައްސަލައެއްގައި އެގޮތަށް ހައި ކޯޓުން ކުރިން ނިންމާފައި އެ ބައޮތް ކަމަށް ވެސް ދައުލަތުން ބުންޏެވެ.\nދައުލަތުން ބުނި ގޮތުގައި މީހަކު މަރު މަތީގައި އޮވެގެން ދައްކާ ވާހަކަތަކަށް ބިނާކޮށް ދޭ ހެކިބަސް ގަބޫލުކުރުމަކީ ހެކިންނާ ސުވާލު ކުރުމުގެ ފުރުސަތު ދައުވާ ލިބޭ ފަރާތްތަކަށް ގެއްލިގެންދާނެ ކަމެއް ނޫނެވެ. އަދި އެގޮތަށް އެމެރިކާގެ ސުޕްރީމް ކޯޓުން މައްސަލަތައް ނިންމާފައި އެބަހުރި ކަމަށް ދައުލަތުން ފާހަގަކުރި އެވެ.\nމިއަދުގެ އަޑުއެހުމުގައި ފަނޑިޔާރުންގެ ބެންޗުން ވަނީ ޝަހުމާއި ޝިމާޒް ތަހުގީގު މަރުހަލާގައި ހަނުހުރެފައިވޭތޯ އާއި އެކަމުގެ ނަތީޖާއަކީ ކޮބައިތޯ ވިދާޅުވެ، ދިފާއީ ވަކީލުންނާ ސުވާލު ކުރައްވައިފަ އެވެ.\nޖަވާބުގައި އެ މީހުންގެ ވަކީލުން ވިދާޅުވީ އެ ދެ މީހުން ހަނު ހުރެފައިވަނީ ލިބިފައިވާ ހައްގެއް ކަމަށް ވާތީ ކަމަށެވެ. އެހެންކަމުން ހަނުހުރެގެން އެކަމުގެ މައްޗަށް ބިނާކޮށް އިތުރު މާނައެއް ނުނެގޭނެ ކަމަށް ދިފާއީ ވަކީލުން ވިދާޅުވި އެވެ.\nދިފާއީ ވަކީލުން ވިދާޅުވީ ހަނު ހުންނަ މީހަކާ ދެކޮޅަށް އިތުރު ހެކި ލިބޭ ހާލަތުގައި، އޭނާ ހަނު ހުންނަ ހުރުމަކީ އޭގެ ޒާތުގައި އޭނާއާ ދެކޮޅަށް ބޭނުން ކުރެވޭނެ ހެއްކެއް ކަމަށް ބައެއް ގައުމުތަކުގައި އޮތަސް ހަނު ހުރުމުގެ މައްޗަށް އެކަނި ބިނާކޮށް އެއީ އެ މީހަކާ ދެކޮޅަށް ބޭނުންކުރެވޭނެ ހެއްކެއް ކަމަށް ނުބެލެވޭނެ ކަމަށެވެ.\nދައުލަތުން ދެއްކި ވާހަކަތަކާ ގުޅިގެން ދެން އޮންނަ އަޑުއެހުމެއްގައި ޖަވާބުދާރީވުމުގެ ފުރުސަތު ފަނޑިޔާރުންގެ ބެންޗުން ވަނީ ދިފާއީ ވަކީލުންނަށް ދެއްވައިފަ އެވެ.\nއަހުސަންގެ ވާރިސުންގެ ބަސް ދަށު ކޯޓުން ނަގާފައިވޭތޯ އާއި ވާރިސުންގެ މައުލޫމާތު ލިބިފައިވޭތޯ ފަނޑިޔާރުންގެ ބެންޗުން ދައުލަތާ ސުވާލުކުރި އެވެ.\nޖަވާބުގައި ދައުލަތުން ބުނީ އަހުސަންގެ ވާރިސުންގެ ބަސް ދަށު ކޯޓުން ހޯދާފައި ނުވާ ކަމަށެވެ. އަދި އެ މީހުންގެ މައުލޫމާތު މިވަގުތު ދައުލަތަށް ލިބިފައި ނެތް ކަމަށް ވެސް ބުންޏެވެ.\nފަނޑިޔާރުންގެ ބެންޗުން ވިދާޅުވީ ވާރިސުންގެ ބަސް އެ މައްސަލާގައި ހައި ކޯޓުން ހޯދަން ޖެހޭ ކަމަށެވެ. އަދި މިހާތަނަށް ބެލިބެލުމުން އަހުސަންގެ ބައްޕަ ނިޔާވެފައިވާ ކަމަށް އެނގިފައިވާ ކަމަށް ފަނޑިޔާރުން ވިދާޅުވެ، ދައުލަތަށް އެންގެވީ އަހުސަންގެ ދެން ތިބި ވާރިސުންގެ މައުލޫމާތު ހައި ކޯޓަށް ހުށަހަޅާށެވެ.\nދައުވާ ލިބޭ ޝިމާޒް ހައި ކޯޓުގައި ބުނީ އޭނާ މިހާރު އުޅެނީ އައްޑޫގައި ކަމަށް ވާތީ ކޮންމެ އަޑުއެހުމަކަށް މާލެ އައިސް ތަނެއް ކުއްޔަށް ހިފަން ޖެހޭ ކަމަށެވެ. އެހެންކަމުން މައްސަލަ ނުނިމި ލަސްވަމުންދާތީ ވަރަށް ދަތިވާ ކަމަށް އޭނާ ބުންޏެވެ.\nފަނޑިޔާރުންގެ ބެންޗުން ވިދާޅުވީ ކޯޓަށް ހާޒިރުވާން ޖެހޭނެ ކަމަށެވެ. ނަމަވެސް މާލެ އައިސް ހުންނާނެ ތަނެއް ހަމަޖައްސައި ދިނުމުގެ އިންތިޒާމް ކޯޓަށް ހަމަޖެއްސެން ނޯންނާނެ ކަމަށް އެންގެވި އެވެ. އަދި ހުންނާނެ ތަނެއް ހޯދަން ޖެހުމުން ދަތިވާ ނަމަ، ކޯޓަށް ކުރެވޭނެ ކަމަކީ ފުލުހުންނަށް އަމުރު ކޮށްގެން ޝިމާޒް ބަންދުގައި ބެހެއްޓުން ކަމަށް ފަނޑިޔާރުންގެ ބެންޗުން ވިދާޅުވި އެވެ.\nއަހުސަންގެ މަރުގެ ދައުވާ ލިބޭ ޝަހުމް މިހާރު ވެސް ގެންދަނީ މާލޭގައި ހިންގި މަރުގެ އެހެން މައްސަލައަކާ ގުޅިގެން އުމުރު ދުވަހުގެ ޖަލު ހުކުމެއް ތަންފީޒު ކުރަމުންނެވެ.\nއިތުރު ލިޔުންތައް ކުށްކުރުން ހައި ކޯޓް މީހުން މެރުން އަހުސަންގެ މަރު\nބިދޭސީއެއްގެ މަރު: ދައުވާލިބޭ މީހާ ހައިކޯޓުން ބަންދަށް


SunOnline: COMO Cocoa anna January gai alun hulhuvanee\nކޯމޯ ކޮކޯ އަންނަ ޖެނުއަރީގައި އަލުން ހުޅުވަނީ\nއައިޝަތު ފަރީޙާ 06 Dec 2019, 20:14\nކޯމޯ ކޮކޯ އައިލެންޑް --- ފޮޓޯ : ކޯމޯ\nމާލެއަތޮޅު މަކުނުފުށީގައި ހިންގަމުންދިޔަ ކޯމޯ ކޮކޯ އައިލެންޑް މަރާމާތަށް ބަންދުކޮށްފައި އޮންނަތާ ހަތްމަސް ފަހުން، އަންނަ ޖެނުއަރީ ނުވަވަނަ ދުވަހު ހުޅުވަން ނިންމައިފިއެވެ.\nފަތުރުވެރިކަމުގެ ދާއިރާގެ ހަބަރުތައް ގެނެސްދޭ ބައެއް ވެބްސައިޓުތަކުގައި ވާގޮތުން ރިސޯޓު އަލުން ހުޅުވަނީ ރިސޯޓުގެ އޯވާ ވޯޓާ ވިލާސްތައް އިތުރަށް ފުރިހަމަ ކުރުމަށްފަހުއެވެ. މި ވިލާތަކުގެ ފުރާޅުގެ ޑިޒައިނަށް ބަދަލުގެނެސްފައިވާއިރު ކޮންމެ ވިލާއަކަށް ޕްރައިވެޓް ޕޯލެއްވެސް ވަނީ އިތުރުކޮށްފައެވެ.\nކޯމޯ ކޮކޯ އައިލެންޑުގެ ހާއްސަ އަނެއްކަމަކީ އެ ރިސޯޓުގެ ކާތަކެއްޗެވެ. މެޑިޓޭރިއަން އިންޑިއަން އަދި ދިވެހި ކެއުންތަކަށް ހާއްސަ ރެސްޓޯރެންޓު އެ ރިސޯޓުގައި ހުންނާނެއެވެ. ކޮކޯ އައިލެންޑުގައި ފަތުރުވެރިންނަށް އޮތް އަނެއް ހާއްސަކަމަކީ ރޭގަނޑާށް ހާއްސަ ޔޫވީ ޑައިވިން އެވެ.\nވެލަނާއިންޓަނޭޝަނަލް އެއާޕޯތުން ފުރައިގެން ސްޕީޑު ލޯންޗުގައި 40 މިނެޓުން ދެވޭ ސަރަހައްދުގައި އޮންނަ މި ރިސޯޓު ހުޅުވީ 2002 ވަނަ އަހަރުއެވެ.\nކޯމޯ އަކީ ސިންގަޕޫރުގެ ހޮޓެލް ޕްރޮޕަޓީސް ލިމިޓެޑުގެ ވެރިޔާ އޮންގް ބެންގް ސެންގްގެ އަނބިކަނބަލުން ކްރިސްޓީނާ އޮންގް ގެ ހޮޓެލް ޗެއިން އެކެވެ. އެ ހޮޓެލް ޗެއިންގެ ރިސޯޓުތައް ރާއްޖޭގެ އިތުރުން އޮސްޓްރޭލިއާ، ބޫޓާން، އިންޑޮނެޝިއާ، އިޓަލީ، ނޯތް އެމެރިކާ، ތައިލޭންޑް އަދި ޔޫކޭގައި ހުރެއެވެ.\nމި ބްރޭންޑުގެ ދަށުން ރާއްޖޭގައި ހިންގާ އަނެއް ރިސޯޓަކީ ކޯމޯ މާލިފުށި އެވެ.


Ebola fethuren feshumun West Africa alert ah!\nއެބޯލާ ފެތުރެން ފެށުމުން ހުޅަނގު އެފްރިކާ އެލާޓަށް!\n17 ފެބްރުއަރީ 2021 - 12:20:05\nއެފްރިކާގެ ގައުމެއް ކަމަށްވާ ގިނީގައި އެބޯލާ ފެތުރެން ފެށިކަން އާދިއްތަ ދުވަހު އެގައުމުން އާންމު ކުރުމާއެކު، ވެސްޓް އެފްރިކާގެ ގައުމުތައް އެލާޓަށް އައިސްފިއެވެ.\nގިނީއިން ވަނީ އެގައުމުގައި މިހާތަނަށް އެބޯލާގެ ހަތް ކޭސްއެއް ފެނިފައިވާ ކަމަށާއި، މި ބަލީގައި މިހާތަނަށް ތިން މީހަކު މަރުވެފައިވާ ކަމަށް ބުނެފަ އެވެ.\nއެގޮތުން އެބޯލާއަށް ޕޮޒިޓިވްވި މި ހަތް މީހުންނަކީވެސް ނަރުހެއްގެ ޖަނާޒާގައި ބައިވެރިވި ހަތް މީހުން ކަމަށް ސީއެންއެންގައި ރިޕޯޓުކޮށްފައިވެއެވެ. މި ހަތް މީހުންގެ ކިބައިންވެސް އެބޯލާގެ އަލާމާތްތައް ކަމަށްވާ ބޭރަށް ހިންގުން، ހޮޑުލުން އަދި ލޭއައުން ފެނިފައިވާ ކަމަށް އެ ނޫހުން ރިޕޯޓުކޮށްފައިވެއެވެ.\nމީގެ ތެރެއިން ތިން މީހުން މަރުވެފައިވަނީ ޖަނާޒާއަށް ފަހު، އޭގެ އަނެއް ދުވަހުއެވެ. އަދި މިހާތަނަށް މަރުވި ނަރުސް އެބޯލާއަށް ޕޮޒިޓިވްކަން ކަށަވަރު ނުވާ ކަމަށް ހަބަރުތަކުން ބުނެއެވެ.\nދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން ވަނީ މި ދަނޑިވަޅުގައި ގިނީއަށް އެހީތެރިވެދިނުމުގެ ގޮތުން ވެކްސިން ފޯރުކޮށްދޭނެ ކަމަށް ބުނެފައެވެ. މި ވެކްސިނަކީ ޑިމޮކްރަޓިކް ރިޕަބްލިކް އޮފް ކޮންގޯގައި އެބޯލާ ފެތުރުނު އިރު ބަލި ކޮންޓްރޯލް ކުރުމަށް ބޭނުން ކުރި ވެކްސިނެކެވެ.\nމީގެ އިތުރުން ގިނީގައި އެބޯލާގެ މި ކޭސްތައް ފެނުނު ސަރަހައްދުގައި އެބޯލާ ޓްރީޓްމަންޓް ސެންޓަރެއް ހުޅުވުމަށް އެގައުމުން ވަނީ ނިންމާފައެވެ.\nދުނިޔޭގައި މިހާތަނަށް ފެނުނު އެންމެ ބޮޑު އެބޯލާ އައުޓްބްރޭކް ފެނިފައިވަނީ 2014 ގައެވެ. އެގޮތުން 2014 އިން ފެށިގެން 2016 އާއި ދެމެދު ގިނީ، ލައިބީރިއާ އަދި ސިއެރާ ލިއޯންގައި މި ބަލި ފެތުރިފައި ވެއެވެ. އޭރު 28،000 މީހުނަށް މި ބަލި ޖެހުނު އިރު، މި ބަލީގައި 11،000 މީހުން ވަނީ މަރުވެފައެވެ.\nއަލުން ގިނީގައި މި ބަލި ފެނިފައިވާއިރު، އެގައުމާއި ލައިބީރިއާ އަދި ސެއެރާ ލެއޯން ގުޅޭ ބޯޑަރުތައް ބެލެހެއްޓުމުގައި އިތުރަށް ސަމާލުވުމަށް އެގައުމުތަކުގެ ހެލްތު އޮތޯރިޓީތަކާއި ގުޅިގެން މަސައްކަތް ކުރަމުން އަންނަ ކަމަށް ޑަބްލިއުއެޗްއޯ އިން ވަނީ ބުނެފައެވެ.


STO Hulhumale hotel tharaggee kuran ithuru partner aku hoadhanee\nއެސްޓީއޯ ހުޅުމާލޭ ހޮޓާ ތަރައްގީކުރަން އިތުުރު ޕާޓްނަރެއް ހޯދަނީ\nއެސްޓީއޯގެ ހުޅުމާލޭ ހޮޓަލުގެ ކުރެހުމެއް\nހުޅުމާލޭގައި އެސްޓީއޯއިން ހަދަމުން އަންނަ ފައިވް ސްޓާ ހޮޓެލް ތަރައްގީކޮށްދޭނެ ޕާޓްނަރަކު ހޯދުމުގެ މަސައްކަތް ކުރަމުން އަންނަ ކަމަށް އެ ކުންފުނިން ބުނެފި އެވެ.\nއެސްޓީއޯގެ މެނޭޖިން ޑިރެކްޓަރު އަހުމަދު ޝަހީރު މިއަދުވިދާޅުވީ، ހުޅުމާލޭގައި ފަސް ތަރީގެ ހޮޓަލުގައި މަސައްކަތުގެ ބޮޑުބައި މިހާރު ވެސް ނިމިފައިވާ ކަމަށާއި އެ ހޮޓާ ތަރައްގީ ކުރަން އިތުރު ޕާޓީއެއް ހޯދުމުގެ މަސައްކަތް ކުރަމުން އަންނަ ކަމަށެވެ. އެކަމަށް އިއުލާން ވެސް ކޮށްފައިވާ ކަމަށެވެ.\n"ހޮޓަލްގެ މަސައްކަތް ކުރިއަށް އެބަދޭ، ހޮޓެލްގެ މުސްތަގުބަލް އަޅުގަނޑުމެންނަށް ދަންނަވަން އެނގޭނީ މި އެނައުންސްމެންޓްގެ ސަބަބުން އެސްޓީއޯއަށް ލިބޭ ޕްރޮޕޯސަލްތަކަށް ބަލާފައި އެސްޓީއޯގެ ބޯޑުން ނިންމާ ނިންމުންތަކަށް ވެސް ބަލާފައި،"\nޝަހީރު ވިދާޅުވީ، އެސްޓީއޯގެ ބޯޑުން ބޮޑަށް އިސްކަންދެނީ އާ ވިޔަފާރިއެއްގެ ތެރެއަށް ވަނުމުގެ ބަދަލުގައި އެސްޓީއޯއިން ކުރާ ހަތަރު ވިޔަފާރި އިތުރަށް ތަރައްގީކުރަން ކަމަށެވެ.\n"ބޯޑުން މިހާރު ގެންގުޅޭ ޕޮލިސީއަކީ އަޅުގަނޑުމެން ވިޔަފާރިކުރާ މައިގަނޑު ހަތަރު ދާއިރާއަށް ކޮންސެންޓްރޭޓްކުރުން،"\nއެސްޓީއޯއިން ހުޅުމާލޭގައި އިމާރަތްކުރާ ފަސްތަރީގެ ހޮޓަލަކީ 250 ރޫމް އަދި 500 އެނދު ހުންނަ ހޮޓަލަކެވެ. އެތާނގައި ޝޮޕިން ސެންޓަރެއްގެ އިތުރުން މީޓިން ރޫމަކާއި އަދި ސިޓީ ހޮޓަލެއްގައި ހުންނަންޖެހޭ ހުރިހާ ފެސިލިޓީ ތަކެއް ހުރެ އެވެ. އަދި ސިޓި ހޮޓަލުން ހިދުމަތް ބޭނުންވާ ކޮންމެ ފަރާތަކަށް ވެސް ހިދުމަތް ލިބޭނެ އެވެ.\nކުރިން އެސްޓީއޯއިން ބުނެފައި ވަނީ ފަސް ތަރީގެ ހޮޓަލުން ހިދުމަތް ދޭން ފެށުމުން ރާއްޖެ އަންނަ ޓޫރިސްޓުންގެ އަދަދު އިތުރުވެގެންދާނެ ކަމަށާއި ޓޫރިޒަމަށް ވަރަށް ބޮޑު ކުރިއެރުމެއް ވެސް ލިބިގެންދާނެ ކަމަށެވެ. އަދި އެ ހޮޓަލުގެ ސަބަބުން އެސްޓީއޯގެ ޝެއާ ވެލިއު މަތިވެގެން ދާނެ ކަމަށާއި އެސްޓީއޯއަށް ދިމާވެފައިވާ ކޭޝް ފްލޯގެ މައްސަލައަށާއި ބޭރު ފައިސާ ލިބުން ދަތިވެފައިވާ މައްސަލައަށް ވެސް ކޮންމެވެސް ވަރެއްގެ ހައްލެއް އަންނާނެ ކަމަށެވެ.\nއެސްޓީއޯގެ ހުޅުމާލޭގެ ހޮޓެލް ހިންގުމަށް އެމެރިކާގެ ކާލްސަން ގުރޫޕާއެކު 2008 ވަނަ އަހަރުގެ ފެބްރުއަރީ މަހުގެ ތެރޭގައި އެމްއޯޔޫއެއްގައި ސޮއިކޮށްފައިވާއިރު، ހޮޓެލް އިމާރާތް ކުރުމުގެ އަމަލީ މަސައްކަތް ފަށާފައިވަނީ 2012 ވަނަ އަހަރުގެ މެދުތެރޭގަ އެވެ. އަދި އޭރު އެސްޓީއޯ އިން ބުނެފައިވަނީ 115 މިލިއަން ރުފިޔާ ހަރަދުވާނެ ކަމަށް ބެލެވޭ ހޮޓަލުގެ މަސައްކަތްތައް ނިންމާ 2013 ވަނަ އަހަރުގެ ތެރޭގައި ހޮޓާ ހިންގަން ފެށޭނެ ކަމަށެވެ. އެންމެފަހުން އެ ހޮޓެލް ނިންމާނެ ތަރީހެއް ކަމަށް އެސްޓީއޯއިން ބުނެފައިވަނީ މިދިޔަ އަހަރުގެ ފުރަތަމަ ކުއާޓާގެ ތެރޭގައެވެ.\nއެސްޓީއޯ އިން ހުޅުމާލޭގައި ހަދަމުންދާ ފަސް ތަރީގެ ހޮޓަލުގެ މަސައްކަތްތައް ނިންމުމަށް އެސްޓީއޯއިން ތައިލެންޑްގެ އެގްޒިން ބޭންކުން 33 މިލިއަން ޑޮލަރުގެ ލޯނެއް ނަގާފައިވެ އެވެ.\nއެސްޓީއޯ ހޮޓާ މިފަހަރު އިއުލާނުކުރީ ހިންގާނެ ބަޔަކު ހޯދަން


La'marukazee Nizaamah FVM City Coulcil muvazzafun Ahuluveri kuruvanee\nލާމަރުކަޒީ ނިޒާމަށް އަހުލުވުރި ކުރުވުމުގެ ބައްދަލުވުން 2019. ފޮޓޯ: ފވމ ސިޓީ ކައުންސިލް\nލާމަރުކަޒީ ނިޒާމަށް ފވމ ސިޓީ ކައުންސިލްގެ މުވައްޒަފުން އަހުލުވެރި ކުރުވަނީ\n24 ނޮވެމްބަރ 2019, 17:14 |\nލާމަރުކަޒީ ނިޒާމަށް މުވައްޒަފުން އަހުލުވެރި ކުރުވުމުގެ ބައްދަލުވުމެއްގައި ފުވައްމުލައް ސިޓީ ކައުންސިލްގެ މުވައްޒަފުން ބައިވެރިވެއްޖެއެވެ. މި މަސައްކަތު ބައްދަލުވުން ބާއްވާފައި ވަނީ އައްޑޫ ސިޓީގެ އީކުއޭޓަރ ވިލެޖުގައެވެ.\nމިއީ އިންޓަނޭޝަނަލް ރިޕަބްލިކަން އިންސްޓިޓިއުޓްގެ ފަރާތުން އެއް ދުވަހުގެ މުއްދަތަށް ކުރިޔަށްގެންދިޔަ ޕްރޮގްރާމެކެވެ.\nމި މަސައްކަތު ބައްދަލުވުމުގެ ބައިވެރިންނަށް ލާމަރުކަޒީ ނިޒާމާ ބެހޭގޮތުން ސިވިލް ސާވަންޓުން މަސައްކަތްކުރާނެ ގޮތުްގެ މައުލޫމާތު ދީފައިެވއެވެ. އެގޮތުން އާއްމު ރައްޔިތުންނާ ގުޅިގެން މަސައްކަތް ކުރާނެ ތަފާތު ގޮތްތަކާއި ލޯކަލް މީޑިއާ އާއިއެކު މަސައްކަތް ކުރާނެ ގޮތްތަކުގެ އިތުރުން އިގުތިސާދީ ތަރައްގީއާއި ބެހޭގޮތުން ބައްދަލުވުމުގެ ބައިވެރިންނަށް މައުލޫމާތު ދީފައިވެއެވެ.\nފާއިތުވި އޯގަސްޓް މަހު އައްޑޫ ސިޓީގައި ބޭއްވުނު ލާމަރުކަޒީ ނިޒާމާ ބެހޭ މަސައްކަތު ބައްދަލުވުމެއްގައި ވެސް ފުވައްމުލައް ސިޓީ ކައުންސިލްގެ މުވައްޒަފުން ވަނީ ބައިވެރިވެފައިވާ ކަމަށް ފުވައްމުލައް ސިޓީ ކައުންސިލުން ހާމަކުރެއެވެ.\nއިތުރު ލިޔުންފުވައްމުލައް ސިޓީ ކައުންސިލް\nTags: ފުވައްމުލައް ސިޓީ ކައުންސިލް


vnews - Sihuruge mahsala boduve Papua New Guinea ge aamu inthikhaabuge natheejaa iulaan nukurevifai\nސިހުރުގެ މައްސަލަ ބޮޑުވެ ޕަޕުއާ ނިއުގިނީގެ އާއްމު އިންތިޚާބުގެ ނަތީޖާ އިއުލާނު ނުކުރެވިފައި\nމައްސަލަ ބޮޑުވި ޕަޕުއާ ނިއުގިނީގެ އާއްމު އިންތިޚާބުގެ ނަތީޖާ އިންތިޚާބު ބޭއްވިތާ މަހެއްހާ ދުވަސް ވާން ކައިރިވި އިރު ވެސް އިއުލާނު ކުރެވިފައެއް ނުވެއެވެ. މިމަހުގެ 8ވަނަ ދުވަހު ބޭއްވި އާއްމު އިންތިޚާބުގައި މިއަދުގެ ނިޔަލަށް ނަތީޖާ އިއުލާނުކުރެވިފައިވަނީ ގާނޫނު ހަދާ މަޖިލީހުގައި ހިމެނޭ 111 ގޮނޑީގެ ތެރެއިން 26 ގޮނޑިއެވެ.\nމިހާރު އެންމެ ބޮޑު މައްސަލައެއް ޖެހިގެން އުޅެނީ އެ ގައުމުގެ އެއް ޕްރޮވިންސްގެ ވޯޓު ގުނުމުގައެވެ. އެގައުމުގެ އިރުމަތީގެ ޕްރޮވިންސެއްކަމަށްވާ ސެޕިކް ޕްރޮވިންސްގައި ހިމެނޭ ދެ ދާއިރާގެ ވޯޓު އަލުން ގުނުމަށް ކަމާއި ބެހޭ އިދާރާތަކުން މިހާރު ވަނީ އަންގާފައެވެ. ސަބަބެއްކަމަށް ބުނެފައިވަނީ، އެ ދާއިރާތަކުގެ ވޯޓުގެ ނަތީޖާ ބަދަލުކުރުމަށް ބަޔަކު ސިހުރު ހަދާފައިވާކަމުގެ ރިޕޯޓުތަކެއް ލިބިފައިވާތީ ކަމަށެވެ.\nސަރުކާރުގެ ކަމާއި ބެހޭ އިދާރާތަކުން ބުނެފައިވަނީ، ސެޕިކް ޕްރޮވިންސްގައި ހިމެނޭ ދެ ދާއިރާއަށް ވާދަކުރި އެއް ކެންޑިޑޭޓަށް ވުރެ ގިނަ ކެންޑިޑޭޓުން އެ މީހުންގެ ވޯޓުތައް ވޯޓު ފޮށިން އުނިކުރުމަށް ސިހުރު ހަދާފައިވާކަމަށް ބުނެ ޝަކުވާ ހުށަހަޅާފައިވާކަމަށެވެ. މީގެ އިތުރުން ބައެއް މީޑިއާ ރިޕޯޓުތައް ބުނާ ގޮތުގައި ސިހުރުން ވޯޓު ފޮށިތައް ރައްކާތެރިކުރުމަށް ފާދިރީއެއް ލައްވައި ބައެއް ވޯޓުފޮށިތައް ދޮށުގައި ކިޔަވައި ދުން އަޅާފައިވެސްވެއެވެ.\nމިއީ ޕަޕުއާ ނިއުގިނީގައި އާއްމު އިންތިޚާބު ސިހުރާއި ގުޅުން ހުރި ކަންތައްތަކާއި ގުޅިގެން ހުރަސްތައް ކުރިމަތިވި ފުރަތަމަ ފަހަރެއް ނޫނެވެ. އިންތިޚާބުގެ ކުރިން އޭޕްރީލް މަހުގެ ތެރޭގައި ބާއްވަން މަސައްކަތްކުރި ޚިޔާލު ހޯދުމުގެ ވޯޓަށް ވެސް ވަނީ ސިހުރު ހަދާކަމުގެ ޝަކުވާތަކާއި ގުޅިގެން ހުއްޓުމަކަށް އައިސްފައެވެ. އާއްމު އިންތިޚާބު ބާއްވާފައި މިވަނީ، އިންތިޚާބުތައް މިފަދަ ހުރިހާކަމަކުން ސަލާމަތްވެފައިވާ އެއްޗަކަށް ހެދުމަށް އެގައުމުގެ ގަވަރުނަރ ޖެނެރަލް އެގައުމުގައި ތިބޭ ފާދިރީންނަށް ސޮއިކޮށްފައި ދިން އިގްރާރެއްގެ ދަށުންނެވެ.\nސިހުރުގެ މައްސަލައިގެ އިތުރުން ވެސް އިތުރު ގިނަ މައްސަލަތަކަކާއި ޝަކުވާތަކެއް އިންތިޚާބުގައި ވާދަކުރި ކެންޑިޑޭޓުންގެ ފަރާތުން އިލެކްޝަންސް ކޮމިޝަނަށާއި ކަމާއި ބެހޭ އިދާރާތަކަށް ވަނީ ހުށަހަޅާފައެވެ.


4 މަހަށްފަހު މަހްލޫފް އެނބުރި ރަސްމީ މަސައްކަތައް! – Feshun.mv\n4 މަހަށްފަހު މަހްލޫފް އެނބުރި ރަސްމީ މަސައްކަތައް!\n10 އޮކްޓޯބަރ 2021 - 11:52\nއެމްއެމްޕީއާރުސީ ހިޔާނުތުގެ މައްސަލައާ ގުޅިގެން ސަސްޕެންޝަންގައި ހުންނެވި ޔޫތު މިނިސްޓަރ އަހުމަދު މަހްލޫފްގެ ސަސްޕެންޝަން ރައީސް އޮފީހުން އުވާލުމާއި ގުޅިގެން އެމަނިކުފާނު މިއަދު އެނބުރި ރަސްމީ މަސައްކަތައް ނިކުމެވަޑައިގެންފިއެވެ.\nޔޫތު މިނިސްޓަރު ކަމުގެ މަޤާމުން މަހްލޫފް އެކަހެރިކޮށްފައި ހުންނަތާ ހަތަރު މަސް ފަހުން އެމަނިކުފާނު މިއަދު ވަނީ ވެލާނާގޭގައި ހުންނަ ޔޫތު މިނިސްޓްރީގެ އޮފީހަށް ވަޑައިގެންފައެވެ. އޮފީހަށް ވަޑައިގަތުމުން އޮފީސް މުވައްޒަފުން އެމަނިކުފާނަށް މަރުހަބާކީ ވަރަށްވެސް ފުރިހަމަކޮށެވެ.\nމަހްލޫފް އޮފީހަށް ވަނުމާއެކު އޮފީހުގެ މުވައްޒަފުންގެ އަތްތިލަބަޑިން މުޅި އޮފީސް ތެރެ ގުގުމާލިއެވެ. ހުރިހާ މުވައްޒަފުން ތިބީ ރާއްޖޭގެ ގައުމީ ޓީމަށް ސަޕޯޓް ކުރުމުގެ ގޮތުން ރަތް ކުލައިގެ ޖާޒީ ލައިގެންނެވެ. އަދި މަހްލޫފަށް މަރުހަބާ ކިޔުމަށް އޮފީހުގައި ކޭކުވެސް ފަޅައިފައިވެއެވެ.\nކުޑަ, މިނިސްޓަރ އަހުމަދު މަހްލޫފް


"American Idol 16" premier kuraany March 11 gai | Mihaaru\n"އެމެރިކަން އައިޑޮލް" ގެ އެޕިސޯޑެއްގައި ރަޔަން: ސީޒަން 16 ފަށާނީ އަންނަ އަހަރުގެ މާޗް 11 ގައި.\nއެމެރިކަން އައިޑޮލް ސީޒަން 16 ޕްރިމިއާ ކުރާނީ މާޗް 11 ގައި\n08 ނޮވެމްބަރ 2017 - 11:12\nމި ފަހަރު ޖަޖުންގެ ތެރޭގައި ހިމެނެނީ ކޭޓީ، ލައިނަލް ރިޗީ އަދި ލޫކް ބްރަޔަން.\nއާންމުންގެ މެދުގައި ވަރަށް މަގުބޫލު ޝޯއެއް ކަމަށްވާ އެމެރިކަން އައިޑޮލްގެ ސީޒަން 16 މާޗް މަހުގެ 11 ގައި ފަށާނެކަން އިއުލާނުކޮށްފި އެވެ.\nޝޯގެ ހޯސްޓް ރަޔަން ސީކްރެސްޓް ބުނީ މާޗް 11 ގައި ޝޯ ދައްކަން ފެށުމުގެ އެންމެ ފަހުގެ ތައްޔާރީތައް މިހާރުވަމުން އަންނަ ކަމަށާއި ޝޯއާ އެކު އަނެއްކާ ވެސް ބެލުންތެރިންނާ ބައްދަލު ކުރެވޭތީ ވަރަށް އުފަލުން ހުރި ކަމަށެވެ.\nފްރެމެންޓަލް މީޑިއާގެ ރިއަލިޓީ ޝޯ އެމެރިކަން އައިޑޮލް މިހާތަނަށް ގެނެސް ދިނީ ފޮކްސް އިން ކަމަށް ވިޔަސް 16 ވަނަ ސީޒަނާ އެކު ކުރިއަށް އޮތް އަނެއް ސީޒަން ވެސް ބެލުންތެރިންނާ ހަމައަށް ގެނެސް ދޭނީ އޭބީސީ ނެޓްވާކުންނެވެ. އެހެންވެ ކުރިއާ ހިލާފަށް ޝޯއިން ބެލުންތެރިން ގަޔާވާނެ ކަހަލަ ބައެއް ބަދަލުތައް ފެންނާނެ ކަމަށް ގަބޫލުކުރެވެ އެވެ.\n"American Idol" ABC ah\n"އެމެރިކަން އައިޑޮލް" ވަނީ ފޮކްސް އިން އޭބީސީ އަށް ހިޖުރަކޮށްފައި.\nއެމެރިކަން އައިޑޮލް 16 ގަ ޖަޖުންގެ ތެރޭގައި ހިމެނެނީ ކޭޓީ ޕެރީ، ލައިނަލް ރިޗީ އަދ ލޫކް ބްރަޔަން އެވެ. މިދިޔަ އަހަރު ބޭއްވި ސީޒަން 15 ގެ ޖަޖުންނަކީ ޖެނިފާ ލޮޕޭޒް، ކެއިތު އާބަން އަދި ހެރީ ކޮނިކް ޖޫނިއާ އެވެ.\nއެމެރިކަން އައިޑޮލްގެ ސީޒަން 15 ކާމިޔާބުކޮށްފައި ވަނީ ޓްރެންޓް ހާމަން އެވެ.\nއައިޑޮލް ފްރެންޗައިޒް މިހާރު ދުނިޔޭގެ ވަރަށް ގިނަ ގައުމުތަކުގައި ބާއްވާ އިރު، އޭގެ ތެރޭގައި ރާއްޖެ ވެސް ހިމެނެ އެވެ. ރާއްޖޭން މިހާރު ތައްޔާރުވަމުން އަންނަނީ މޯލްޑިވިއަން އައިޑޮލް ސީޒަން ތިނެކަށެވެ.\nއިތުރު ލިޔުންތައް އެމެރިކަން އައިޑޮލް


Aafurey hindhu Kanthah Kuranvee Kihineh? އާފުރޭހިނދު ކަންތައް ކުރަންވީ ކިހިނެއް؟ – Ilm Aafurey hindhu Kanthah Kuranvee Kihineh?\nއާފުރޭހިނދު ކަންތައް ކުރަންވީ ކިހިނެއް؟\nއާފުރުމަކީ މަކްރޫހަކަމެކެވެ. އެއީ ނަމާދުގައިވިޔަސް ނަމާދުން ބޭރުގައި ވިޔަސްމެއެވެ. އަދި ނަމާދުގައި ނަމަ އެކަމުގެ މަކްރޫހަކަން ބޮޑުވެގެންވެއެވެ. އަދި ސުންނަތްވެގެންވަނީ އާފުރުން ހުއްޓުވަން މަސައްކަތް ކުރުމެވެ.\nއަބޫހުރައިރާ (ރަޟިޔަﷲ ޢަންހުގެ) ކިބައިން ރިވާވެގެން ވެއެވެ. ރަސޫލުﷲ ﷺ ޙަދީޘްކުރެއްވިއެވެ.\n” ހަމަކަށަވަރުން ކިނބިހި އެޅުމަށް ﷲ ރުހިވޮޑިގަނެއެވެ. އަދި އާފުރުމަށް އެއިލާހު ރުހިވޮޑިއެއް ނުގަންނަވައެވެ. ފަހެ މީހަކު ކިނބިއަޅައި ﷲއަށް ޙަމްދުކޮށްފިނަމަ، އޭނާ އެހެން ބުނާ އަޑުއިވޭހިނދު ‘يَرْحَمُكَ اللّه’ އޭ ބުނުމަކީ ކޮންމެ މުސްލިމެއްގެ މައްޗަށްވާ ޙައްޤެކެވެ. އަދި އާފުރުން ދަންނައެވެ! ފަހެ ހަމަކަށަވަރުން އެއީ ޝައިޠާނާގެ ކިބައިން މެދުވެރިވާ ކަމެކެވެ. ފަހެ އެކަން ކުޅަދާނަވީ ވަރަކުން ހުއްޓުވަން މަސައްކަތަކުރާށެވެ. ފަހެ މީހަކު އާފުރޭހިނދު ‘އާ’ މިފަދައިން ބުނެވިއްޖެނަމަ ޝައިޠާނާ އެކަމާ އުފާކޮށް ހޭނެތެވެ.”(ރިވާކުރެއްވީ ބުޚާރީއާއި މުސްލިމް)\nއަދި އަބޫ ސަޢީދު (ރަޟިޔަﷲ ޢަންހުގެ) ކިބައިން ރިވާވެގެން ވެއެވެ.އެކަލޭގެފާނު ވިދާޅުވިއެވެ. ރަސޫލުﷲ ﷺ ޙަދީޘްކުރެއްވިއެވެ.\n“ތިޔަބައިމީހުންކުރެ މީހަކު އާފުރޭނަމަ، އެމީހެއްގެ އަތް އަނގަމަތީގައި އަޅައި ނިވައިކުރާށެވެ. ފަހެ ހަމަކަށަވަރުން (އާފުރޭ ވަގުތު) ޝައިޠާނާ (އަނގައިގެ ތެރެއަށް) ވަދެއެވެ.” (ރިވާކުރެއްވީ މުސްލިމް)\nއެހެންކަމުން މީހަކަށް އާފުރޭގޮތް ވެއްޖެނަމަ އެކަން ހުއްޓުވުމަށް މަސައްކަތް ކުރަން ވާނެއެވެ. އަދި ނުހުއްޓުވި އަނގަ ހުޅުވޭގޮތް ވެއްޖެނަމަ އަނގަމަތީ އަތް އަޅައި ފޮރުވަން ވާނެއެވެ.\nއާފުރޭހިނދު އަނގަމަތީގައި އަތްއަޅާއިރު ކަނާއަތް ނުވަތަ ވާއަތް އެޅިޔަސް މައްސަލައެއް ނެތްކަމަށް ޝެއިޚް އިބްނު ޢުޘައިމީން ފަތުވާ ދެއްވާފައިވެއެވެ. އެއީ ސުންނަތުން ވަކި އަތްޕުޅެއް އެޅުއްވިކަން ޘާބިތުވާން ނެތުމުންނެވެ. މިކަމުގައި މުހިންމީ އަނގަ ހުޅުވިއްޖެނަމަ ކޮންމެ އަތަކުން ވިޔަސް ފޮރުވުމެވެ.\nމައުލޫމާތު ނެގީ: އިސްލާމް ކިއު އޭ


Addu dhaairaa thah ithurumuge massalaige shareeai maadhamaa fashanee | Mihaaru\nހައި ކޯޓު: އައްޑޫގެ ދާއިރާތައް އިތުރުކުރަން ހުށަހެޅި މައްސަލާގެ ޝަރީއަތް މާދަމާ ފަށަން ވަނީ ހަމަޖައްސާފައި --މިހާރު ފޮޓޯ\nމަޖިލިސް އިންތިޚާބުގައި އައްޑޫ ދާއިރާތައް އިތުރުކުރަން ހުށަހެޅި މައްސަލާގެ ޝަރީއަތް މާދަމާ ފަށަނީ\n21 ޖެނުއަރީ 2019 - 14:544comments\nކުރިއަށް އޮތް ރައްޔިތުންގެ މަޖިލީހުގައި އައްޑޫ ސިޓީގެ ދާއިރާތައް އިތުރުކުރަން ހައި ކޯޓަށް ހުށަހަޅާފައިވާ މައްސަލާގެ ޝަރީއަތް މާދަމާ ފަށަން ހައި ކޯޓުން ހަމަޖައްސައިފި އެވެ.\nއަންނަ އޭޕްރީލް މަހު ބާއްވާ މަޖިލިސް އިންތިޚާބުގައި މަރަދޫފޭދު އާއި މީދޫ ދާއިރާ އެއްކޮށްލަން އިލެކްޝަންސް ކޮމިޝަނުން ނިންމި ނިިންމުން ބާތިލްކުރަން ހައި ކޯޓަށް ހުށަހެޅީ ކުރީގެ ބަންޑާރަ ނައިބު ހުސްނުއްސުއޫދާއި އިތުރު މީހެކެވެ. އެ މައްސަލާގައި އެދިފައިވަނީ މަރަދޫފޭދޫ ދާއިރާ އާއި މީދޫ ދާއިރާ ވަކިކޮށް ދިނުމަށެވެ.\nއެ މައްސަލާގައި ޝަރީއަތް ފަށަން ހައި ކޯޓުން ހަމަޖައްސާފައިވަނީ މާދަމާ މެންދުރެވެ.\nއެ މައްސަލަ ނިމެންދެން އައްޑޫގައި މަޖިލިސް އިންތިޚާބު ބޭއްވުމުގެ ކަންކަން މަޑުޖައްސާލުމުގެ އަމުރަކަށް ވެސް ވަނީ އެދިފަ އެވެ. އެކަމަކު އެ އަމުރު ނެރުމާ މެދު ހައި ކޯޓުން ގޮތެއް ނިންމިކަން އަދި ސާފެއް ނުވެ އެވެ.\nމަޖިލިސް އިންތިޚާބުގައި ދާއިރާތައް ބެހިގެންވާ ގޮތް އިލެކްޝަންސް ކޮމިޝަނުން ކަނޑައެޅިއިރު މިފަހަރު ދާއިރާތައް އިތުރުވީ މާލޭގައި އެކަންޏެވެ. މާލޭގައި ދެ ދާއިރާއެއް އިތުރުކުރަން ކޮމިޝަނުން ވަނީ ނިންމައިފަ އެވެ.\nމަޖިލިސް އިންތިޚާބުގެ ގާނޫނު ބުނާ ގޮތުން ދާއިރާތައް ބަހާ ގޮތާ މެދު ހިތްހަމަނުޖެހޭ ނަމަ، އެ މައްސަލައެއް ހައި ކޯޓަށް ހުށަހެޅިދާނެ އެވެ.\nއިތުރު ލިޔުންތައް އައްޑޫ ރައްޔިތުންގެ މަޖިލިސް ލޯކަލް އިންތިހާބު ހައި ކޯޓް އިލެކްޝަންސް ކޮމިޝަން ރައްޔިތުންގެ މަޖިލީހުގެ އިންތިޚާބު 2019\n"ދާއިރާތައް އިތުރުކުރަން ހުށަހެޅި މައްސަލަ ނުބެލޭނެ"\nއައްޑޫގައި އިންތިޚާބު ބޭއްވުން މަޑުޖައްސަން އެދެފި\nކޯޓުގައި އިންތިހާބީ ޝަކުވާގެ ހަތް މައްސަލައެއް


America ga House of Reps riyaasathu belehettevi furathama muslim anhenaa - vNews.mv\nއެމެރިކާގެ ހައުސް އޮފް ރެޕްސްގެ ރިޔާސަތު ބެލެހެއްޓެވި ފުރަތަމަ މުސްލިމް އަންހެނާ\nސައިފް އަޒްހަރު 16 May 2019, 20:52\nއެމެރިކާގެ ހައުސް އޮފް ރެޕްރެޒެންޓޭޓިވްސްގެ ރިޔާސަތު ފުރަތަމަ ފަހަރަށް މުސްލިމް އަންހެން ބޭފުޅަކު ބަލަހައްޓަވައި، އެމެރިކާގެ ސިޔާސީ ތާރީޚުގެ ސޮފްހާތަކުން ޖާގަ ހޯއްދަވައިފިއެވެ.\nހައުސް އޮފް ރެޕްރެރެންޓޭޓިވްސްގެ މިއަދުގެ ޖަލްސާގެ ރިޔާސަތު ބަލަހައްޓަވާފައިވަނީ، ހައުސް އޮފް ރެޕްސްގައި މިޗިގަން ތަމްސީލު ކުރައްވާ ޑިމޮކްރޭޓް މެމްބަރު ރާޝިދާ ތުލައިބުއެވެ.\nޖަލްސާއަށްފަހު ރާޝިދާ ތުލައިބްވަނީ އެކަމަނާ ހައުސް އޮފް ރެޕްރެޒެންޓޭޓިވްސްގެ ޖަލްސާގެ ރިޔާސަތުގައި އެކަމަނާ އިންނެވި ފޮޓޯއެއް ޓްވީޓް ކުރައްވައި، ރިޔާސަތުގެ ފުރަތަމަ ތަޖުރިބާ ހިއްސާކުރައްވާފައެވެ. ފޮޓޯއާއެކު ކުރެއްވި ޓްވީޓްގައި އެކަމަނާ ވިދާޅުވެފައިވަނީ، މިއީ ވަރަށް ފަޚުރުވެރިވެވަޑައި ގެންނެވި ވަގުތުކޮޅެއް ކަމަށެވެ.\nރާޝިދާ ތުލައިބް، އެމެރިކާގެ ސިޔާސީ މައިދާނުގައި ތާރީޚްގެ ސޮފްހާތަކުން ޖާގަ ހޯއްދެވީ ހައުސް އޮފް ރެޕްރެޒެންޓޭޓިވްސްގެ ޖަލްސާގެ ރިޔާސަތު ބަލަހައްޓާވައިގެން އެކަންޏެއް ނޫނެވެ. އެކަމަނާއަކީ އެމެރިކާއަށް ހިޖުރަކޮށްފައިވާ ފަލަސްތީނު ދަރިކޮޅުން އެމެރިކާގެ ކޮންގްރެސްއަށް އިންތިޚާބުވެވަޑައި ގެންނެވި ފުރަތަމަ މެމްބަރުވެސް މެއެވެ. ދުނިޔޭގެ މީޑިއާގެ ފަލަ ސުރުޚީއަށް އެކަންވެސް އެރިއެވެ.\nރާޝިދާ ތުލައިބުގެ އިތުރުން، މިނެސޯޓާ ތަމްސީލު ކުރައްވާ ޑިމޮކްރޭޓް މެމްބަރު އިލްހާން އުމަރަކީ އެމެރިކާގެ ތާރީޚްގައިވެސް ކޮންގްރެސްއަށް އިންތިޚާބުކުރެވުނު ފުރަތަމަ މުސްލިމް އަންހެން ދެބޭފުޅުންނެވެ.\nރާޝިދާ ތުލައިބްގެ ޓްވީޓްގައި ވިދާޅުވެފައިވަނީ، އެމެރިކާގައި ސްކޫލަށް ދާން ފެށިއިރު އިނގިރޭސިބަހުން ވާހަކަވެސް ދައްކަން ނޭނގޭ މީހަކު މިއަދު ހައުސްގެ ރިޔާސަތު ބަލަހައްޓަން ފުރުސަތު ލިބުމުން "ނޮޓް ބޭޑް" ކަމަށެވެ. އަދި އެކަމަނާއަކީ އާއިލާގެ އެންމެ ފުރަތަމަ ހައި ސްކޫލް ގުރެޖުއޭޓް އަދި ފުރަތަމަ ކޮލެޖް ގްރެޖުއޭޓް ކަމަށްވެސް ރާޝިދާގެ ޓްވީޓްގައި ފާހަގަ ކުރައްވާފައި ވެއެވެ.\nރާޝިދާ ތުލައިބް، ހައުސް އޮފް ރެޕްރެޒެންޓޭޓިވްސްގެ ރިޔާސަތު ބަލަހައްޓަވައިގެން ތާރީޚްގެ ތެރެއަށް ވެދެވަޑައި ގެންނެވިއިރު، މިދިޔަ ހަފްތާގެ ހުކުރު ދުވަހުވެސް ހައުސްގައި ތާރީޚީ ކަމެއް ހިނގާފައި ވެއެވެ. އެދުވަހަކީ ހައުސް އޮފް ރެޕްސްގެ ތާރީޚްގައިވެސް މިހާތަނަށް އެންމެ ޒުވާން ބޭފުޅަކު ރިޔާސަތު ބެލެހެއްޓެވި ދުވަހެވެ. އެދުވަހުގެ ރިޔާސަތުގައި އިންނެވީ އެލެކްޒަންޑިރިއާ އޮކާސިއޯ-ކޯޓޭޒްއެވެ.\nހައުސް އޮފް ރެޕްރެޒެންޓޭޓިވްސްގެ ރިޔާސަތު އާންމުކޮށް ބަލައްޓަވަނީ ހައުސް ސްޕީކަރ ނުވަތަ ރައީސެވެ. ހައުސް އޮޕް ރެޕްސްގައި އަޣުލަބިއްޔަތު އޮންނަނީ ޑިމޮކްރަޓިކް ޕާޓީއަށް ކަމުން ރައީސްކަމުގައި ހުންނަވަނީ ޑިމޮކްރޭޓެކެވެ. ރިޔާސަތު ބެލެއްޓުން އޮންނަނީ ރައީސަށް ނުވަތަ ޕާޓީން ކަނޑައަޅާ މެމްބަރުންނަށެވެ.\nހައުސް އޮފް ރެޕްރެޒެންޓޭޓިވްސްއަށް އިންތިޚާބު ކުރެވުނީއްސުރެ އެމެރިކާގެ މީޑިއާގެ ސަމާލުކަން ރާޝިދާ ތުލައިބްއަށް ހުއްޓިފައި ވެއެވެ. ސަބަބަކީ ކޮންގްރެސްއަށް ވެދެވަޑައި ގަތުމާއެކު، އެމެރިކާގެ ރައީސް ޑޮނަލްޑް ޓްރަމްޕް އިމްޕީޗް ކުރަން ޑިމޮކްރޭޓުން ކުރަމުންދާ މަސައްކަތުގައި އެންމެ ކުރީގައި އުޅުއްވާ އެއް ބޭފުޅަކީ އެކަމަނާކަމުންނެވެ.


Vaki party eh vaki fikurakah belumeh nethi ikhlaastheri kamaaeku masakkai kuraanan: Muizzu\nވަކިޕާޓީއަކަށް އަދި ވަކި ފިކުރަކަށް ބެލުމެއްނެތި އިޚްލާސްތެރިކަމާއެކު މަސައްކަތް ކުރާނަން: މުޢިއްޒު\nމާލޭ ސިޓީގެ މޭޔަރުކަމަށް އިންތިޚާބްވެއްޖެނަމަ ވަކި ޕާޓީއަކަށް އަދި ވަކި ފިކުރަކަށް ބެލުމެއްނެތި އިޚްލާސްތެރިކަމާއެކު ރައްޔިތުންނަށް މަސައްކަތްކޮށްދެއްވާނެ ކަމަށް އިދިކޮޅު ޕީޕީއެމްގެ ފަރާތުން މާލޭ ސިޓީ ކައުންސިލުގެ މޭޔަރުކަމަށް ކުރިމަތިލައްވާ ކެންޑިޑޭޓް ޑރ.މުޙައްމަދު މުޢިއްޒު ވިދާޅުވެއްޖެއެވެ.\nއިދިކޮޅު ކޯލިޝަންގެ ފަރާތުން މިރޭ އެޕާޓީ އޮފީހުގައި ބޭއްވި ޖަލްސާއެއްގައި ވާހަކަ ދައްކަވަމުން ކުރީގެ ހައުސިންގ މިނިސްޓަރ ޑރ.މުޢިއްޒު ވިދާޅުވީ، މިސަރުކާރަށް ދެއަހަރު ވެފައިވާއިރު މާލޭގެ ރައްޔިތުންގެ ޙައްޤުގައި ވެފައިވާ އެއްވެސް ވަޢުދެއް ނުފުއްދި، ރައްޔިތުންނަށް ހެޔޮއެދިގެން ކަމެއް ކޮށްފައިވާ ތަނެއް ފެނިފައިނުވާ ކަމަށެވެ.\nމުއިއްޒު ވިދާޅުވީ، މާލޭގެ ރައްޔިތުންނަށް މިސަރުކާރުން ވީ ވަޢުދަކީ ބޯހިޔާވަހިކަމުގެ ވަޢުދު ކަމަށާއި، އެމްޑީޕީ ވެރިކަން އައުމަށްފަހު ރައީސް އަބްދުﷲ ޔާމިން މާލޭގެ ރައްޔިތުންނަށްޓަކައި އަޅައި ނިންމައި ޙަވާލުކުރުމަށް ތައްޔާރުކޮށްފައިވާ ފްލެޓްތައްވެސް މިސަރުކާރުން ރައްޔިތުންގެ އަތުން ނިގުޅައިގަނެފައިވާ ކަމަށެވެ.\nއެގޮތުން ފްލެޓްތަކުގެ ޙައްޤުވެރިންނަށް މިހާރުން މިހާރަށް ފްލެޓްތައް ޙަވާލުކޮށްދެއްވުމަށް މުޢިއްޒުވަނީ ގޮވާލައްވާފައެވެ.\nމުޢިއްޒު ވިދާޅުވީ، މާލޭ ސިޓީ ކައުންސިލްގެ މޭޔަރުކަމަށް އިންތިޚާބްވެއްޖެނަމަ ވަކިޕާޓީއަކަށް ވަކިފިކުރަކަށް ބެލުމެއްނެތި މަސައްކަތް ކޮށްދެއްވާނެ ކަމަށެވެ.އަދި އެމަނިކުފާނަކީ ކަމެއް ޙަވާލުކޮށްފިނަމަ ކުރަންޖެހުނު ކޮންމެ ކަމެއްވެސް ކޮށްދީފައިވާ މީހެއްކަން ރައްޔިތުންވެސް ހެކިވާނެ ކަމަށެވެ. އަދި މޭޔަރު ކަމުގެ މަޤާމަށް ކުރިމަތިލެއްވީވެސް ހަމައެޢަޒުމުގައި ކަމަށްވެސް ވަނީ ވިދާޅުވެފައެވެ.\nއިމާރާތެއްގެ ތިންވަނަ ބުރިން މީހަކު ވެއްޓިއްޖެ050 minutes ago\nކޮމިއުނިކޭޝަންސް ސެކްރެޓަރީ ހަސަން އިސްތިއުފާދެއްވައިފި056 minutes ago\nފުވައްމުލަކު އަމާން ވެއްޓަށް 11 ކުއްޖަކު ބަދަލުކޮށްފި08 hours ago\nދޫނިދޫގައި ފުލުހުންނަށް ޚާއްސަކޮށްގެން އަޅާ އެކޮމޮޑޭޝަން އިމާރާތުގެ ބިންގާ އަޅައިފި011 hours ago\nފިހާރައަކުން ވައްކަން ކުރަން އުޅުނު ބަޔަކު ހައްޔަރުކޮށްފި014 hours ago\nގައިޑްލައިންތަކާ އެއްގޮތްވާ ގޮތުގެ މަތިން ސިނަމާތައް ހުޅުވަން ހުއްދަ ދީފި014 hours ago\nއަންހެނުންތަކަކާ ފޮށިގެން ހައްޔަރުކޮށްފައިވަނީ މިސްކިތުގައި ބަރަހަނާވި މީހާ!016 hours ago\nޢަލީވަހީދުގެ ޝަރީޢަތުގެ އަޑުއެހުންތައް ކްރިމިނަލް ކޯޓުގައި ސިއްރުކޮށްފި016 hours ago


Gaumee Bicycle Mubaaraai Nimmaaalaifi - Vaguthu\nބައިކްމޯލްޑިވްސް އިން ކުރިޔަށްގެންދިޔަ ގައުމީ ތިންވަނަ ބައިސްކަލް މުބާރާތް ކާމިޔާބުކަމާއެކު ނިންމާލައިފި އެވެ.\nހުޅުމާލޭގައި ކުރިޔަށްގެންދިޔަ މި މުބާރާތުގައި ދެ އުމުރުފުރާ އަކުން 77 ބައިވެރިވެރިން ވަނީ ވާދަކޮށްފަ އެވެ. މިދިޔަ ހުކުރު ދުވަހުން ފެށިގެން ދެ ދުވަހުގެ މުއްދަތަކަށް ކުރިއަށްދިޔަ މުބާރާތުގެ އެންމެ މޮޅު ފިރިހެން އެތުލީޓަކަށް އަލްޔާން މިރުޝާން ހޮވުނު އިރު، އެންމެ މޮޅު އަންހެން އެތުލީޓަކަށް ހޮވުނީ އަސްމާ ހަސަން އެވެ.\nޝޯޓް ޑިސްޓެންސް އާއި ލޯންގް ޑިސްޓެންސް ހިމެނޭ ގޮތައް ކުރިޔަށްގެންދިޔަ މި މުބާރާތުގެ ކުރު ދުއްވުމުގައި ހިމެނުނީ 200 މީޓަރާއި 1000 މީޓަރާއި 3000 މީޓަރެވެ. ދިގު ދުއްވުމުގައި ހިމެނުނީ5ކިލޯ މީޓަރާއި 10 ކިލޯ މީޓަރާއި 20 ކިލޯ މީޓަރާއި 40 ކިލޯ މީޓަރުގެ އިތުރުން 60 ކިލޯ މީޓަރެވެ.\nޝޯޓް ކެޓެގަރީން 200 މީޓަރުގެ ފިރިހެން ބައިގެ އެއްވަނަ ހޯދީ އަލްޔާން އެވެ. ދެވަނަ މުޙައްމަދު އަފްޒަލް ހޯދިއިރު ތިންވަނަ ލިބުނީ އިބްރާހީމް ޝައުރަތު އެވެ. މިބައިގެ އަންހެން ރޭހުން އެއްވަނަ ހޯދީ މަރިޔަން ޝާރަތު ޝަރީފް އެވެ. ދެވަނަ އަސްމާ ހަސަން ހޯދިއިރު، ތިންވަނަ ހޯދީ އާއިމިނަތު އާދަމް އެވެ. 1000 މީޓަރުގެ ރޭހުގެ ފިރިހެން ބައިން އެއްވަނަ ހޯދީ 200 މީޓަރު ރޭސް ވެސް ކާމިޔާބުކުރި އަލްޔާން އެވެ. މިބައިގެ ދެވަނަ އިބްރާހީމް ޝުއާއު ހޯދިއިރު، ތިންވަނަ ހޯދީ މުޙައްމަދު އަފްޒަލް އެވެ. މިބައިގެ އަންހެން އެއްވަނަ ހޯދީ އަސްމާ ހަސަން އެވެ. ދެވަނަ މަރިޔަމް ޝާރަތު ހޯދިއިރު، ތިންވަނަ ލިބުނީ ހަމްދިއްޔާ އަބްދުލް ޣަފޫރު އެވެ.\n3000 މީޓަރުގެ ރޭހުގެ ފިރެހެން ބައިގެ އެއްވަނަ ހޯދީ މުޙައްމަދު މާއިޒް އެވެ. ދެވަނަ މަހުދޫމް ހުސައިން ހޯދިއިރު، ތިންވަނަ ލިބުނީ މުހައްމަދު އަފްޒަލް އެވެ. ލޯންގް ދިސްޓެންސް ކެޓެގަރީން5ކިލޯމީޓަރުގެ ރޭހުގެ ފިރެހެން ބައިގެ އެއްވަނަ ހޯދީ ވެސް އަލްޔާން އެވެ. ދެވަނަ އިބްރާހީމް ޝުއާއު ހޯދިއިރު، ތިންވަނަ ހޯދީ މުޙައްމަދު ފާހިރު އެވެ. 10 ކިލޯމީޓަރު ރޭހުގެ އެއްވަނަ މުޙައްމަދު ފާރިހް ހޯދިއިރު ދެވަނަ ހޯދީ މުޙައްމަދު އާދަމް އެވެ. ތިންވަނަ މަގާމް ލިބުނީ ހުސައިން އަލީ ހަބީބް އެވެ. 40 ކީލޯމީޓަރުގެ އެއްވަނަ މުޙައްމަދު ޝިޔާމް ހޯދިއިރު، ދެވަނައަށް ދިޔައީ ކާރުމޯ އެވެ.\n60 ކީލޯމީޓަރު ރޭހުގެ އެއްވަނަ ހޯދީ ރޮބިން ވޯލް އެވެ. ދެވަނަ ހުސައިން ހަލީމް (ކުޑަހުސައިން) ހޯދިއިރު ތިންވަނަ ހޯދީ މުޙައްމަދު ޝިޔާމް އެވެ. އަންހެނުންގެ5ކިލޯމީޓަރުގެ އެއްވަނަ ހޯދީ ނިޒްމީން ލަތީފް އެވެ. ދެވަނަ ޒުލޭހާ ހަސަންދީދީ ހޯދިއިރު، ތިންވަނަ ހޯދީ ހަދީޖާ ހަސަން އެވެ. މިބައިގެ 10 ކިލޯމީޓަރުގެ އެއްވަނަ ހޯދީ ރިޒްމީން ލަތީފެވެ. ދެވަނަ ހޯދީ އައިމިނަތު އާދަމް އެވެ.\nމުބާރާތުގެ ޓީމް އިވެންޓުން ފިރިހެން ބައިގެ ޗެމްޕިއަންކަން ހޯދީ ތުރީ ސްޓާއެވެ. ދެވަނަ ކިޔަވާ ސްޕޯޓްސް ހޯދި އިރު، ތިންވަނަ ހޯދީ އެމްއެސް އެކެޑަމީއެވެ. އަންހެން ބައިގެ ޗެމްޕިއަންކަން ހޯދީ މައްޗަންގޮޅި ވިމެންއެވެ. އެ އިވެންޓުގެ ދެވަނަ މުލަކު ރެކްރިއޭޝަން ކްލަބު ހޯދި އިރު، ތިންވަނަ ހޯދީ ތުރީ ސްޓާއެވެ.\nނޮވެމްބަރު 4, 2019 18:31\nމަޚްދޫމް ވަރަހް އުފާވި އެވެ. އެ އީ އޭނާ ނޫހުގަ އި އިނުމުންނެވެ.


ކ. މާފުށީ ޕޮލިސް ސްޓޭޝަނުން ކ. ގުޅީގައި ވިޔަފާރިކުރާ ތަންތަނަށް ޒިޔާރަތްކޮށް ހޭލުންތެރިކުރުމުގެ ގޮތުން މައުލޫމާތު ދިނުމުގެ ޕްރޮގްރާމެއް ކުރިއަށް ގެންގޮސްފިއެވެ.\nމި ފެބްރުއަރީ 24 ވަނަ ދުވަހު ގުޅީގައި ކުރިއަށް ގެންދިޔަ މި ޕްރޮގްރާމުގެ ތެރެއިން ވަނީ އެރަށުގައި ދުއްވާ އުޅަނދުތަކުގެ މައުލޫމާތު އެއްކޮށް، ރަށުގައި ހުރި ފިހާރަތަކަށާއި ކެފޭ، ރެސްޓޯރަންޓްތަކަށް ޒިޔާރަތްކޮށް މައުލޫމާތު ދީފައިވެއެވެ.\nއެގޮތުން ގުޅީގައި ހުރި ފިހާރަތަކަށް ޒިޔާރަތްކޮށް، އާންމުކޮށް ހިނގާ ވައްކަންތައް ކޮށްފައި ހުންނަ ގޮތްތަކާއި އެކަންކަމުން ރައްކާތެރިވުމުގެ ގޮތުން އެޅިދާނެ ފިޔަވަޅުތަކާ ގުޅޭގޮތުންނާއި މަކަރާއި ހީލަތުން ފައިސާ ހޯދާ މައްސަލަތަކުން ރައްކާތެރިވެ ތިބުމަށް ކުރެވިދާނެ ކަންކަމާ ގުޅޭގޮތުންމައުލޫމާތު ދީފައިވެއެވެ. އަދި އެރަށުގައި ހުރި ކެފޭ އަދި ރެސްޓޯރަންޓްތަކަށް ޒިޔާރަތްކޮށް ކުށުގެ ވެށީގައި އުޅޭ ޒުވާނުންގެ ފަރާތުން ކުރިމަތިވާ ކަންކަމަކީ ކޮބައިތޯބަލައި، މައުލޫމާތު އެއްކޮށްފައިވެއެވެ.\nމި ޕްރޮގްރާމުގެ ތެރެއިން ވަނީ އެކި ނަންނަމުގައި ގުޅައި މަކަރާއި ހީލަތުން ފައިސާ ހޯދާ މައްސަލަތަކަށް ރައްޔިތުން ހޭލުންތެރިކުރުމުގެ ގޮތުން މައުލޫމާތުވެސް ދީފައެވެ. އެގޮތުން އެފަދަ ކޯލްތަކުން ރައްކާތެރިވެ ތިބުމަށް ކުރެވިދާނެ ކަންކަމާއި އެފަދަ ކަމެއް ފާހަގަކުރެވިއްޖެނަމަ އަމަލުކުރަންވީ ގޮތުގެ މައުލޫމާތު ދީފައިވެއެވެ.\nއަތޮޅުތަކުގައި މަސައްކަތްކުރާ ފުލުހުން ދަނީ އެއަތޮޅުގެ ރަށްތަކުގެ ރައްޔިތުން ހޭލުންތެރިކުރުމުގެ ގޮތުން ސިލްސިލާކޮށް ހޭލުންތެރިކުރުމުގެ ޕްރޮގްރާމްތައް ހިންގަމުންނެވެ.


ރަޝާދު ޚަލީފާގެ ބައިގަނޑު\nފުރަތަމަ ޞަފްޙާislamރަޝާދު ޚަލީފާގެ ބައިގަނޑު\nAruzam 4:12 AM\nޤުރުއާނިސްޓަކު ކަމަށްބުނާ މީހަކު ޤުރުއާން ބަދަލުކޮށްފައ: ރަތްކުލައިގައި\nމިއީ ޤުރުއާނަށް ތަބާވާކަމަށްބުނާ ރަޝާދު ޚަލީފާއަށް އީމާންވާ ޖަމާޢަތެކެވެ. މިބައިމީހުންގެ ޒަޢީމު އެކިގޮތްގޮތުން 19 މިއާޔަތް އެކިގޮތްގޮތަށް ބަލައިގެން ޤުރުއާނުން ނެރެއެވެ. އަދި މިހިސާބާ ދިމާނުވާ ދެއާޔަތް އެއީ ޤުރުއާނުގައި ނުހިމެނޭ ކަމަށް ބުނެއެވެ. ނަޢޫޛުބިﷲ މިދައްޖާލަށް އީމާންވާ ދިވެހިން މަދުމަދުން އުޅޭކަމީ ހިތާމަކުރަން ޖެހޭ ނުހަނު ސީރިޔަސް މައްސަލައެކެވެ.\nމިބައިމީހުން ވަކިކުރެވޭނެ އެންމެ ފަސޭހަ ގޮތަކީ މި ދެ އާޔަތް މާނަކުރާ ގޮތުންނެވެ.\n1. كِتَابٌ مَّرْ‌قُومٌ ﴿المطففين: ٩﴾\n2. كِتَابٌ مَّرْ‌قُومٌ ﴿المطففين: ٢٠﴾\nމިދެއާޔަތުގެ އަސްލު މާނައަކީ\n" އެއީ ލިޔެވިފައިވާ ފަތްފުތެވެ. ނުވަތަ ފޮތެވެ"\nނަމަވެސް އެބައިމީހުން މިއާޔަތް މާނަކުރާ ގޮތަކީ އެބައިމީހުން ޖަމާޢަތުގެ ލީޑަރު ރަސާދު ޚަލީފާ މާނަކުރާ ގޮތަށެވެ.\nއެގޮތަކީ " އެއީ ހިސާބު ޢަދަދުތައްއެއްވަރު ކުރެވިފައިވާ ފޮތެވެ" މިމާނައެވެ.\nނަމަވެސް މިމާނަ ލީމާވެސް އެގޮތާ ދިމާވަނީ ކީރިތި ޤުރުއާނުގެ އެތައް އެތައް އާޔަތެއް ކަނޑައިގެންނެވެ. އަދިވެސް އެތައްއެތައް އާޔަތެއް މީނާ ބޭނުންވާގޮތަށް މާނަބަދަލުކޮށް ތަރުޖަމާކޮށްފައިވެއެވެ. މިދައްޖާލުއެންމެ ފަހުންވަނީ ރަސޫލުކަމަށް ދައުވާކޮށްފައެވެ. ރަސޫލުކަމަށް ދަޢުވާކޮށްގެން އުޅެނިކޮށް މީހަކު އައިސް މަރާލިއިރުވެސް މީނާގެ ރަސޫލުކަމައިގެން ފޮނުއްވި އިބިލީސް އަޅައިވެސް ނުލިއެވެ. އޭނާގެ ޖަމާޢަތަށް އީމާންވާ މަދުބަޔަކު ރާއްޖޭގައި އުޅޭކަންވެސް މިއީ ހިތާމަހުރިކަމެއްމެއެވެ.\nއެފަދަ މީހަކު ފެނިއްޖެނަމަ އެފަދަ މީހުންގެ ކިބައިން ރައްކާތެރިވާހުށިކަމެވެ.\nރަސޫލުﷲ ޞައްލަﷲ އަލައިހި ވަސައްލަމަ ޙަދީޘްކުރައްވާފައިވެއެވެ.\nދުޢާއަކީ މިބައިމީހުންގެ ކިބައިން އަޅުގަނޑުމެން ސަލާމަތްކުރައްވައި ޞައްޙަ އިސްލާމްދީނުގެ މަންހަޖުގައި ހިފައި ފައިތިލަ ސާބިތުކޮށްގެން ތިބުމުގެ ތައުފީޤު އަޅުގަނޑުމެން އެންމެންނަށް ﷲ ސުބުޙާނަހޫ ވަތަޢާލާ ދެއްވުމެވެ. އާމީން\nނޯޓު: މަތީގައިވާ ފޮޓޯގައި އެވަނީ އެމީހުންގެ ހާލުހުރިގޮތެވެ. އެންމެ ފުރަތަމަ އާޔަތުގައި އިންނަ ގޮތަކީ ދެން ހުރި އާޔަތްތަކުގައިވެސް އިންނަން ޖެހޭނެ ކަމަށްބުނެ އެވަނީ ފިލި ބަދަލުކުރެވިފައެވެ. ހަޤީޤަތަކީ ފިލި ބަދަލުވަނީ ބަހުގެ ޤަވާއިދަށް އަންނަ ބަދަލުގެ ސަބަބުންނެވެ. އެކަމަކު މިމީހުންގެ ހާލުހުރި ވަރަކީ މިއެވެ. މިފަދަ މީހުންގެ ކިބައިން އަޅުގަނޑުމެންގެ އިސްލާމީ އުއްމަތް ސަލާމަތްކުރައްވާށިއެވެ. އާމީން


Breaking News: Ahnna Haftha Ves Sarukaaru Bandhu | Hathaavees\nއަންނަ ހަފްތާވެސް ސަރުކާރު ބަންދު\nއޭޕްރީލް 8, 2020 ހަތާވީސް އޮންލައިން\nރައީސް އޮފީހުން ބުނީ އެގޮތަށް ނިންމެވީ، ދުނިޔޭގައި މިހާރު ހަލުވިކަމާއެކު ފެތުރެމުންދާ ކޮވިޑް19 ދިވެހިރާއްޖޭގައި ފެތުރިގެން ހިނގައިދާނެތީއާއި، ރާއްޖޭގައި އެބަލި ޖެހޭ މީހުންގެ އަދަދު އިތުރުވުމުގެ ފުރުޞަތު ބޮޑުކަމަށް ބެލެވޭކަމަށް ނޭޝަނަލް އިމަރޖެންސީ އޮޕަރޭޝަންސް ސެންޓަރުގެ ޓެކްނިކަލް އެޑްވައިޒަރީ ގްރޫޕް (ޓެގް) އިން ދެއްވާފައިވާ ފަންނީ ލަފަޔާއި އިރުޝާދަށް ރިޢާޔަތް ކުރުމަށްފަހު ކަމަށެވެ.\nއަންނަ ހަފްތާގައި، ސަރުކާރުގެ އޮފީސްތައް ނުހުޅުއްވާގޮތަށް ނިންމެވިކަމުގައިވިޔަސް، ކޮންމެހެން ކުރަންޖެހޭ މަސައްކަތްތައް ކަމާބެހޭ މުވައްޒަފުންނަށް ގޭގައި ތިބެގެން ކުރެވޭނެ އިންތިޒާމު އޮފީސްތަކުން ހަމަޖެއްސުމަށާއި، ކޮންމެހެން ދޭންޖެހޭ ޚިދުމަތެއް ނުވަތަ ކޮންމެހެން ކުރަންޖެހޭ މަސައްކަތެއް ކުރުމަށް އޮފީސް ހުޅުވަންޖެހިއްޖެ ހިނދެއްގައި، އޮފީސް ހުޅުވައިގެން، ވީހާވެސް މަދު މުވައްޒަފުން ނެރެގެން އެ މަސައްކަތެއް ކުރުމަށާއި ސަރުކާރުގެ އިދާރާތަކުން އޮންލައިންކޮށް ދެވެން ހުރި ހުރިހާ ޚިދުމަތެއް އޮންލައިންކޮށް ދިނުމަށް ރައީސުލްޖުމްހޫރިއްޔާ ވަނީ ނިންމަވާފައެވެ.\nކޮވިޑް19 ކޮންޓްރޯލް ކުރުމުގައި އަޅާ ފިޔަވަޅުތަކުގެ ތެރެއިން އެންމެ މުހިއްމު އެއް ފިޔަވަޅަކީ، އެންމެންވެސް ގޭގައި މަޑުކުރުން ކަމަށްވާތީ، އެކަމަށް މި ދަނޑިވަޅުގައި ރާއްޖޭގެ ހުރިހާ ރައްޔިތުން ވަރަށް ހާއްސަ ސަމާލުކަމެއް ދިނުމަށް ރައީސުލްޖުމްހޫރިއްޔާ އެދިވަޑައިގެންނެވި ކަމަށް ރައީސް އޮފީހުން ބުނެއެވެ. އަދި ކޮންމެހެން މުހިއްމު ޒަރޫރީ ބޭނުމަކަށް ނޫނީ ގެއިން ބޭރަށް ނުނުކުމެ ގޭގައި މަޑުކުރުމަކީ، އެ ރޯގާއިން ރައްކާތެރިވުމަށް އެޅޭ އެންމެ މުހިއްމު އެއް ފިޔަވަޅުކަމުގައި ރައީސުލްޖުމްހޫރިއްޔާ ފާހަގަކުރެއްވި ކަމަށް ރައީސް އޮފީހުން ބުނެއެވެ.\nމިދިޔަ މަހުގެ 19ވަނަ ދުވަހުން ފެށިގެން ސަރުކާރާއި ސްކޫލުތަކާއި ކޮލެޖު ޔުނިވާސިޓީތައް ވެސް ވަނީ ބަންދުކޮށްފައެވެ. މީގެއިތުރުން މިކަމުން ރައްކާތެރިވުމުގެ ގޮތުން މި މަހުގެ ދެވަނަ ދުވަހުން ފެށިގެން ކޮންމެ ދުވަހެއްގެ ހަވީރު 17:00އިން ރޭގަނޑު 20:00އާ ހަމައަށް އަންނަނީ ކާފިއު ވެސް ހިންގަމުންނެވެ.\nPrevious ކަރަންޓީން ފެސިލިޓީއެއް ކަމަށްވާ ވިލިވަރުގައި އަލިފާނުގެ ހާދިސާއެއް ހިނގައިފި\nNext ހުޅުމާލޭގައި ގާއިމްކުރާ 300 އެނދުގެ ކަރަންޓީން ފެސިލިޓީއަށް 40 މިލިއަން ހަރަދުވާނެ


Hajjaai umraa ge faisaa online koh dhekkey goiy hadhaifi | Mihaaru\n"ފަހެލި" ނަމުގައި ހައްޖު ކޯޕަރޭޝަންގެ އޮންލައިން ޕޯޓަލް މިނިސްޓަރު ޒިޔާދު (ވ-2) އިފްތިތާހުކޮށް ދެއްވަނީ: މި ޕޯޓަލް މެދުވެރިކޮށް ހައްޖު ކޯޕަރޭޝަންގެ ހުރިހާ ހިދުމަތެއް ލިބޭނެ. - ފޮޓޯ: ހައްޖު ކޯޕަރޭޝަން\nހައްޖާއި އުމްރާގެ ފައިސާ އޮންލައިންކޮށް ދެއްކޭ ގޮތް ހަދައިފި\n25 ޖެނުއަރީ 2017 - 11:396comments\nހައްޖު ކޯޕަރޭޝަންގެ ހަވާލުގައި ހައްޖާއި އުމްރާ އަށް ދާން ބޭނުންވާ މީހުންނަށް އޮންލައިންކޮށް ފައިސާ ދެއްކޭނެ ގޮތް ހެދުމަށް "ފަހެލި" ނަމުގައި އޮންލައިން ޕޯޓަލްއެއް މިއަދު އިފްތިތާހުކޮށްފި އެވެ.\nއިސްލާމީ މަރުކަޒުގައި ބޭއްވި ރަސްމިއްޔާތެއްގައި މި ޕޯޓަލް އިފްތިތާހުކޮށް ދެއްވީ އިސްލާމިކް މިނިސްޓަރު ޑރ. އަހުމަދު ޒިޔާދެވެ. މި ޕޯޓަލް މެދުވެރިކޮށް ހައްޖު ކޯޕަރޭޝަންގެ ހުރިހާ ހިދުމަތެއް ލިބިގެންދާނެ އެވެ.\nހައްޖު ކޯޕަރޭޝަންގެ މެނޭޖިން ޑިރެކްޓަރު ޔާމީން އިދުރީސް ވިދާޅުވި ގޮތުގައި އަލަށް ތައާރަފް ކުރި އޮންލައިން ޕޯޓަލްއަކީ ހައްޖު ކޯޕަރޭޝަންގެ ހިދުމަތްތައް ފަސޭހަކަމާއެކު ފޯރުކޮށްދިނުމަށް ފަހިކޮށްދެވޭ މަގެކެވެ.\n"މި ޕޯޓަލްގެ މަގްސަދަކީ ހިދުމަތް ހޯދުމަށް ކޯޕަރޭޝަންގެ އޮފީހަށް އަންނަން ނުޖެހި، އެމީހަކު ހުރި ތަނަކުން ހައްޖު ކޯޕަރޭޝަންގެ ހިދުމަތްތައް ލިބޭނެ ގޮތް މަގު ފަހިކޮށްދިނުން،" ޔާމީން ވިދާޅުވި އެވެ.\nއޮންލައިން ޕޯޓަލް މެދުވެރިކޮށް ރަޖިސްޓްރީވުމާއި ފައިސާ ދެއްކުމާއި ކޯޕަރޭޝަނުން އިންތިޒާމު ކުރާ ހައްޖާ އުމްރާގެ ދަތުރުތަކާ ބެހޭ ތަފްސީލްތައް އޮންލައިންކޮށް ލިބޭނެ ކަމަށް ވެސް ޔާމީން ވިދާޅުވި އެވެ.\nހައްޖު ކޯޕަރޭޝަންގެ މެނޭޖިން ޑިރެކްޓަރު ޔާމީން. ހައްޖު ކޯޕަރޭޝަންގެ އޮފީހަށް ނުގޮސް، އޮންލައިންކޮށް ހިދުމަތް ހޯދޭނެ ކަމަށް އޭނާ ވިދާޅުވި. - ފޮޓޯ: ހައްޖު ކޯޕަރޭޝަން\nހައްޖު ކޯޕަރޭޝަންގެ ޕޯޓަލްއިން ލިބޭ ހިދުމަތްތައް\n- ކޯޕަރޭޝަންގައި ރަޖިސްޓްރީކޮށް ފައިސާ ދެއްކޭނެ\n- މެމްބަރުންގެ އެކައުންޓުގެ ތަފްސީލް ބެލޭނެ\n- ކޯޓާ ލިބިގެން ޖާގައިގެ ތަރުތީބަށް އަންނަ ބަދަލުތައް އެނގޭނެ\n- ހައްޖާއި އުމްރާ ދަތުރުތަކަށް ފައިސާ ދެއްކޭނެ\n- އަގީގާ އާއި ސޮދަގާތުގެ ކަތިލުންތަކަށް ފައިސާ ދެއްކޭނެ\nމި ރަސްމިއްޔާތުގައި އިސްލާމިކް މިނިސްޓަރު ވިދާޅުވީ އަލަށް ތައާރަފް ކުރި ޕޯޓަލްގެ ސަބަބުން ހައްޖު ކޯޕަރޭޝަންގެ ހިދުމަތްތަކާ މެދު އާންމުން ކުރާ އިތުބާރު ބޮޑުވެގެން ދާނެ ކަމަށެވެ. އަދި ވޭތުވެދިޔަ ކުރު ތާރީހުގެ ތެރޭގައި ހައްޖު ކޯޕަރޭޝަނުން ގިނަ މަސައްކަތްތަކެއް ކޮށްފައި ހުރި އޭނާ ފާހަގަކުރެއްވި އެވެ.\nޒިޔާދު ވިދާޅުވި ގޮތުގައި ވޭތުވެދިޔަ ތިން އަހަރު ތެރޭގައި ހައްޖު ކޯޕަރޭޝަންގެ ހަވާލުގައި 2800 އަށްވުރެ ގިނަ މީހުން ހައްޖަށް ދިޔަ އެވެ. އަދި އޭގެ ތެރެއިން ގިނަ ބަޔަކު ހައްޖު ކޯޕަރޭޝަނުން ފޯރުކޮށްދިން ހިދުމަތްތަކާ މެދު ހިތްހަމަޖެހިފައިވާ ކަމަށް އޭނާ ވިދާޅުވި އެވެ.\nމީގެއިތުރުން ސަރުކާރުގެ އިދާރާތަކާއި އަމިއްލަ ކުންފުނިތަކުގައި މަސައްކަތްކުރާ މުވައްޒަފުންނަށް ހައްޖުގެ އަޅުކަން ފަހިކޮށްދިނުމަށް މަސައްކަތް ކުރަމުން އަންނަ ކަމަށް މިނިސްޓަރު ވިދާޅުވި އެވެ. އަދި ނުވަ އުމްރާ ދަތުރު ހައްޖު ކޯޕަރޭޝަނުން ރާވައި ހިންގާފައިވާ ކަމަށް އޭނާ ވިދާޅުވި އެވެ.\nއިސްލާމިކް މިނިސްޓަރު ޒިޔާދު. ވޭތުވެދިޔަ ތިން އަހަރު ތެރޭގައި ހައްޖު ކޯޕަރޭޝަނުން ގިނަ ކަންކަން ފުރިހަމަކޮށްފައިވާ ކަމަށް އޭނާ ވިދާޅުވި. - ފޮޓޯ: ހައްޖު ކޯޕަރޭޝަން\nޔާމީން ވިދާޅުވި ގޮތުގައި ހައްޖު ކޯޕަރޭޝަން އުފެދުނު ފަހުން ހައްޖާއި އުމްރާގެ ދަތުރުތަކުގެ ފެންވަރު ވަނީ ވަރަށް ބޮޑަށް ރަނގަޅު ކުރެވިފަ އެވެ. ހައްޖާއި އުމްރާގެ އަޅުކަމަކީ ބުރަ ކަމަކަށް ވިޔަސް، ވީވަރަކުން އެ ބުރައަށް ލުޔެއް ހޯދުމަށް މަސައްކަތް ކުރަން ޖެހޭ ކަމަށް އޭނާ ވިދާޅުވި އެވެ.\n"ފާއިތުވެދިޔަ ތަނުގައި ހައްޖާއި އުމްރާގެ އަޅުކަން އަދާކުރުމަށް ރައްޔިތުން އުފުލި އެތައް ތަކްލީފަށް މި ވަނީ ލުޔެއް ހޯދައިދީފައި،" ޔާމީން ވިދާޅުވި އެވެ.\nހައްޖާއި އުމްރާ އަށް ދާ ގިނަ މީހުންނަކީ އުމުރުން ދުވަސްވެފައި، ޓެކްނޮލޮޖީއާ ގާތް ބަޔަކަށް ނުވި ނަމަވެސް، އެ މީހުންނަށް އެހީތެރިވާން ތިބޭ މީހުންނަށް ވަރަށް ބޮޑު ފަސޭހައެއް ލިބޭނެ ކަމަށް އޭނާ ވިދާޅުވި އެވެ.\n"ހައްޖު ދަތުރުތަކުގައި އިދާރީ ގޮތުން ގިނަ ކަންކަން ހިމެނޭއިރު، ދަތުރާ ބެހޭ ހުރިހާ މައުލޫމާތުތަކެއް މޮބައިލް ފޯނު މެދުވެރިކޮށް ލިބޭނެ ގޮތްވުމަކީ ހުރިހާ އެންމެންނަށް ލިބޭނެ ފަސޭހައަކަށް ވެގެންދާނެ. ކުރިއަށް އޮތް ތަނުގައި ކޯޕަރޭޝަނުން ފަސޭހަ އަދި އަވަސް ވަސީލަތްތަކެއް ފޯރުކޮށްދެމުން ދާނަން،" އޭނާ ވިދާޅުވި އެވެ.\nއިތުރު ލިޔުންތައް ހައްޖު އިސްލާމިކް މިނިސްޓްރީ އިސްލާމިކް މިނިސްޓަރު އުމްރާ މޯލްޑިވްސް ހައްޖު ކޯޕަރޭޝަން ކުރީގެ މިނިސްޓަރު ޑރ. އަހުމަދު ޒިޔާދު ބާގިރު


Thahqeeqeh Hinqaidhee, Eyrun Haqeeqaiy Fehnaane - Ali Waheed - Vaguthu\nތަޙްޤީޤެއް ހިންގައިދީ، އޭރުން ހަޤީޤަތް ހާމަވާނެ - އަލީ ވަހީދު\nޓުއަރިޒަމް މިނިސްޓްރީގައި ކުރިއަށްގެންދިޔަ ނޫސްވެރިންގެ ބައްދަލުވުމެއްގައި އަލީ ވަހީދު ވާޙަކަދައްކަވަނީ - ވަގުތު އިމޭޖްސް: އަޝްހާދު އަބްދުﷲ\nދައުރު ވަމުން އަންނަ އޯޑިއޯތަކާއި ގުޅޭގޮތުން ތަޙްޤީޤެއް ހިންގައި ދިނުމަށް ޓްއަރިޒަމް މިނިސްޓަރ އަލީ ވަހީދު އެދިވަޑައިގެންފިއެވެ.\nއޯޑިއޯތަކާއި ގުޅިގެން ތަޙްޤީޤެއް ހިންގައި ދިނުމަށް އަލީ ވަހީދު އެދިވަޑައިގެންނެވީ ދެންމެ ކުރެއްވި ޓްވީޓެއްގައެވެ.\nދައުރު ކުރަމުން ގެންދަނީ ސައްހަ އޯޑިއޯތަކެއް ނޫންކަމަށް ވިދާޅުވާ ވިދާޅުވުން ތަކުރާރު ކުރައްވަމުން އަލީ ވަހީދު ވިދާޅުވީ އެއީ އެކި އަޑު އެކިގޮތައް ގެނެސް ރޭވިގެން ހިންގާ ވަރަށް ދަށު ދަރަޖައިގެ ހުތުރު ޖަރީމާއެއް ކަމަށެވެ.\n"އަނެއްކާވެސް ތަކުރާރު ކޮއްލާނަން. ދައުރު ކުރަމުން ގެންދަނީ ސައްހަ އޯޑިއޯތަކެއް ނޫން. އެކިއަޑު އެކިގޮތައް ގެނެސް ރޭވިގެން ހިންގާ ވަރަށް ދަށު ދަރަޖައިގެ ހުތުރު ޖަރީމާއެއް. ފުރިހަމަ ތަޙްޤީޤެއް ކުރުމުން ހަޤީޤަތް ސާފުވާނެ. އަޅުގަނޑު މައްޗަށް ވެސް ތަޙްޤީޤު ހިންގަވަ. ހަޤީޤަތް ފެންނާނެ." އަލީ ވަހީދު ވިދާޅުވިއެވެ.\nAnekkaaves thakuraaru kollaanan. Dhauru kuramun gendhanee sahha audio thakeh noon. Eki adu eki gothah genes reyvigen hingaa varah dhashu dharajaige huthuru jareemaa eh. Furihama thahgeegeh kurumun haqeeqaiy saafu vaane. Alhuganduge macchahves thahqeeq hingavaa. Haqeeqaiy fennaane\n— Ali Waheed (@ali20waheed) February 17, 2020\nއޯޑިއޯތަކާއި ގުޅިގެން ތަޙްޤީޤެއް ހިންގުމަށް އަލީ ވަހީދު އެދިވަޑައިގެންނެވިއިރު، ދައުރުވަމުންދާ އޯޑިއޯތަކާއި ގުޅިގެން މައްސަލައެއް ބަލަމުން ނުދާކަމަށް ފުލުހުން އިއްޔެ ވަނީ ވިދާޅުވެފައެވެ.\nފުލުހުން ވިދާޅުވީ އެއޯޑިއޯތަކާއި ގުޅިގެން ފުލުހުންނަށް މައްސަލައެއް ހުށަހަޅާފައި ވެސް ނުވާކަމަށާއި، އަދި ފުލުހުން އަމިއްލައަށް އިސްނަގައިގެން ވެސް އޯޑިއޯތަކުގެ މައްސަލައެއް ތަޙްޤީޤު ކުރަމުން ނުގެންދާ ކަމަށެވެ.\nފެބުރުއަރީ 17, 2020 08:39\nތަހުގީގު ކުރުމެކޭ މިހާރު މިކުރާ ޝަރީއަތެކޭ އެއްހަމަ . ރައީސް އޮފީހުން ލިއުނުގޮތަކައް އޮންނާނީ ،\nފެބުރުއަރީ 17, 2020 08:45\nތަހުޤީގު ރަށްޔިތުން ކުރަމުންދަނީ އަވަހަށް އިސްތިއުފާދީ އަދި 100 ފަހަރު ލިޔޭ ވަރަށް ސޭޓް އަންހެނުންނަށް ނުގުޅާނެކަމަށް\nފެބުރުއަރީ 17, 2020 08:47\nއަޅެ ތަހުޤީޤު ހިންގަބަލަ އޭރުން ފެންނާނެ ސޯޓު ބޭލޭ މަންޒަރު. ކަލޯ ތިޔަ އުޅެނީ ކުރިއަށް ވުރެވެސް ބޮޑަށް ބަރަހާނާ ވާންވެގެން\nފެބުރުއަރީ 17, 2020 08:50\nމަހޭ ޑޮލަރުކޮޅެއް މާރުކޮށްލީމަ ގޭގަ މަޑުކުރަން އެންގި، ދެން މަ ހައްޕު...\nފެބުރުއަރީ 17, 2020 08:52\nއަތްފައި ނެތް ، އަމިއްލަ ބާރެއް ނެތް ޝަރުޢީ މުއައްސަސާއަކުން ހިންގޭނީ ކޮން ތަޙްޤީޤެއް؟ ކަލޭ މޮޔަ ނުގޮވައި! !\nފެބުރުއަރީ 17, 2020 08:58\nވ.ރަގަޅު އޮޅުވާލުމެއް. ތަހުގީގަކުން ނިކުންނާނެ ނަތީޖާ ރައީސް ޔާމީންގެ ޝަރީއަތުގެ އިންސާފު ވެރިކަން ހުރި މިންވަރުން އެގޭ.\nފެބުރުއަރީ 17, 2020 09:03\nލަދެއް ނުގަނޭތަ؟ ކަލޭ ތީ އަމާ ކިއްލި ވިއްކައިގެން މާލެއިން ބިން ގަނެގެން ހުރި މީހެއް.. ދޮގު ހެދުމަކީ ޢާއިލީ ކަމަކީތަ؟\nފެބުރުއަރީ 17, 2020 09:09\nއަލީވަހީ ދު ހައްޔަރު ކުރަންޖެހޭ. މުންޑެއްލައިގެން އޭރަށް ތާސް ކުޅެލާނީ ކުޑަގޮޅީގަ އިނ ދެގެން.\nފެބުރުއަރީ 17, 2020 09:12\nއަދިވެސް ފައިވިއްދާފަ ގަދަބަސްބުނޭ. ތަހިގީގު ހިންގި ވަރަކައް ފެޅޭނީ ކަރާ\nފެބުރުއަރީ 17, 2020 09:13\nފެބުރުއަރީ 17, 2020 09:26\nހާވާފަ ހުރި ހަޑި ސާފުކުރަން ހިނގާށޯ ހެ ހެ\nފެބުރުއަރީ 17, 2020 09:34\nތިހެން ކިޔަނިކޮށް ދެން ނިކުންނާނީ ވީޑިއޯ ތޯއްޗެ!\nފެބުރުއަރީ 17, 2020 09:43\nމިހާރު ތިޔަޖައްސަނީ ޓެކްނިކް އެއް. ލޯޔަރުން އެއަށް ކިޔަނީ ރިވާރސް ޓެކްނިކް. ރިވާރސް ގިޔަރަށް ލާ ވާހަކަ އެއް ނޫން. ރިވާސް ޓެކްނިކް އަކީ "އަޅެ ތަހްގީގެއް ހިންގަބަލަ" ކިޔާ ލޮއީފް ކަން ދެއްކުން. ޝަރިއްޔަތު ގައި ތިޔަކަހަލަ ލޮއީފު ކަން ދައްކަން ބޭނުން ކުރާ ބަސްތަކަކީ މޮޅު ލޯޔަރުން އިގްނޯރ ކުރާ އެއްޗެއް. ޝަރިއްޔަތު ގައި ނަގާނީ ހެއްކާ ގަރީނާ.\nފެބުރުއަރީ 17, 2020 09:48\nވޯޓުން ވައްކަން ވުޖޫދު ގަ ނެތް އެގްރީމަންޓް ތަކަށް މިލިއަނުން ބަދަލު ވައްކަން އެވަރު ސަރުކާރެއްގަ ސަހަލު ތަޙްޤީގެއް ނުހިންގޭނެ\nފެބުރުއަރީ 17, 2020 09:56\nމިހާރު ތަހުގީގު ހިންގިޔަސް އެތަހުގީގު ނިމޭނީ އަލީ ވަހީދުމެން ބޭނުން ވާގޮތައް، އެހެންވެ އެހާ ޔަގީންކަމާ އެކު އެހެން ބުނަނީ\nފެބުރުއަރީ 17, 2020 10:05\nއެޖެންޑާ19ތަހުގީގެއް ނޯނާނެ ބާރައްކުރިޔައް އުފަލާމަޖާ\nފެބުރުއަރީ 17, 2020 10:22\nތިހާ ބާރަށް ގަދަ ބަސް ބުނަނިކޮށް ކަރާ ފަޅައިގެން ގޮސް ހާވާފަ ހުރިހަޑިތައް ބޭރަށް ބުރައިގެން ހިނގައިދާނެ...\nފެބުރުއަރީ 17, 2020 10:29\nއަލީ ހަމީދުވެސް ބުނި ތިހެން ހާދަވައްތަރު މީހެކޭ. އަލީ ވަހީދުވެސް ތިބުނަނީ އެހެން. ތަހުގީގުކުރަން ތިބުނަނީ މުށުތެރޭ ޕޮލިސް އޮފީސް އޮތީމަ. ފޮނިކަނޑާފަ ވާހަކަ ދެއްކިއިރު ނޭނގޭދޯ ވާނުވާއެއް. އަނެއްކާ ހަމައިގަބާ ހުރީ. ލަދެއްވެސް ނުގަނޭ. މިހާރު އިސްތިއުފާދީ. ޤާސިމް ދެން ލަލަލާ\nފެބުރުއަރީ 17, 2020 10:39\nވާހަކަދައްކާނެކަމެއްނެތް ވަގުތުން އިސްތިއުފާދީ! ކަލޭގެ އަނގަ އެހާހަޑި، ހަޔަތްކުޑަ، މީހުންނަށް ފުރައްސާރަކުރުމުގައި ހައްދުފަހަނައަޅައިގޮސްހުރި ބޮޑުވަގެއް ތީ! ލަދުކޮބާ މިނިސްޓަރުކުކަމުގައި ހުރުމުގެކުފޫ ހަމަނުވޭ. ސަރުކާރަށާ ސޯލިބެއަށްވެސް ހުތުރުތިއަރުވަނީ! ކަރާ އިސްތިއުފާ!!\nފެބުރުއަރީ 17, 2020 10:44\nތަހުގީގުކުރާށޭ ބޯގޯސް ކޮބާ ޖީއެމްއާރއިންނެގި 6މިލިއަންޑޮލަރު ވަގުކަލޭގެ\nފެބުރުއަރީ 17, 2020 10:48\nއެއީ ހަމަކަލޭގެއަޑު ކަރާއަޑު ކޮބާ6މިލިއަންޑޮލަރު\nފެބުރުއަރީ 17, 2020 11:17\nޞަދޫމުގައި މިހާރު ހިންގާ ޝަރީޢަތެކޭ މިހާޜު ދައުލަތުގެ އިދާރާތަކުން ހިންގާ ޝަރީޢަތެކޭ އޮންނާނީ ކޮން ތަފާތެއް؟ "މަތީން" އިބާރާތްކޮށްފައި ދޭ ގޮތަށް ތަހުގީގު ނަތީޖާ އޮންނާނީ. ކިތަންމެ ތަހުގީގެއް ކުރިޔަސް ނުކުރިޔަސް ކަލެޔާ ޢައިޝަތު ނަހުލާއާ ދެމެދު ނަހަމަ ގުޅުމެއް ނެތް ކަމަކަށް ނުވާނެ. ޞަދޫމުގައި ތަހުގީގު ކޮށްގެން ކޮންމެ އެއޗެކޭވެސް ލިޔެވިދާނެ. މިއީ ސަރުކާރެއްތަ؟ ނޫނީ ގޭންގެއްތަ؟ ނޫނީ ނާސިގެ ހިންގާ ބެންކޮކުގެ ކުންފުންޏެއްތަ؟\nފެބުރުއަރީ 17, 2020 11:32\nބިންލިބުނުގޮތާ ބެހޭގޮތުންވެސް ޢަލީވަޙީދު ހައްދަވަނީ އިތުރުފުޅު އެހެންވީމާ މިކަމުގަ ވަކި ސާފުތާހިރު ޖަވަބެއް ދެއްވާނެތޯ ތިޔަ މީހުންނަކީ އެބަހީ ޢަލީ ވަޙީދު މެންނަނަކީ މާތްﷲށް ބިރުވެތިނުވެ ހިތައްއެރިހައި ނުބައި ނުލަފާ ކަމެއް ކުރަމުން ގެންދާ ބައެއް ދޮގު ހަދަން ޖެހިލުމެއް ނުވާނެ\nއޭރުން ކަލޯ ފަލީހަތް ވާނީ.. ކަރާ ފަޅައިގެން ދާނީ\nފެބުރުއަރީ 17, 2020 12:53\nމި ޢަލީ ވަޙީދަކީ ކިއްލި ވިއްކައިގެން މާލެއިން ގޯއްޗަކާ ހުޅުމާލެއިން2ގޯއްޗާ މެލޭޝިޔާއިން އެޕާރޓްމަންޓެއް ގަތް މޮޅު އިކޮނޮމޮސްޓެއް!\nފެބުރުއަރީ 17, 2020 13:33\nއަލީ ހަމީދުވެސް ބުނި އެކުދިން ހާދަ މޮޅޭ އެޑިޓް ކުރަން.\nފެބުރުއަރީ 17, 2020 14:00\nކަލޯ ޗަކޮއެ ތިބުނީ ހެޔޮކޮށް. އެކަލޯ ފަހަތުގަ ސޭޓަކު ނެތީމަ ތޯއްޗެއް އެހާފަސޭހައިން ގެޔަށް ފޮނުވާލީ.\nފެބުރުއަރީ 17, 2020 14:05\nކޮބާތަ ކުރީފަހަރު މިސޮރު ދިފާއުގަ ނުކުތް ރަސްމަތިފުޅު ބޭފުޅުން. ކޮބާތަ މަޖިލިސް ރައީސް. ކޮބާތަ ސޭޓު، ކޮބާތަ ޑީއާރުޕީ، ކޮބާ ހުރިހާ ޓޫރިޒަމް ޖަމިއްޔާތަށް. ކޮބާތަ ކިދްރްޝިންއާރުމެން. އެންމެން ފިލީދޯ؟\nފެބުރުއަރީ 17, 2020 14:22\nމިހާރު މަށަށް ވެސް ދިފާޢުގައި، ޢަލީ ތިދައްކާ ވާހަކަ ތެދުހެން ހީވާން ފަށައިފި އެވެ. ޙަޤީޤަތުގައި ވެސް އެއީ ބަޔަކު ހަދާފައިވާ އޯޑިއޯ ކްލިޕްތަކެއް ކަމަށް ވަންޏާ، ޢަލީ އަށް ގޮވިފަ ހުރި އެއްޗިއްސަށް މައާފަށް އެދެމެވެ. އަހަރެން ތައުބާވެ ޢަލީއަށް ހެޔޮދުޢް ކޮށްދޭނަމެވެ.\nފެބުރުއަރީ 17, 2020 15:02\nފުލުހުންނެކޭ ކަނޑުހުޅުދޫ ކައުންސިލެކޭ ތަފާތެއް ނެތެއްނު؟\nފެބުރުއަރީ 17, 2020 17:01\nވަަރަށް ތެދުވާހަކައެއް. ހަޤީޤަތް ހާމަވާބެ. އެއީ އަލީ ވަހީދު ދެއްކިވާހަކަކަން. އެއީ ހަމަ އަލީ ވަހީދުގެ ބަސްމަގު ހުންނަ ގޮތް ކަން. އަހަރުމެންނަށް އާކަމެއްނޫން އެއީ.


Ooredoo in mulhin thafaathu aa data package thakeh!\nއުރީދޫ އިން ބޮޑެތި ޑޭޓާ އެލަވަންސްތަކާއެކު، އާ ޑޭޓާ ޕެކްތަކެއް\nވިހި ޕަސެންޓާ ހަމައަށް އިތުރު ޑޭޓާ އެލަވަންސްތައް ހިމެނޭ، އައު ޑޭޓާ ޕެކްތަކެއް އުރީދޫ މޯލްޑިވްސް އިން މިއަދު ތައާރަފްކޮށްފި އެވެ.\nއުރީދޫގެ ހެޑް އޮފް ބްރޭންޑް އެންޑް ޑިޖިޓަލް، އަރުޝަދު ޝާކިރު ވިދާޅުވީ އުރީދޫގެ އައު ޑޭޓާ ޕެކްތަކާއި އެކު، ކަސްޓަމަރުންނަށް ލިބޭ ފައިދާ އިތުރުވެގެން ދާނެ ކަމަށެވެ.\n"އަޅުގަނޑުމެން ގަބޫލު ކުރާ ގޮތުގައި ކަސްޓަމަރުންގެ ހިޔާލު ހޯދައި، އެބޭފުޅުން އެދޭ ފަދަ ހެޔޮ ބަދަލުތައް އުރީދޫގެ ހިދުމަތްތަކަށް ގެނައުމަކީ ވަރަށް މުހިންމު، އަދި އެކަމަށް އަޅުގަނޑުމެން އަބަދުވެސް މަސައްކަތް ކުރަމުންދާ ކަމެއް،" އަރުޝަދު ވިދާޅުވި އެވެ.\n" ދިވެހިންގެ މެދުގައި ޑޭޓާ ބޭނުންކުރާ މިންވަރު އެއްދުވަހުން އެއްދުވަހަށް އިތުރު ވަމުންދާއިރު، ރާއްޖޭގެ ހުރިހާ ކަންކޮޅުތަކަށް 4ޖީ ޕްލަސް ފޯރުކޮށްދޭ ހަމައެކަނި ނެޓްވަރކް މެދުވެރިކޮށް އިންޓަނެޓް ބޭނުންކުރުމަށް މި އައު ޕެކޭޖްތަކުން އެތަށް ގުނައެއް އިތުރަށް ޑޭޓާ ލިބިގެންދޭ."\nއުރީދޫ ތައާރަފު ކުރި ޕެކޭޖުތައް:\n- އުރީދޫ ޑޭޓާ 110 ( ޑޭޓާ އެލަވަންސް- 700 އެމްބީ)\n- އުރީދޫ ޑޭޓާ 160 (ޑޭޓާ އެލަވަންސް- 1.25 ޖީބީ)\n- އުރީދޫ ޑޭޓާ 220 (ޑޭޓާ އެލަވަންސް- 2.5 ޖީބީ)\n- އުރދޫ ޑޭޓާ 330 (ޑޭޓާ އެލަވަންސް-5ޖީބީ)\n- އުރދޫ ޑޭޓާ 440 (ޑޭޓާ އެލަވަންސް - 7.5 ޖީބީ)\n- އުރދޫ ޑޭޓާ 1100 (ޑޭޓާ އެލަވަންސް- 25 ޖީބީ)\nއުރީދޫގެ ޑޭޓާ ޕްލޭން ތަކަށް، ކޮންމެ ގަޑިއެއްގައިވެސް، އަދި ކޮންމެ ތަނަކު ހުރެގެންވެސް ސަބްސްކްރައިބް ކުރެވޭނެއެވެ. މިގޮތުން، މައި އުރީދޫ އެޕް، އުރީދޫ ނެކްސްޓް، *929# އަށް ގުޅުއްވައިގެން، އަދި އެސްއެމްއެސް މެދުވެރިކޮށްވެސް ޑޭޓާ ޕްލޭންތައް ހިޔާރުކުރެއްވޭނެ އެވެ. އަދި ކަސްޓަމަރުންގެ ތަފާތު ބޭނުންތަކަށް ހާއްސަކޮށްގެން ފަރުމާކުރެވިފައިވާ ގިނަ ޑޭޓާ ޕެކްތަކެއް އުރީދޫ އިން ފޯރުކޮށްދެ އެވެ. މި ޕެކްތަކާއި ބެހޭގޮތުން އިތުރު މައުލޫމާތު ހޯއްދެވުމަށް، ore.do/data އަށް ޒިޔާރަތްކުރައްވާށެވެ.


Addu MDP Councilor'aku Muizzu'ah Vote dhevvaifi - Vaguthu\nމިއަދު ކުރިއަށް ދިޔަ ލޯކަލް ގަވަރުމަންޓް އޮތޯރިޓީ (އެލްޖީއޭ) ގެ ބޯޑަށް މެންބަރުންގެ އިންތިޚާބުގައި އައްޑޫ ސިޓީގެ އެމްޑީޕީ ކައުންސިލަރަކު ޕީޕީއެމްގެ ނައިބު ރައީސް އަދި މާލެ ސިޓީގެ މޭޔަރު ޑރ. މުހައްމަދު މުއިއްޒަށް ވޯޓު ދެއްވި ކަން އެނގިއްޖެއެވެ.\nއެލްޖީއޭ ބޯޑުގެ ސިޓީ ކައުންސިލަރުން ތަމްސީލް ކުރައްވާ މެންބަރު ކަމަށް ވާދަކުރެއްވީ މާލޭގެ މޭޔަރު މުއިއްޒުގެ އިތުރުން އެމްޑީޕީގެ ފަރާތުން ކުރިމަތިލެއްވީ ފުވައްމުލައް ސިޓީގެ މޭޔަރު އިސްމާއީލް ރަފީގް (އިއްސެ) އެވެ.\nމި އިންތިޚާބު އިއްސެ ކާމިޔާބު ކުރެއްވީ ސިޓީ ކައުންސިލްތަކުގެ 24 ކައުންސިލަރުންގެ ވޯޓުންނެވެ. މުއިއްޒަށް ލިބިވަޑައިގަތީ 21 ކައުންސިލަރުންގެ ވޯޓެވެ.\nއެ ގޮތުން، އައްޑޫ ސިޓީ ކައުންސިލްގެ ވޯޓުގެ ނަތީޖާ އައިއިރު އެ ކައުންސިލްގެ ހަތް ކައުންސިލަރަކު މުއިއްޒަށް ވޯޓު ދެއްވާފައިވެއެވެ.\nއެމްޑީޕީ ހަތް ކައުންސިލަރުންނާއި އަމިއްލަ ތިން ކައުންސިލަރުންނާއި ޕީޕީއެމްގެ ތިން ކައުންސިލަރުން ތިއްބެވި އެ ކައުންސިލުން މުއިއްޒަށް ހަތް ވޯޓު ލިބޭނީ އަމިއްލަ ކައުންސިލަރުންނާއި ޕީޕީއެމްގެ ކައުންސިލަރުންގެ އިތުރުން އެމްޑީޕީގެ ކައުންސިލަރަކު ވޯޓު ދެއްވައިގެނެވެ.\nއެހެން ނަމަވެސް މިއީ ސިއްރު ވޯޓަކަށް ވާތީ މުއިއްޒަށް ވޯޓު ދެއްވީ ކޮން ކައުންސިލަރެއް ކަމެއް ނޭނގެއެވެ.\nއެމްޑީޕީގެ ކައުންސިލަރަކު މުއިއްޒަށް ވޯޓު ދެއްވިކަން އެނގެން އޮތްއިރު، މިއީ އެމްޑީޕީން ނެރުނު ވިޕްލައިނާ ޚިލާފު ކަމެކެވެ. އެމްޑީޕީން ވަނީ އެ ޕާޓީގެ ކައުންސިލަރުންނަށް ވޯޓު ދިނުމަށް އަންގައި ޕާޓީގެ ކައުންސިލަރުންނަށް ވިޕްލައިނެއް ނެރެފައެވެ.\nސިޓީ ކައުންސިލްތަކުގެ ކައުންސިލަރުންގެ ތެރޭގައި ގިނައީ ވެސް އެމްޑީޕީގެ މެންބަރުންނެވެ. ސިޓީ ކައުންސިލްތަކުގައި އެމްޑީޕީގެ 25 ކައުންސިލަރުން ތިއްބަވާއިރު ފުވައްމުލައް މޭޔަރަށް ލިބިވަޑައިގަތީ އޭގެ އެއް ވޯޓު މަދުންނެވެ.\nއައްޑޫގެ އިތުރުން ފުވައްމުލައް ސިޓީއާއި ހދ. ކުޅުދުއްފުށި ސިޓީގައި ވެސް އޮތީ އެމްޑީޕީގެ ކައުންސިލަރުންނެވެ. ކުޅުދުއްފުށި ސިޓީގެ ހަތް ކައުންސިލަރުންނަކީ އެމްޑީޕީ ކައުންސިލަރުންނެވެ. ފުވައްމުލައް ސިޓީގެ ހަތް ކައުންސިލަރުންގެ ތެރޭގައި އެމްޑީޕީގެ ފަސް ކައުންސިލަރުން ތިއްބަވައެވެ.\nމާލެ ސިޓީގައި އޮތީ ޕީޕީއެމްގެ މެޖޯރިޓީއެވެ. މާލެ ސިޓީގައި ޕީޕީއެމްގެ 13 ކައުންސިލަރުން ތިއްބައެވެ. އެމްޑީޕީގެ ހަ ކައުންސިލަރުންނާއި ޖޭޕީގެ ކައުންސިލަރެއް ވެސް މާލެ ސިޓީ ކައުންސިލްގައި ހިމެނެއެވެ.\nކޯޓުގައި މައްސަލަ އޮއްވާ، ގޯތިތަކާއި ހަވާލުވާން އައްޑޫ ކައުންސިލުން އަންގައިފި\nޖޫން 12, 2021 15:12\nތިމީހަކު ހޯދަން ވަރަށް ފަސޭހަ ވާނެ. ރަފީގް ހޮވިގެން އެންމެ ފުރަތަމަ މަރުހަބާ ކީ ނުވަތަ ޕޯސްޓް ޝެއަރ ކުރި ކައުންސިލަރ ހޯދާ. އެމީހަކީ ވޯޓް ވިއްކި ސޮރު. ޢަނެއްކާ 1 ބާއޭ ސުވާލަކީ. އަމިއްލަ ގޮތުން ހޮވިފަ އެބަތިބި ރަތްލާޖެހި އެމްޑީޕީ މީހުން. ޢެމީހުން ހިޔެއް ނުވޭ އެމްޑީޕީ ނޫން މީހަކަށް ދޭނެހެން\nޖޫން 12, 2021 15:25\nހަމަ ތިޔަ ގޮތަށް ޕީޕީއެމް ކައުންސިލަރުން އެމްޑީޕީ އަށް ވޯޓް ދީފަ އެމްޑީޕީ މެމްބަރުންގެ ތެރެއިން އިތުރަށްވެސް މުޢިއްޒަށް ވޯޓްދީފަ އޮތުންވެސް އެކަށީގެންވޭ ނޫންތޯ!.\nޖޫން 12, 2021 17:55\nއެގޮތައް ދިންނަމަ ހޮވޭނެދޯ\nޖޫން 13, 2021 09:43\n3 ގަޑިއިރު ކުރިން ( ޖޫން 12, 2021 )\nއަދިވެސް ގާބިލް މީހަކާ ކަމެއް ހަވާލު ކުރާކަށް ނުވޭތޯ؟\nމީޖާހިލް މުރަށްކަބުންގެ ޤައުމެއް؟\nއެއްވެސް ދިމާލާލަކުން މިޤައުމަށް ހެވަކާލާބައެއް ލިބިގެންނުވަނީތޯ؟


"Raajje akee hagguthah himaayaiy kurumuge rangalhu misaaleh" | Mihaaru\nއދ. ގެ އިންސާނީ ހައްޤުތަކާއި ބެހޭ ކައުންސިލްގެ ހައިކޮމިޝަނަރު މިޝޭލް ބެޝެލޭ އާއި ފޮރިން މިނިސްޓަރު އަބްދުﷲ ޝާހިދު ބައްދަލުކުރައްވަނީ\n"ރާއްޖެއަކީ ހައްގުތައް ހިމާޔަތްކުރުމުގެ ރަނގަޅު މިސާލެއް"\n05 ސެޕްޓެމްބަރ 2019 - 16:133comments\nއދ.ގެ އިންސާނީ ހައްގުތަކާ ބެހޭ ކައުންސިލްގެ މެމްބަރު ގައުމުތަކާއި އޮބްޒާވާ ގައުމުތަކާ އެކު އދ. ގެ ހައިކޮމިޝަނާ މިޝޭލް ބެޝެލޭ އިއްޔެ ވަނީ ޖެނީވާގައި ހުންނަ އދ. ގެ އޮފީހުގައި ނުރަސްމީ ބައްދަލުވުމެއް ބާއްވައިފަ އެވެ.\nއެ ބައްދަލުވުމުގައި ހައިކޮމިޝަނާ ވަނީ އިންސާނީ ހައްގުތަކާ ބެހޭ ކައުންސިލްގެ ކުރިއަށް އޮތް ސެޝަންގައި އިންސާނީ ހައްގުތައް ހިމާޔަތްކޮށް ކުރިއެރުވުމުގައި ގައުމުތަކުން ހޯދާފައިވާ ކާމިޔާބީގެ ވާހަކަ އިތުރުކުރުމަށް އެދިވަޑައިގެންފަ އެވެ. އެގޮތުން ރާއްޖެ އަކީ މިސާލެއް ކަމަށް ވިދާޅުވި އެވެ.\nއޭނާ ވިދާޅުވީ ރިޔާސީ އިންތިޚާބަށް ފަހު ރާއްޖެއިން އދ. ގެ ހިއުމަން ރައިޓްސް ކޮމިޝަނާ އޮފީހާ ގުޅިގެން ގިނަ މަސައްކަތްތަކެއް ކުރަމުން އަންނަ ކަމަށެވެ. އަދި އިންސާނީ ހައްގުތަކާ ބެހޭ ތަޖުރިބާކާރަކު ރާއްޖެ އަށް ފޮނުއްވުމަށް އެދިފައިވާ ކަމަށްވެ ސް އޭނާ ވިދާޅުވި އެވެ.\nއެ ބައްދަލުވުމުގައި ރާއްޖޭގެ ފަރާތުން ބައިވެރިވަޑައިގެންނެވި، ރާއްޖޭގެ ދާއިމީ މިޝަންގެ މަންދޫބު ހާލާ ހަމީދު ވިދާޅުވީ ކުރިއަށް އޮތް ތަނުގައި ވެސް އދ. ގެ އިންސާނީ ހައްގުތަކާ ބެހޭ އޮފީހާ ގުޅިގެން މަސައްކަތް ކުރައްވާނެ ކަމަށެވެ.\nރާއްޖޭގެ ސުޕްރީމް ކޯޓަށް އަންހެން ދެ ފަނޑިޔާރުން އައްޔަން ކުރެއްވި މައުލޫމާތު ހާލާ ވަނީ ބެޝެލޭ އަށް ދެއްވާފަ އެވެ. އަދި އިންސާނީ ހައްގުތައް ކަށަވަރުކޮށްދީ، ކުރިއެރުވުމަށް ރާއްޖެ އިން ކުރާ މަސައްކަތްތަކުގެ ނަތީޖާ ފެންނަމުން އަންނަ ކަމަށް ވެސް ވިދާޅުވި އެވެ.\nއިތުރު ލިޔުންތައް އ.ދ. ހިއުމަން ރައިޓްސް ފޮރިން މިނިސްޓްރީ ޑރ. ހާލާ ހަމީދު


Raiy card dehki5kulhuntherin ge thereyga Neymar himeni PSG bali vejje\nރަތް ކާޑު ދެއްކި ފަސް ކުޅުންތެރިންގެ ތެރޭގައި ނޭމާ ހިމެނި ޕީއެސްޖީ ބަލިވެއްޖެ\nވާދަވެރި މާސޭ އަތުން ބަލިވެ ޕީއެސްޖީ ތާވަލުގެ ފުލުން ތިންވަނަ އަށް ވެއްޓިއްޖެއެވެ. ފްރާންސް ލީގުގައި މިހާތަނަށް ކުޅުނު ދެމެޗުން ބަލިވެ ޕީއެސްޖީ މިވަގުތު އޮތީ ތާވަލުގެ 18 ވަނައިގައެވެ. މިއީ 1984/85 ސީޒަނުގެ ފަހުން ލީގު ފަށައިގެން ކުޅުނު ދެމެޗުން ޕީއެސްޖީ ބަލިވި ފުރަތަމަ ފަހަރެވެ.\nފަހުވަގުތުގައި ހަމަނުޖެހުން ބޮޑުވެ ޖުމްލަ5ރަތް ކާޑު ދެއްކިތަން ފެނިގެން ދިޔަ މި މެޗުން ޕީއެސްޖީ ބަލިވީ 1-0 ގެ ނަތީޖާއަކުންނެވެ. މެޗުގައި ފެނުނު ހަމައެކަނި ގޯލް 31 ވަނަ މިނެޓުގައި މާސޭއަށް ކާމިޔާބު ކޮށްދިނީ ކުރިން އިނގިރޭސި ޕްރިމިއާ ލީގުގައި ވިދާލި ޑިމިޓްރީ ޕަޔެޓް ދިން ބޯޅައަކުން ތައުވިންއެވެ.\nޕީއެސްޖީގެ ދަނޑުގައި ކުޅުނު މި މެޗުގައި ގިނަ ވަގުތު ބޯޅަ ޑޮމިނޭޓްކޮށް ގިނަ ހަމަލާތަކެއް ޕީއެސްޖީއިން އުފެއްދި ނަމަވެސް މާސޭ ވަނީ ފުރިހަމަ ވަގުތު ހަމަވުމާ ޖެހެންދެން އެޓީމް ހޯދި ލީޑް ދަމަހައްޓާފައެވެ.\nފުރިހަމަ ވަގުތު ހަމަވެގެން ދެއްކި އިތުރު ގަޑީގައި ދެޓީމުގެ ކުޅުންތެރިންގެ މެދުގައި ހިނގި ހަމަނުޖެހުންތަކުގެ ސަބަބުން ރެފްރީ ރަތްކާޑު ދެއްކީ ޕީއެސްޖީގެ ނޭމާ، ކަރޒާވާ، އަދި ޕަރޭދޭސްގެ އިތުރުން މާސޭގެ އަމާވީ އަދި ބެނެޑެޓޯއަށެވެ.\nމީގެ ތެރެއިން ކަރޒާވާ އަދި އަމާވީއަށް ސީދާ ރަތް ކާޑު ދެއްކިއިރު ޕަރޭދޭސް އަދި ބެނެޑެޓޯ ދަނޑުން ފޮނުވާލީ ދެ ރީނދޫ ކާޑު ހަމަވެ ރަތް ކާޑު ދެއްކުމާ ގުޅިގެންނެވެ. ބްރެޒިލްގެ ތަރި ނޭމާ އަށް ސީދާ ރަތެއް ދެއްކީ ވީއޭއާރް މެދުވެރިކޮށް ބެލި ބެލުމުގައި އިދިކޮޅު ކުޅުންތެރިޔެއްގެ ބޮލުގައި ޖެހުމުގެ ސަބަބުންނެވެ.\nދަނޑުން ފައިބަމުން ނޭމާ ވަނީ އޭނާއައި މެދު ނަސްލީ ތަފާތުކުރުން ގެންގުޅޭ ބީދައިން މުއާމަލާތު ކޮށްފައިވާ ކަމަށް ބުނެ މެޗް އޮފިޝަލެއް ކައިރި ޝަކުވާވެސް ކޮށްފައެވެ.\nމެޗަށް ފަހު ވާހަކަ ދައްކަމުން މާސޭގެ ކޯޗް ވިލަސް ބޮއަސް ބުނީ ފުޓްބޯޅައިގަ ނަސްލީ ތަފާތު ކުރުންތަކަށް އެއްވެސް ޖާގައެއް ނެތް ކަމަށައި އަދި ނޭމާއާ މެދު ކަންތައްވީ އެހެންކަމަށް ގަބުލޫނުކުރެވޭ ކަމަށެވެ. އެކަންތައް އިތުރަށް ބަލާނެ ކަމަށްވެސް އޭނާގެ ވާހަކަައިގަ ވަނީ ފާހަގަ ކޮށްފައެވެ.\nމެޗަށް ފަހު ކުރި ޓްވީޓްއެއްގައި ނޭމާ ބުނީ ހަމައެކަނި ހިތާމައަކީ މާސޭގެ އަލްވާރޯ ގޮންޒާލޭޒްގެ މޫނު މަތީގައި ނުޖެހުން ކަމަށް ބުނެފައެވެ.\nމި މެޗުގައި ހިނގައިދިޔަ ކަންތައްތަކައި ގުޅިގެން ފްރާންސް ފުޓްބޯލް ފެޑެރޭޝަނުން ފިޔަވަޅުތަކެއް އަޅާނެކަމަށް ބެލެވެއެވެ.


Mashi maali parade aai gulhigen Minister Shidhaathaa hiyhama nujehijje\nމަށިމާލި ޕެރޭޑާއި ގުޅިގެން މިނިސްޓަރު ޝިދާތާ ހިތްހަމަ ނުޖެހިއްޖެ\nކުޅުދުއްފުށީގައި ބޮޑުއީދާ ދިމާކޮށް ކުރިއަށްގެންދާ މަށިމާލި ޕެރޭޑަކީ އެއިރެއްގައި އޮންނަ ސަރުކާރެއްގެ ތެރެއިން ދިމާވާ އެކި ކަންކަމުގެ މައްޗަށް މާލި ހަދައިގެން ސަރުކާރަށް ގިނަ މެސެޖުތަކެއް ފޯރުކޮށްދޭ ކުޅިވަރެކެވެ.\nނަމަވެސް އިއްޔެ ކުރިއަށް ގެންދިޔަ ޕެރޭޑުގައި ދައްކާލި "ގެއްލޭ ބެޓްޝީޓު" ގެ ސަބަބުން ޖެންޑާ މިނިސްޓަރު ވަނީ ނުރުހުން ފާޅުކޮށް ޓްވިޓާ ކޮށްފައެވެ.\nގެއްލޭ ބެޓްޝީޓް ނިސްބަތް ކޮށްފައިވަނީ ދާދިފަހުން ކުޑަކުދިންގެ ހިޔާ އިން ކުއްޖަކު ގެއްލުނީ އޭނާ ނިދާފައި އޮންނަނީ މުޅި ގައިގަ ބެޑްޝީޓް އަޅައިގެން އޮތުމުން ކަމަށް ދޭހަވާގޮތަށް ނޫސްވެރިންގެ ބައްދަލުވުމެއްގައި މިނިސްޓަރު ވިދާޅުވުމުން އެކަމަށެވެ.\nކަމެއްގެ ނަން ހާމަނުކޮށް ކޮށްފައިވާ މި ޓްވީޓުގައި މިނިސްޓަރުގެ ވަނީ މި ޕެރޭޑަކީ ގަނާ އާއި ފުރައްސާރައިގެ އަމަލެއްގެ ގޮތުގައި ސިފަކޮށްފަ އެވެ.\nއެހެން ނަމަވެސް ފާހަގަކޮށްލެވޭ ކަމަކީ މީގެ ކުރިން އަހަރުތަކުގައި ބޭއްވި މަށިމާލި ޕެރޭޑުތަކުގައި އެއިރު އޮތް ޕީޕީއެމްގެ ސަރުކާރަށް ނިސްބަތްކޮށް ދައްކާލި ކަދުރު ފާތުމަ، ނުގެއްލޭ ގޮނޑި، ކަޅުފައިސާ ފޮށި ފަދަ މާލި ތަކުގެ ސަބަބުން އެއިރު އިދިކޮޅު ފަރާތްތަކުގެ ތައުރީފު މަށިމާލި ޕެރޭޑަށް ވަރަށް ބޮޑަށް ލިބިގެން ދިޔައެވެ.\nސިޔާސީ ގޮތުން އެ ދުވަސްވަރެއްގެ އެންމެ ހިނގާ ކަންކަމަށް ނިސްބަތްކޮށް މާލި ހަދައިގެން ދެއްކުން އެއީ ކުޅުދުއްފުށީގެ މަށިމާލި ޕްރޭޑް އެންމެ ފޯރިގަދަވާ އަދި މީހުންގެ ސަމާލުކަން ވެސް އެންމެ ލިބޭ ސަަބަބެވެ.


Prinyanka ge biography "Unfinished" ge pre-order ah | Mihaaru\nޕްރިޔަންކާގެ ބައޮގްރަފީ "އަންފިނިޝްޑް" ކަވަރު ދައްކާލައި، ޕްރި-އޯޑަރަށް ހުޅުވާލައިފި\n04 އޮކްޓޯބަރ 2020 - 08:52\nޕްރިޔަންކާގެ "އަންފިނިޝްޑް" ނެރޭނީ އަންނަ އަހަރުގެ ޖެނުއަރީ 19 ގައި\nއިންޑިއާގެ މަޝްހޫރު ބަތަލާ ޕްރިޔަންކާ ޗޯޕްރާގެ ބައޮގްރަފީ "އަންފިނިޝްޑް" ގެ ކަވަރު ދައްކާލައި، ޕްރި-އޯޑަރަށް ހުޅުވާލައިފި އެވެ.\nބޮލީވުޑްގެ އިތުރުން ހޮލީވުޑްގައި މިހާރު ވެސް ފައިތިލަ ސާބިތުކޮށްފައިވާ ބަތަލާގެ ބައޮގްރަފީ ލިޔެފައި ވަނީ ޕްރިޔަންކާ އަމިއްލައަށެވެ. އެހެންވެ ހުނަރުވެރި ބަތަލާ މިހާރު އަންނަނީގެ އޭނާގެ ކެރިއަރުގެ އެކި ހަނދާންތަކުގެ ތެރެއަށް ސޯޝަލް މީޑިއާ މެދުވެރިކޮށް ގެނެސްދެމުން ބައޮގްރަފީ ޕްރޮމޯޓްކުރަމުންނެވެ.\nމިހާރު ވަރަށް ނުފޫޒު ގަދަ ޝަހުސިއްޔެއްގެ ގޮތުގައި މުޅި ދުނިޔޭގައި ވެސް މަޝްހޫރުގެ ބަތަލާގެ ވާހަކަ އަކީ އެތައް އަންހެނުންނަށް އިންސްޕިރޭޝަނެކެވެ. އެހެންވެ ކާމިޔާބު މީހަކަށްވާން ޕްރިޔަންކާ ފެށި ދަތުރުގެ ހުރިހާ ސޮފްތާކެއް އޭނާގެ ނުނިމޭ ވާހަކަ "އަންފިނިޝްޑް" ގައި އަލިއަޅުވާފައި ހުންނާނެ އެވެ.\nޕްރިޔަންކާގެ ބައޮގްރަފީ ނެރޭކަން 2018 ގައި އިއުލާންކުރުމަށް ފަހު، އެ ލިޔެ ނިންމާލީ މިދިޔަ އޮގަސްޓް މަހުގެ ތެރޭގަ އެވެ. އޭތި ނެރޭނީ އެމެރިކާގެ ޕަބްލިޝިން ހައުސް ޕެންގްއިން ރޭމްޑަމް ހައުސް އާއި ބެލެންޓައިން ބުކްސްގެ ތައްގަނޑުގަ އެވެ.\nދެހާސް އަށާރައިގައި އެމެރިކާގެ ލަވަކިޔުންޔެރިޔާ/އެކްޓަރު ނިކް ޖޯނަސްއާ ކައިވެނިކޮށް މިހާރު ޕްރިޔަންކާ އާންމުކޮށް ދިރިއުޅެނީ އެމެރިކާގަ އެވެ. އޭނާ އެންމެ ފަހުން ކުޅުނު ހިންދީ ފިލްމަކީ މިދިޔަ އަހަރު ރިލީޒްކުރި "ދަ ސްކައި އިޒް ޕިންކް" އެވެ.\n"އަންފިނިޝްޑް" ނެރެން ނިންމާފައި ވަނީ އަންނަ އަހަރުގެ ޖެނުއަރީ މަހުގެ 19 ގަ އެވެ. އޭގެ ކުރިން އެ އެއަށް ހާއްސަކޮށްފައިވާ ވެބްސައިޓުން މިހާރު ޕްރި-އޯޑަކޮށްލެވޭނެ އެވެ.\nޕްރިޔަންކާގެ ބައޮގްރަފީ ލިޔެ ނިންމާލައިފި